
Protopopul Bratu Baiul 
(1760—1831) 
și 
fiul său Nicolae („Coconu Baiu“) 
(1782—1855) 


de Candid C. Mușlea 


In acest an neînțelegerile între șeful politic și administrativ, 
care era arendașul posesiunii, căpitanul von Lang, şi între con- 
ducătorul poporului oprimat, reprezentat prin protopop, iau pro- 
porții și mai mari. A te lua la harță cu arendașul era cam riscat 
căci el era reprezentantul orașului, care lua în arendă toate ve- 
niturile dintr'un domeniu al aceluia. El era stăpân în toată 
puterea cuvântului, așa că l-am putea numi guvernatorul dome- 
niului, îngrijindu-se ca taxele să se plătească regulat, veghiând 
asupra intereselor orașului, având să raporteze Magistratului tot 
ce se petrecea în comune și adeseori fiind încredințat și cu 
cercetarea diferitelor cazuri de neînțelegere sau de transgresiuni 
ale locuitorilor, având mare influență și în afacerile bisericeşti.!) 
A te avea rău cu el, însemna a fi la cuțite cu toți diregătorii. 

Astfel, la 28 Martie 1812, protopopul și preoţii acuză pe 
Lang, pe birăul |. Dobre Noaghea și pe logofătul Mihail Mun- 
teanu pentru denunţul ce l-ar fi făcut la comisia de anchetă că 
ar fi majorat taxele stolare. Câteva zile mai târziu birăul și pâr- 
garii |. Hilgtei, 1. Vlad Noaghea, Oprea Popocea și Stoica Fe- 


1) |. Zorca, op. cit. 

știlă, într'o adresă către arendaș, redactată de logofăt, declară 
următoarele: „La 19 ale lunii acesteia, Februar, după calendarul 
vechiu, adică Duminecă, în loc a spune părintele protopop Bratu 
Baiu cazania sau predicaţia în biserică după obiceaiu, au în- 
ceput a face predicație împotriva diregătorilor, precum noi di- 
regătorii suntem ca niște păgâni şi calvini beţivi, ba încă ca 
nişte Anticriști ce muncesc oamenii. Noi ştim că după porunca 
Măriei Tale am pus pe Bucur Văsii în gros, care a furat pe 
mumă-sa, la care numitul protopop au arătat că noi interesați 
(sic !) de vin şi beţi, l-am pus pe acel Ţigan în gros. Care noi 
această rușine ce ne-au făcut tocma în biserică, când era satul 
mai tot adunat, nu o putem suferi, ca să fim de râs şi de bat- 
jocura sătenilor. Pentru care noi poftim satisfacție....“ 

In același timp arendașul, în raportul său către Magistrat, 
prezintă pe protopop ca turburător al liniştii și al ordinii, pentru 
că se amestecă în chestii politice, și cere — nici mai mult nici 
mai puțin — decât să fie suspendat, căci numai astfel s'ar pu- 
tea restabili liniştea în sat. Nu e întâia oară — zice el— când 
acest protopop vorbeşte astfel în biserică, îndemnându-și cre- 
dincioșii la neascultare și îndărătnicie. 

La anchetă, protopopul declară că nu a folosit cuvinte ofen- 
sătoare la adresa altor religii, ci le-a adus numai ca pildă. Bu- 
năoară le-a spus să nu mai lucreze, ei şi soțiile lor, în Dumi- 
neci și sărbători, ceea ce alţii, de alte religii, nu fac. Așa dar 
acuza ce i se aduce nu e întemeiată. Ca preot și îndrumător al 
lor, i-a îndemnat ca în calitatea lor de fruntași ai poporului 
să-şi cinstească legea și să nu mai dea pildă rea celorlalți cre- 
dincioşi, care îi văd împreună cu soțiile lor în crâșmă, în zilele 
de sărbătoare. 

El mai prezintă şi un certificat demn de încredere dela 
județul orașului, senatorul Brenner, care recunoaște că în predici 
protopopul dă totdeauna sfaturi bune credincioșilor săi. 

Guvernul vede că denunţul e fals și ordonă ca diregătorii 
să ceară protopopului iertare în public, într'o adunare, la care 
va fi trimis şi un funcționar al Magistratului, iar logofătul, dacă 
va mai redacta adrese îalse, să fie destituit. Arendașul, care a 
învinuit pe Baiul că procedează la fei în toate predicile, și care 
nu a făcut o cercetare temeinică, să fie cât mai serios admo- 

nestat. Ce privește pe diregători, care s'au dat mult beţiei și care, 
pentru a-şi potoli setea, asupresc pe oameni, obișnuindu-se a-i 
pedepsi cu amenzi în bani, Magistratul să ancheteze cazul, și 
dacă plângerile contra lor sunt adevărate, să-i destitue şi în locul 
lor să pună alţii, cinstiţi, iubitori de dreptate şi de ordine, 
Cheltuielile făcute cu ancheta, 52 fi. 48 cr., să le plătească aren- 
dașul şi diregătorii, iar protopopului, dacă cumva a fost silit să 
plătească ceva, să i se restitue totul. — Ce satisfacţie pentru Bratu 
Baiul şi pentru toată preoțimea românească ! 

Tot atunci Baiul declară că dispoziţia magistratuală cu Nr. 
684/1812 din 19 Martie îl jigneşte. In luna Octomvrie 1811 Lang 
făcuse adică denunţul că Baiul și fiul său au primit dela co- 
loni peste 300 fl. precum și câţiva cai, cu ocazia recrutărilor din 
anul 1809. La anchetă, în loc să răspundă la întrebările puse, 
Baiul cere: 1) să ise predea în original protocolul de anchetă; 
2) să i se arate ordinul prin care s'a deschis ancheta; 3)săi se 
spună pentru ce s'a ordonat anchetă unilaterală contra lui ca 
protopop, și nu i s'a făcut cunoscut acest lucru? Magistratul îl 
anunţă că dacă în 8 zile nu răspunde la întrebări, va trimite 
protocolul de anchetă guvernului. Atunci Baiul se adresează Con- 
sistorului, arătându-i că nu înţelege cum se poate face anchetă 
contra sa fără un ordin mai înalt. Cere deci ca totul să se 
amâne, până va primi instrucțiuni dela forul său superior. Ma- 
gistratul însă, care voia să spele cât-de-cât pata aruncată asu- 
pra arendaşului şi indispoziţia acestuia, se adresează guvernului, 
arătându-i că în cursul anchetei și în urma mai multor jalbe, 
s'a constatat că tatăl și fiul au încasat bani dela coloni, fie 
pentru a le scuti feciorii de recrutare, fie de serviciul mi- 
litar. Oamenii au cerut să dea samă de banii plătiţi, dar cei doi 
refuză. Şi deoarece aceste denunţuri nu ating demnitatea preo- 
ţească a lui Baiul — oamenii vreau doar să știe dacă banii în- 
casați au fost folosiți în interesul lor şi dacă cei doi şi-au ținut 
promisiunile! — Magistratul crede că ancheta e justificată, căci 
Baiul are în Zârneşti o posesiune colonicală și o gospodărie în- 
tinsă, şi tocmai de aceea e obligat a se supune SapoZ IUGA 
magistratuale. 

Aflând despre lucrul acesta, episcopul Moga, cu adresa Nr. 
491/1812 din 28 Aprilie, cere ca acuza adusă de arendaş să fie 

comunicată şi episcopiei, pentru ca şi aceasta să-și trimită un 
comisar din cler, cu atât mai mult, cu cât și jalba a fost exa- 
minată de o comisie mixtă. 

Magistratul. răspunde că obiectul anchetei ordonate nu 
privește nici o chestie preoțească și deoarece protopopul a refuzat 
să răspundă la întrebările puse, chestia sa trimis guvernului 
împreună cu motivele de refuz arătate de protopop. 

Cu Nr. 4131 din 25 Mai 1812 guvernul cere episcopului 
să comunice lui Baiul că e obligat a răspunde la întrebările 
puse, iar Magistratului i se cere să grăbească ancheta. 

Probabil că toate acestea erau opera fiului său Nicolae, 
deoarece cu ordinul Nr. 3540 din 24 Nov. 1812 guvernul face 
cunoscut că lui Nicolae Baiul, care — la cererea tatălui său — 
a fost declarat ca risipitor, să nu i se mai împrumute nici bani, 
nici alte lucruri, nimeni să nu cumpere nimic dela el, nici să 
nu facă târg cu el, ceea cese va publica în tot districtul. —Mult 
trebue să-l fi costat pe mândrul protopop acest pas; a preferat 
însă această adâncă umilire, cauzată de unicul său fiu, care se 
lăsase târît de patima jocului de cărți şi făcuse multe datorii, 
decât să n'aibă cu ce să-și mărite cele 5 fete. — 

Ancheta aceasta nu ştim cum s'a terminat, dar nici un an 
nu trece, şi Baiul raportează episcopului că la Râșnov s'a ţinut 
târg în ziua Sfinţilor Apostoli Petru şi Pavel. Episcopul se plânge 
guvernului, care cere lămuriri. Magistratul răspunde că... ma 
ştiut că după calendarul vechiu în acea zi era sărbătoare. Le- 
gile țării spun lămurit că în zilele de sărbătoare după calen- 
darul gregorian ortodocşii să se reţină dela orice muncă și să 
nu dea prilej de supărare celorlalți creștini. Aceștia însă sunt 
prea toleranți, și nu S'au plâns niciodată. Cu atât mai îndră- 
sneață este deci pretenţia protopopului Baiu, care caută să in- 
stige pe episcop, iar pe guvern îl plictiseşte cu jalbe neînte- 
meiate. Propune deci ca acest om, care și în a. 1810 — con- 
form adresei guverniale Nr. 2191 din 22 Martie —  îndrăsnise 
să prezinte jalbe neadevărate, să fie pedepsit cum trebue. 

Guvernul — cum era şi natural — dă dreptate Magistra- 
tului şi cere episcopului să-l admonesteze și să-l îndrume la 
linişte pe protopop. După lege, dacă un târg cade într'o zi de 
sărbătoare după calendarul nou, ei se amână cu o zi, dar aceasta 

numai cu privire la religiunile legal recepte. Pe viitor proto- 
popul să nu mai îndrăsnească să turbure autorităţile cu astiel 
de jalbe neîntemeiate, căci va fi aspru pedepsit. 

In a. 1814, când vrea să facă alegere de cantor în VIă- 
deni, birăul de acolo, care avea și el un fecior de vreo 13 ani, 
pe care voia să-l facă cantor în sat, precum şi dușmanul său, 
arendașul Dillmont, îi pun bețe în roate. El se plânge că „acest 
birău au necinstit și pe mine și porunca Domnului Vlădicăi...“ 
şi Magistratul cere lui Dillmont să raporteze. Acesta răspunde 
că, fără știrea domnului de pământ și folosindu-se de multe ne- 
reguli, protopopul a încercat în mai multe rânduri să impună co- 
munității ca dascal pe un colon de acolo, Vlad, şi că în seara de 
5 Februarie, fără ştirea sa, a adunat în casa lui Bretin Cocolea 
vreo 50 de oameni — din 250, câți sunt în sat — din partidul 
lui Viad, și l-a candidat. Dar acesta e un beţiv, care și-a vân- 
dut la Ţânţari şi brăcinarul, iar comunitatea ar vrea să aibă în 
această slujbă un om cu o vieață exemplară. Cere deci ca 
pentru păstrarea liniştii şi a siguranţii, să se interzică pro- 
topopului de a mai convoca vreo întrunire fără autorizaţia aren- 
dașului. Magistratul primește propunerea lui Dillmont și rapor- 
tează episcopului în acest sens, adăugând că angajarea unui al 
doilea dascal e de prisos. 

Episcopul însă îl apără pe Baiul, arătând că arendașul îl 
vrea pe fiul birăului, iar Baiul a procedat corect. Magistratul să 
îndrume deci pe arendaş să nu mai împiedece pe protopop în 
îndeplinirea misiunii, ci să colaboreze cu el când e vorba de 
luminarea tinerimii. 
| Lucrurile s'ar fi domolit astfel, dacă Vlădărenii — puși la 
cale de arendaş și de birău, n'ar fi protestat contra candidării, 
de preot acum, a lui Vlad, așa că Magistratul are un motiv mai 
mult să prezinte cazul guvernului, raportând așa cum îi con- 
venea. Cu toate acestea, la 5 Mai 1815, se face alegere de 
preot și Vlad întruneşte toate voturile, afară de al birăului și al 
câtorva eredincioși, care protestează, și astfel se dă din nou 
apă la moara Magistratului, care enunță că nu aprobă ca Vlad 
să fie preot acolo, şi raportează din nou guvernului, arătând că 
pentru evitarea unor eventuale „coliziuni“ în sat, Vlad să nu fie 
admis să candideze. 

Nu peste mult apoi, tot la uneltirile arendaşului, o sută de 
gospodari protestează arătând că protopopul vrea să le impună 
ca preot pe Vlad, care a fost ales de 58 votanţi, pe când co- 
munitatea bisericească numără 260, — 

Tot în a. 1815 se pune la cale altă anchetă contra lui 
Baiul, când dascalul lon Popii Dan mărturisește contra lui, ară- 
tând că: 1) a delăturat pe toți birăii din Zârnești, pentru ca 
înainte cu 2 ani să pună în această slujbă pe o rudenie, 2) 
decând e preot acolo, e urzitorul tuturor frământărilor și cerce- 
tărilor, ca și al procesului dintre sat şi domnul de pământ, 3) 
tot el a dat ideea să se formeze un sfat constătător din 12 oa- 
meni, numiţi și „bătrâni“, numai ca să poată înlătura pe fostul 
birău, 4) în procesul cu orașul a spus că fostul protopop al 
Brașovului, Haines, care mănâncă la masă cu împăratul, ar fi 
declarat că nu-i trebue decât 1000 fl. pe care să-i dea unui mi- 
nistru, şi Zârneştii ar deveni comună liberă, ne mai atârnând 
de Braşov, 5) o femeie care-și ascunsese un fecor și nu-l pre- 
zentase la recrutare, cerându-i sfatul, i-a spus să nu-şi dea fe- 
ciorul la cătane, căci bărbatul ei are mulți copii și e prea bă- 
trân pentru militărie, 6) înainte cu trei ani l-a pus pe I. Dan 
gociman pentru că a îscut cu banii proprii turnul bisericii, şi a 
dat împăratului un om și un cal. 

Tot atunci, ajunsă la desperare, obştea cea săracă a sa- 
tului arată județului Brașovului „că mare pagubă sa făcut în 
câmpul nostru cu bucatele, că săcările și orzele au șezut se- 
cerate câte 6 săptămâni, de s'au putrezit și le-au mâncat șoa- 
recii. Şi acea pagubă mare ne rugăm să ni-se împlinească, că 
din pricina arendașului s'au făcut această pagubă la toți, ne- 
vrând să dijimuiască.... Cu mare plecăciune ne rugăm să porun- 
cești Măria Ta, după porunca Inălțatului Gubernium, că am 
auzit noi că numai 24 de ceasuri să stea în câmp seceratu, și 
apoi să se dijmuească. Dară la noi vedem că nici o dreptate 
nu e. Pentru aceea iarăși ne rugăm să poruncești Măria Ta să 
se dijmuească după dicret, azi sau mâine, ca să nu ne mai 
apuce ploile, Că de nu vei porunci, ne luăm al nostru, şi dijma 
i-o lăsăm pe câmp....“ Adresa e semnată:  „Plecate slugi, ob- 
ştea întreagă a Zârneștilor cea săracă. Pentru frica arendașului nu 
ne-am iscălit numele“. | 


OBCU CLUJ 


BEE 1, DR 


O altă adresă către Magistrat, semnată de protopop şi de 
preoții |. Manole și Vlad Dan, are aproape același cuprins, dar 
în ea se mai spune: „..la care noi suntem siliți prin Domnul 
nostru Episcop a da la Inaltul Crăiesc Gubernium pentru pa- 
guba cea mare, și vom arăţa că nici nu mai sămănăm în anul 
viitor, căce e cu mare paguba noastră“. 

Cum era și de așteptat, arendașul le pune iarăși toate în 
spinarea protopopului, căci într'o scrisoare adresată vărului său, 
el zice: — „....Der Protopop ist schon wieder des Teufels! Cu 
toate că Joi în 28 Septemvrie a voit să-și ducă, fără dijmuire, 
fânul de pe un loc care făcea cât dijma de pe mai multe locuri 
și cu toate că am lăsat toate acestea nepedepsite, am primit dela 
el alăturata scrisoare impertinentă, pe care, după ce vei lua cu- 
noștință de ea, te rog să mi-o retrimiți.!) Nici popii Manoilă și 
Comșa, care și ei au voit să înșele la dijmuire, nu le-am făcut 
totuși nimic. Oamenii își bat joc de noi, și fără o cură radi- 
cală, nu facem n:ci o ispravă. Trebuie să-i amputăm strașnic, 
să le punem ventuze și să-i cernem, altcum nu vom avea pace 
niciodată !*.... i 

In 1816 Lang nu mai e arendaș la Zârnești! Urmașul lui, 
Preidt von Cronnenheim, continuă însă calea bătută de prede- 
cesorii săi, căci ia o nouă jalbă a protopopului, în numele său, 
al preoţilor, al vechiului birău și a 24 de coloni, privitoare la 
dijmă, arendașul raportează Magistratului: E vorba tot numai 
de instigații răutăcioase ale protopopului! Un om care e du- 
hovnic și primul păstor în comună, care în toate acţiunile sale 
ar trebui să fie condus de adevăr şi moralitate și din gura că- 
ruia să nu iasă decât cuvinte de pace, îndrăsnește — sub man- 
taua binelui satului — să-şi instige credincioşii contra stă- 
pânirii ! El pune la cale continue turburări și procese... Oare 
să-și poată continua agitaţiile şi să poată păcătui întruna ne- 
pedepsit ?.... Un om atât de dăunător, care în situaţia ce ocupă 
nu procedează cum ar trebui, spre restabilirea liniştii, și care nu 
urzeşte decât rele, trebue să fie transferat, căci fără acest pro- 
cedeu radical — oricine ar fi în viitor arendaș acolo! — linişte 
nu va fi. El le pune toate la cale, cu unii din preoţii care îi 


1) Anexa |, 


OBCU CLUJ 


PRI e DR 


sunt subordonați, cu dascalii, gocimanii și neamurile sale, pe 
care le atrage în complot prin instigaţiile sale, fără ca partea 
cea mai mare a satului, mai bine intenționată şi. mai săracă, să 
ştie ceva !“ Preidt mai prezintă și două certificate ale preoților 
Comşa și Dan — că bucatele ar fost încă verzi, și de aceea nu 
se făcuse dijmuirea. Se vede că cei doi preoți nu mai erau în 
bune relaţii cu protopopul, odată ce prezentau acte în defavorul 
lui şi în favorul arendașului. 

Așadar faptul că reprezentantul bisericii și totodată al po- 
porului se plângea de nedreptatea făcută lui și poporului opri- 
mat, care — conform uzului — nu avea nlci dreptul de a pro- 
testa, însemna pe atunci atât cât instigaţii, complot, etc. 

Bun-bucuros, Magistratul ordonă încă o anchetă, doar îl 
va putea scoate vinovat, obținând astfel transferarea celui care-i 
sta în drum, apărând bruma de drepturi a celor oropsiți și ne- 
îndreptățiți de atâtea secole! 

In 1817 Baiul e numit comisar episcopesc în ancheta în- 
cepută între protopopul Tempea şi curatorii dela „Sf. Nicolae“ din 
Brașov, și cere să i se plătească diurna pe 20 de zile, ă cinci 
florini pentru el și cinci florini pentru cai şi slugă, dar Magistra- 
tul i-o reduce la 5 florini cu totul. 

In același an revine asupra cererii sale din a. 1812, prin 
care declarase pe fiul său risipitor. Acum arată că Nicolae s'a 
îndreptat și nu i se mai poate reproșa nimic; cere deci să se 
revină asupra publicaţiunii guverniale (Nr. 3540 din 20 Nov. 1812) 
și totodată să se dea fiului rătăcit un serviciu public în con- 
formitate cu cunoștințele ce le are. Magistratul cere senatorului 
Riemer să raporteze, și acesta răspunde că din 1812 tânărul nu 
a mai trăit în Zârneșşti, ci în Sibiu, la episcopul neunit, și în 
Viena, așa că nu poate ști dacă s'a îndreptat sau nu. Magistra- 
tul scrie guvernului că deoarece propriul tată îl declarase risi- 
pitor, nu are nimic împotrivă, şi guvernul revoacă publicaţiunea. 

In a. 1818 Baiul protestează la Magistrat contra funogiului 
(primarului) din Ghimbav, care a strigat în gura mare preotului 
de acolo, loan Vereş, în fața mai multor credincioși: „Mă, popo, 
de vei mai cununa fără știrea și fără porunca mea, te ia dracu!“ 
Altădată „a chemat pe popa pentru ceva poruncă, şi nefiind 
zisul preot acasă, au luat pe preoteasa jitariul de dindărăt cu 

băţul, înjurând-o tot de suflet ca pe o Ţigancă, şi al treilea: pe 
gocimanul îl sileşte ca el să rânduiască la măcar ce slujbă a 
satului pe oameni, și aşa nu poate împlini slujba bisericească. 
Așa eu poitesc pe Cinstitul Sfat să mi se facă satisfacţie, căci 
acest funogiu calcă preaînaltele rânduieli, și poftesc răspuns, 
precum am poftit și pentru deregătorii din Râșnov, şi nici despre 
aceia nici un răspuns au am căpătat; așa vâlva, sau vaza, sau 
caracteriul preoţesc vrea să-l strice de tot acest funogiu cât şi 
deregătoria din Râşnov.“ — 

Tot atunci e numit comisar în cauza dintre protopopul 
Braşovului, Tempea, și neguţătorul Burbea-Pogăcianu, în urma 
căreia Tempea „e oprit de slujba protopopiei“. (Când venea la 
Braşov, Baiul trăgea totdeauna la Chir Bucur Dumbravă, în 
Brașovul-vechiu). 

In a. 1819 lasă la o parte toate titulaturile lungi şi pom- 
poase care se obişnuiau pe atunci și, indignat, se adresează 
simplu cu cuvintele: „Cinstit Magistrat ! Primind eu o rechiziție 
(cu. Nr. 2406 a. c.), însă fără nici o titulă, care aceea nu s'ar 
cădea la omul care este în ofiție...“ şi încheie cu „gata spre 
slujbă !“* 

In acelaşi an e acuzat că la alegerea de preot din Ghim- 
bav, s'a oprit cu căruţa la casa candidatului N. Popovici, i-a 
spus să îmbrace odăjdiile și l-a prezentat poporului cu cuvin- 
tele: „Pe acesta să-l alegeţi, căci e distins“, — chemând şi pe 
Ţigani la alegere. 

Baiul răspunde că acuza e neîntemeiată ; numai cinci ne- 
astâmpăraţi au făcut-o, fără știrea celorlalți, iar căruţa sa numai... 
întâmplător s'a oprit la poarta lui Popovici. Cere deci pedep- 
sirea falșilor acuzatori. — 

Nu mult după aceea se plânge şi Nicolae Manea Lungoci 
din Fundata, că în locul unui singur curator, cum era până 
atunci, protopopul a pus trei, şi de atunci s'a pierdut salba dela 
Maica Domnului și precestania.!) 

In acest timp, ordonându-se ca corespondenţa cu autorită- 
țile să se facă numai în limbile : latină, germană sau maghiară, 
Baiul trebue să se conformeze, și-și redactează adresele în limba 

germană sau latină. Vom vedea mai târziu pentru ce numai în 
aceste două și numai foarte rar și în limba maghiară! 

El semnează acum : „Popa in Zernest, und zugleich Nicht 
Unirter Erzpriester in Lăblichen Kronstădter District.“ 

Un gând îl preocupă însă de multă vreme pe acest slujitor 
al altarului strămoșesc: pentru ce preoții şi ceilalți slujbași ai 
bisericii şi școalei românești, care — atât ca număr, cât şi ca 
vechime — întreceau cu mult pe ai celorlalți locuitori ai Ţării 
Bârsei, să nu se bucure de aceleași drepturi ca şi reprezentanții 
celorlalte religii ? 

El reîncepe deci lupta, dar o ia pe mai departe. Curatorii din 
Bran ceruseră adică să fie scutiți de a mai da naturalii?) și să 
fie dispensaţi și de celelalte prestații comunale, deoarece trebue 
să dea din punga lor contribuţii pentru episcop, ca și pentru 
reparaturile dela biserici, și nu au fonduri pentru astfel de chel- 
tuieli. Protopopul le-a spus că după obiceiul străvechiu ei sunt 
„imuni“ de orice prestare de naturalii ca şi de sarcinile pu- 
blice. Magistratul le răspunde că nici curatorii celorlalte reli- 
giuni nu sunt imuni. Să fie mulțumiți că sunt dispensaţi de 
cărăușie şi alte sarcini comunale, iar contribuțiile pentru episcop 
şi repararea bisericilor nu-i privește pe ei. 

In același an, împreună cu ceilalți preoţi și cu unsprezece 
locuitori din Zârnești, arată, în numele tuturor proprietarilor de 
munți din comună, că Magistratul trebue să aibă cunoștință de 
faptul că ei, din timpuri imemoriale și până în anul 1820, au 
stăpânit fără nici o restricție unii munţi, în schimbul unei. taxe 
pe care o plăteau bisericii evangelice din Brașov. Acum însă 
arendaşul le-a adus la cunoștință că va da ordin să li se omoare 
porcii, dacă i vor mai trimite la ghindă în acei munți, iar pe 
porcari să-i bată de moarte. 

Tot atunci face cunoscut Magistratului că în sat sunt două 
sute de copii obligaţi a cerceta școala, dar numai pentru jumă- 
tate din ei se plătește simbria învățătorului, căci ceilalți părinți 
sunt săraci. Cere deci să i se aprobe vânzarea unor părți din 
„Plaia Nemii“ și „Faţa Sasului“, pentru care sar încasa suma 
de 50 îl., din care 25 fl. i-ar folosi la plata învățătorului. Ma- 
gistratul aprobă vânzarea locului al doilea, care e mai departe 


2) Contribuţii în cereale. 

de Zârnești și mai aproape de Bran. In ce privește pe cel din- 
tâi, fiind loc de pășune comună, va cere opinia inspectorului 
domenial. — 

Incepând din acest an, în scrisul protopopului se observă 
o oarecare schimbare, care încetul cu încetul devine tot mai 
pronunțată. Explicarea nu e alta, decât că fiul său Nicolae, care 
studiase în Cluj şi Viena, și petrecuse câtva timp lângă epi- 
scopul V. Moga, începe să facă pe secretarul tatălui său şi astiel 
* întroduce în scrisul bătrânesc, de modă veche, și sproape tot- 
deauna la îel, — ceva tineresc, nou, deşi uneori bombastic și 
cu multe latinisme. Astfel adresa Nr. 471/1821 începe cu „In- 
clyte Magistratus“, ca să continue apoi româneşte:  „Binevoind 
Naţional nostru Episcop, Preluminatul și Prestfinţitu Domnu Ba- 
silius Moga pe lângă cinstita sa intimație a-mi comunicălui că 
din motivurile acolo numerate nu numai lângă Biserica dela 
Slobodu Craescu sat Kerstian, Protopopeştii mele Direcţii încre- 
dinţată.... ca curator, au mai direct grăind ca sacristan... rămâind 
cu trebuincioasa cinstire îndatorat serv...“ 

Numele încep a fi latinizate. Pe Stan Băncilă îl face Sfa- 
nislaus, pe Stana Stan'slaa, cuvântul Magistrat îi înlocuește cu 
Senat, etc. iar în locul numelui vechiu al Branului, foloseşte 
terminul „Târtsfalva“ (Nr. 1689/1821). 

EI nu mai foloseşte nici terminul obișnuit pe atunci 

„plasa“, ci „gremium“ (Şimon—Bran), ba şi explică unele cu- 
vinte, folosind paranteza, de ex. „în simpla (goala) lui decla- 
rație“. Ce e mai mult, odată, încă în anul 1809, când era mai 
tânăr, el semnează, din greșeală sau intenționat : Nicolaus Bajul, 
Parochus Zernestiensis et Archidiaconus Coronensius tertius“, 
fără ca tatăl său, Magistratul, sau guvernul, să îi observat 
greșeala. 
In adresa sa No. 1633/1821 protopopul devine — pro- 
babil tot sub influenţa fiului său ! — mai agresiv. El arată că 
funogiul din Ghimbav „vrea să fie şi Vlădică și Proto- 
pop... La Sibiu dumnealui nici un amestec n'are, fiindcă nu 
ştie rânduiala noastră a Bisericii... așa, pentru că nu mau poftit 
ca Protopopu locului, poftesc satisfacție... și nădăjduesc că la 
această rechiziţie a mea se va face împlinire, ca să nu mai facem 
val [la] Inălţatul Gubernium...“ 

Tot în anui 1821, după ce comunică Magistratului că ti- 
neretul din Zârnești nu mai cercetează biserica Dumineca după 
amiazi, pentru instrucția religioasă, cere să se publice că toți 
feciorii dela 15 ani şi îetele dela 12 ani, să frecventeze necon- 
diționat acest curs, căci în caz contrar, ca şi cei ce nu pot face 
dovada că sunt vaccinaţi, nu vor fi cununați — ceeace Ma- 
gistratul aprobă. 

In acest timp, la cererea protopopului, loan Ivănoiul e tri- 
mis în arest, deoarece „face scandal în două sate“, Zârnești și 
Tohanul-Nou, trăind cu altă femeie. In adresa către Magistrat 
Baiul zice :; „...măcar legile cele sfinte și politicești nu îngăduesc 
ca persoanele pe lege cununate una de alta singure să se deo- 
sebească, ci trebue la încuviințatul Forum Ecclesiastic întru acest 
fel să meargă, căci almintrelea multe urmări rele sar naște, şi 
S'ar strica căsătorii nu puţine.“ La acuza adusă, Ivănoiul ră- 
spunde însă, între altele multe, că de trei ani de zile protopo- 
pul îl chiamă slugă la el, promițându-i că-l va divorța. El însă 
nu se învoieşte, căci ştie că nu-i va da nici o simbrie și din 
această cauză l-a acuzat de adulter. Certificatele, pe care le 
prezintă acuzatul, îl arată om paşnic și cinstit, așa că Magi- 
stratul ordonă să fie imediat scos din arest, iar protopopului îi 
face cunoscut că în viitor numai în cazuri mai grave, şi în 
care de fapt e vorba de o crimă, va putea cere arestarea cuiva. 

La 18/30 Oct. Baiul răspunde că: „...după sfintele canoane 
și preaînaltele porunci crăiești, astfei de oameni neascultători 
(ca Ivănoiul !) cu mijloace mai aspre, după cum este arestul şi 
bătaia, vin de a se aduce la căzuta subordonație...“ şi că „nu 
după dreptate, ci număi din oareşicare grație s'au lăsat afară 
dela  Țuchithaus...“ dar „despre adevărul rechizițiilor noastre 
celor protopopești, care se raz[ijmă în sfintele canoane şi prea- 
înaltele normativuri crăiești încoace venite, Slăvitul Magistrat a 
nu se îndoi, ci poruncita de către |. C. Gubernium prin mi- 
lostivul său decret... la toate cinstitele politicile jurisdicții din 
mare Principat Ardealului trimise și mie prin Cinst. nostru Con- 
sistorium înștiințat, asistenția în lucrurile bisericești, totdeauna 
a-mi da să binevoiască“. Magistratul îl îndrumă să fie mai cu- 
viincios |! 

Tot în anul 1821 Baiul intervine direct la județul Brașo- 
vului să interzică șezătorile cu lăutari, cerând ca „acele săla- 
șuri drăceşti de tot să se oprească“; la orele 8 seara să se tragă 
clopotul și cei neascultători să fie pedepsiţi, ceea ce Magistratul 
aprobă.) — 

Arendașul face însă un nou denunţ contra lui, arătând că 
ține patru crâșme, iar o casă şi-a închiriat-o unui străin din 
Muntenia, care vinde acolo rachiu. Magistratul decide să i se 
lase o singură crâșmă, căci datoria lui ca preot e să dea pildă 
bună. Protopopul răspunde că se simte nedreptăţit prin faptul 
că numai în urma unui denunţ s'a adus contra sa o sentință 
cum poena. De aceea cere originalul denunțului, pentru a se 
apăra temeinic și a-și arăta nevinovăția, dar i se răspunde că 
dreptul de crâșmărit se dă oricărui colon, pe timp de 3 luni, însă 
uu ca să-l transmită unor străini și în prejudiciul domnului de 
pământ și al arendaşului, deci nu poate ține mai mult decât o 
singură crâșmă. 

In anul 1822 el întreabă: „Pentru trei persoane de oameni 
(sic !) din Cherstian, care s'au ucis în biserica Cherstianului, 
oare făcutu-s'au pedeapsa, au nu?“ căci el trebue să raporteze 
episcopului, care-i cere informații. 

(Va urma) 

Andreanum și alte acte 


de Aurelian Sacerdoțeanu 
(Urmare din No. 3, p. 231—238). 


De ce totuşi Saşii nu mărturisesc nimic despre vechile lor 
drepturi ? E o întrebare în adevăr temeinică. Dar cu ce era să 
dovedească ? Hotărîrea lui Gregorius nu o aveau 1) iar Diploma an- 
dreiană nu concorda întru totul, în această chestie, cu ceeace se 
ştia de Papă. Ar îi fost o imprudență să o arate. Cea mai mică 
abatere dela un act la altul ar fi fost aspru interpretată. 

Insă mai este ceva: chiar de ar fi voit, riscând orice, n'avea 
ce arăta atât de solemn, atât de convingător. Hotărit lucru, Saşii 
nu mai aveau, în această vreme, originalul documentului. Probabil 
că fusese distrus în timpul marei invasii tătare, când a fost ars 
Sibiul, sau altădată înainte de 13082). Neavându-l pe acesta, n'ar 
fi putut presenta nici un îel de copie,?) în momentul acesta în 
care se nega chiar o scrisoare a lor. In sfârşit, admițând totuşi că 
ar fi avut una din aceste posibilităţi, când nu se ştia care era si- 
tuaţia precisă a Ardealului şi nu se cunoștea nici atitudinea re- 
gelui Carol încă în lupta pentru coroană, puteau ei să producă un 
privilegiu care, în caz de sentință nefavorabilă, ar fi fost mult 
depreciat? Cred că au socotit prudent să lase curs liber anchetei, 
probabil având mare încredere şi în ceeace se știa în mod public, 
dreptul universităţii săsești sibiene, de atâtea ori amintit în alte 
acte și împrejurări. Această prudenţă poate fi resultatul și al unei 
alte judecăţi. Era vorba numai de o ceartă eclesiastică în care 
se puteau vedea abuzuri şi de o parte și de alta şi atunci au 
lăsat la voia întâmplării această hotărîre care nu le putea preju- 
dicia prea mult căutând să păstreze neviolate toate beneficiile care 


3) Dacă ar fi fost în măinile lor, ar mai fi fost poate amintită. 

2) Părere veche, aparţinând lui Schuller (cf. Schiopul, p. 16) dar asupra 
căreia nu ştiu din ce motive m'au stăruit cercetătorii. 

3) Cea mai demnă de încredere mar îi putut-o avea decât tot dela ca- 
pitulul din Alba iulia, care în această situație, n'ar fi putut-o face în nici 
un caz. 

decurgeau din celelalte puncte clar exprimate în privilegiul lor. 
Insă îndată ce voevodul Ladislau a închinat steagul şi regele Carol 
era în căutarea adepților cari să-l susțină oricând, actul a ieșit la 
iveală. Şi a ieşit acum fiindcă era momentul excepţional de favo- 
rabil Saşilor. Şi acum el putea fi prezentat regelui chiar în con- 
diții mai puţin sigure, dacă ne gândim la situația acestui Angevin 
care căuta consolidarea dinastiei. 

Sub ce formă va fi fost el prezentat regelui? Am spus că 
nu mai aveau originalul. E probabil însă că Sașii nu aveau nici 
măcar 0 copie legalizată. Cred că Blafuuz şi Henning au adus o 
copie liberă, păstrată prin cine ştie ce întâmplare la vreo persoană 
oarecare. Acest act așa transmis, în care s'au strecurat poate unele 
greşeli, ca datarea şi simplificarea titlului în protocolul final, dar 
care corespundea lucrurilor în deobşte cunoscute şi deci nesu- 
puse îndoelii, a fost adus în fața regelui spre confirmare. Şi e 
probabil că anume cercetări se vor fi făcut în legătură cu auten- 
ticitatea cuprinsului, dar ele n'au avut ca rezultat altceva decât 
confirmarea însăși. De aici explicaţia logică a formulei ut dixerant, 
Din nenorocire a fost lăsat în grija unui grămătic foarte bun ca- 
ligraf dar mai puţin atent la practica de cancelarie şi mai prost 
latinist. Noroc însă că la facerea colaţiunei s'au putut îndrepta 
unele greșeli pe care le-a însemnat cancelaria, cum am spus, prin 
puncte sau barare. In ceeace priveşte formulele nu sa putut face 
nimic, răsătura fiind complet interzisă oricărei cancelarii. Acestui 
lucru trebue să atribuim, între altele, şi formula greşită de „Bul- 
garie Cumanieque rex“. 

Dar dacă unul din aceste motive a stat la baza confirmării 
din 1317, atunci se poate explica uşor de ce sunt în act acele 
forme neobişnuite. Insă nefiind vorba de un act autentificat, acela 
Care se prezenta, cancelaria conform obişnuinței și având în ve- 
dere reprezentanța săsească și cunoscute fiind privilegiile, şi-a 
putut permite să scrie în acel act că se întăreşte nu atât prin 
prezentarea copiei actului cât prin mărturia celor cari 0 ce- 
reau. In acest caz se explică în mod logic atât ut dixerunt cât şi 
tenorem dicti privilegii, o precizare în plus asupra formei în care 
se prezenta actul şi nu conţinutul lui. 

Şi în sfârșit, dacă acest act din 1317 nu ar fi fost cunoscut 
în mod public şi nu ar fi ieșit din cancelaria regală a vremei, ne 

este imposibil să credem că atâtea feţe ilustre, şi un episcop, ar 
fi luat asupra lor sarcina de a cere autentificarea lui în 1366. In 
acest moment, dacă formulele acestea ar fi contrariat cancelaria, 
S'ar fi pus în discuţie cazul şi poate că alta ar fi fost soarta di- 
plomei de aci înainte. 

In subsidiar trebue să adăogăm că şi după 1366 nu se vede 
numai cearta între Sibiu şi scaunele săsești care se vedeau înglo- 
bate în comitat, ci se dau încă și alte privilegii speciale pentru 
" lucruri care erau odată menţionate în Andreanum. O presentare 
sumară a acestui lucru pune situaţia în lumină şi mai bine. La 
28 Martie 1353 se dă un privilegiu pentru Braşoveni asupra ve- 
chilor libertăți acordate lor de către regii Ungariei, dar care le-au 
cam fost nesocotite. Pentru cămara regală şi aceştia au să dea 
150 „marcas fini argenti rafionis Scybiniensis“, iar pe juzii şi co- 
miţii lor şi-i aleg prin bună înţelegere.!) Mai târziu, în 1369, i 
se acordă drept deplin pentru deposit.?) Un an încă mai târziu 
regele obligă pe comitele Secuilor să le respecte vechile drepturi,%) 
şi în sfârşit, în acelaşi an, le dă drepturi de negoţ ca și Bu- 
danilor.*) 

Un privilegiu similar se dă şi Bistriţenilor la 11 Iunie 1366, 
deci cu 9 zile înainte de confirmarea actului Sibiului. Dar aceştia 
sunt puşi sub judecata celor dela Sibiu, măcar că se vor bucura 
de aceleaşi privilegii „quibus eadem civitas nostra Cybinensis le- 
gitime usa fuit ab antiquo“.5) Este dovada cea mai sigură a unei 
uzanțe, pe care nu avem dreptul nici să o negăm şi nici să o răstăl- 
măcim. 

In sfârşit, dacă Andreanum din 1366 înainte devine perfect 
legal, ar însemna să nu se mai dea nici un fel de privilegiu asu- 
pra drepturilor înscrise în el. Insă cu privire la negoţ, Sibienii nu 
au nici un act prin care să le fie ordonat, dar din 1364 există o 
scrisoare a regelui către Budani în care le spune că a acordat și 


1) Zimmerman, Îl, 95. Privilegiul e reîntărit la 1364 de două ori, ib» 
212—213, 219—220. 


4) 1b., 354—355. Actul negustorilor din Buda dela 1287 (ci. 70. 1, 153- 
154) li se făcuse cunoscut mai dinainte, la 1364, îb., II, 222—233, 
5) 16., LL, 249—250: 

Sibieniler aceleaşi drepturi ca şi lor pentru negoțul la Viena!). Ba 
încă şi imediat după confirmarea Diplomei andreiane, la 29 Iunie 
1367, le lărgeşte dreptul de comerţ, pe lângă Viena, şi la Praga» 
Zara şi Veneţia, întocmai ca aceloraşi Budani.:) Asupra acestuia 
se revine şi mai categoric la 22 Febr. 1370. Se vede însă dece 
era mereu nevoie să se evidenţieze aceste privilegii: „propter ty- 
rannicam quorundam aemulorum nostrorum severitatem“.2) In toate 
aceste acte este vorba, precis, de două mari unităţi, Braşov şi 
Sibiu, asemeni celei de a treia, care o formează Budanii. La 
acestea s'ar putea adăoga şi alte acte, de mai mică importanţă, 
care aparent nu-şi mai justifică existenţa.*) 

Dacă ar fi să luăm în absolut toate aceste acte, ar însemna 
că şi ele contrazic privilegiul inițial sub toate formele lui. In rea- 
litate nu este vorba decât de acte parţiale care servesc la întărirea 
celui dintâiu în puncte speciale. 

Aşa dar, a fost posibil ca la 1224 să se hotărască o unitate 
săsească peste voinţa şi privilegiile parţiale ce vor fi avut unele 
părți din ţinutul astfel constituit.5) Acesta era punctul legal care 
se constituise; tradiţia însă, mai veche şi cu mai multă putere 
în vremea aceea, a păstrat ce se putea păstra din independenţa 
fiecăruia în parte, alergându-se la centru numai pentru lucrurile 
de o oarecare importanță. Oricum însă această formă nu excludea 
obținerea unor privilegii parţiale în plus de ceeace se găsea în 
cel general. Dar ori de câte ori se făcea o încălcare a privilegiilor 
lor se puteau adresa cu uşurinţă — şi de drept — regelui spre 
a restabili ordinea. Avem un caz concret din 1329 Aprilie 16, 
când regele Carol dă o hotărîre, la cererea magistratului „Nicolaus 
de Brasso comes Chybiniensis“ pentru o posesiune „potentialiter 


1) 1b., 223. 

2) 1b., 297—298. 

3) 1b., 337—339. 

4) întrucât încă dela 1224 până la 1366, era clar scris în privilegiul lor: 
„adicimus eciam supra dictis libertatibus predictorum, quod mercatores eorum 
ubicumque voluerint in regno nostro libere et sine tributo vadant et rever- 
tantur, efficaciter ius suum regie serenitatis intuitu prosequentes“. 

5) Ceeace se precizează în Andreanum prin: ,„,Omnibus comitatibus 
preter Chybiniensem cessantibus radicitus“. 

occupata“ şi obținută de la Voevodul Toma „per falsi sugges- 
tionem 1)“. Ori tocmai acest Voevod le-a fost şi comite; conform 
privilegiului din 1224 numai regele mai putea să revizuiască ho- 
tărîrea, lucru pe care îl face la cerere. 

La acestea putem adăoga: atâta vreme cât se constată un 
comite al Secuilor, o altă enclavă bine determinată din Ardeal, a 
cărui vechime și continuitate nu se poate totuşi constata totdeauna, 
dar care este alături de Voevodul acestei țări, ne este imposibil 
să credem că o a doua enclavă, privilegiată și căutată, să nu se 
fi bucurat cel puţin de un regim egal. Era normal deci să se dea 
un privilegiu Sașşilor. Numai întâmplarea a făcut ca acesta să se 
lege de Sibiu, deoarece era centrul cel mai important al vremei. 
Faptul că se ignorează privilegiile Cavalerilor teutoni?) se explică 
foarte bine: erau două chestiuni deosebite, care nu se apropiau 
prin nici un litigiu. lar Braşovenii venind în locul acestora, deci 
în urma lor, nici nu sunt cuprinşi în Andreanum, care, dacă ar 
fi mai nou, hotărît lucru că i-ar fi cuprins şi pe aceştia. 

In conclusie, putându-se documenta că privilegiile înscrise 
în Andreanum au avut și o realitate dela emiterea din 1224 şi 
până la confirmarea din 1366, şi că ies de sub urmărire diferitele 
referințe bănuite, rămâne că actul şi principiile lui au existat. Dar 
trebue să se precizeze că la 1317 nu mai exista originalul ci nu- 
mai 0 copie liberă din care decurg toate originalele confirmărilor 
de la această dată înainte.3) 


1) Zimmermann, |, 427. 

2) Schiopul, p. 39. 

3) Istoriografia săsească a discutat chestiunea autenticității documen- 
tului acesta, însă numai în treacăt, și momentul în care s'a produs nu era 
prea favorabil obiectivităţii. De altfel la ceeace relatează d. Schiopul, pp. 15- 
17 şi 42—44, este să se adaoge şi ceeace spune A. Scheiner, Vo/kskundliche 
Beziehungen zwischen Siebenbirgen und dem ehemaligen kKursachen, în Sie- 
benbiirgische Vierteljahrsschrift, 57 (1934), pp. 144—153, cu privire la „unus 
sit populus“ şi „vocati“ sau „donati a Rege Geysa“. Insă socotindu-se Andrea- 
num ca izvor istoric de bază al multor probleme istoriografia aceasta a dis- 
cutat și unele chestiuni din domeniul diplomaticei. Cu privire la acestea, în 
afară. de studiile amintite de d. Schiopul, însemnăm dintre cele mai recente: 
Baron Gustav Bedeus, Der Name Siebenbiirgen, extras din Deutschen Ta- 

Incheem această lungă cercetare a noastră cu câteva obser- 
vaţiuni de metodă. D. Schiopul declară false multe din actele di- 
scutate. Aceasta nu-l împiedecă să le expună de fiecare dată în 
mod curent, încât se ajunge la un moment dat de nu se mai ştie 
când e vorba de un act autentic, bănuit sau fals. Urmând această 
metodă nu se întărește cu nimic conclusia dorită, ci se aduce nu- 
mai un balast care face de multe ori să te lipsești a continua cetitul, 

Mă întreb şi acum dacă d. Schiopul a avut sau nu pe Pauler 
în mână, întrucât dă numai op, cit. (p. 45 n. 22 şi 24, 46 n. 25, 
64 n. 39 şi 74 n. 43). şi niciodată titlul lucrărei la care se referă; 
ori aici este vorba de A magyar nemzet tortenete, 2 vol. Notele au 
putut fi luate și din revista Szdzadok (1881, cf. p. 30 n. 17; 1903, 
cf. p. 64 n. 39), mai ales că uneori se dă pagina, alteori nu, cum 
și arătarea volumului respectiv. 

Imi vine a crede chiar că D-sa uneori intenționat nu vrea 
să fie sincer. Altfel nu-mi explic de ce socotește actul din 1236 


gespost, 1921, No. 50—53; R. Huss, Die „terra Siculorum terrae Sebus* des 
Andreanums, în Korrespondenzbiatt, L, 1927, pp. 53—54; G. Miiller, Verfas- 
sungs- und hRechisgeschichte, ib., XLIL—XLIII, 1919—1920, pp. 5—38; Id, 

Siebenbiirgen, I. Der Name „Siebenbiirgen“ und das Sachsenland, II. Sprach- 
liche Festellungen, ib., XLV, 1922. p. 1—15, răspuns lui Bedeus; Id., Das 
Deutschtum und die sekundăren Siedlungen in Siebenbiirgen, ib., 52 (1929), 
pp. 161—208; pentru interpretarea lui deserturi aici v. N. lorga în Revue 
Historique, VII, 1930 pp. 176-177; Id., Fiir wen ist das Andreanum im lahre 
1224 ausgestellt worden ? ib., 53 (1930), pp. 65—78. G. E, Miiller, Der 
Seklerlandstrich des Andreanums ein Sachsenlandprădium bei Miihlbach, ib., 
L. 1927, pp. 49—53, 54-—55; ld., Nochmals die Sebusfrage und die Sachsen- 
landprădien, ib., 65—69; A. Schullerus, Die Grenzburgen der Altlinie, ib. 
XLI, 1918, pp. 17—21; F. Teutsch, Electos repraesenfent, ib, XLII—XLIII, 
1919—1920, pp. 1—5; 7d., Noch einmal die terra Siculorum terrae Sebus, ib., 
XLIX, 1926, pp. 25—27; 1d., Unus sit populus, ib., 52 (1929), pp. 65—67; 
asupra acestei formule v. şi K. Schiinemann, Die stellung des Siidostens in 
der Geschichte der mittelalterlichen Kolonisation, în Sieb. Vierteljahrsschri ft, 
57 (1934), p. 15. Toate acestea pleacă dela un punct precis: Andreanum, 
asupra căruia nu se găsește nici o îndoială. In cadrul aceluiaşi act stă şi 
G. Miiller, Die săchsisehe Nationsuniversităt in Siebenbiirgen, în Archiv des 
Vereins fiir siebenbiirgische Landeskunde, N. F., 44 (1928), pp. 227—421, în 
care se insistă mai mult asupra situației mai recente. Pentru multe puncte 
de privire acestea trebuesc ţinute în seamă de acela care ar încerca o nouă 
istorie a Saşilor. 

acordat oaspeţilor din Dej şi reconfirmat apoi, ca dovadă a ne- 
existenţei Privilegiului andreian (pp. 18—19), întrucât nu acesta 
este luat ca model. Dejul nu făcea parte din sistemul universităţii 
săseşti sibiene și nici nu se gândea cineva că privilegiul sibian ar 
putea fi cotat ca mai important decât acelea ale oaspeţilor din 
apropiere, ca dela Sătmar, sau de mai departe Buda ori Gran. 
Căutându-se numai impresia, e sigur că d. Schiopul reuşeşte să 
salveze aparențele, însă toată logica aceasta trebue să cadă în faţa 
realității care trebue mai întâiu să fie înțeleasă şi apoi judecată. 


%* 


Ca încheere, precisăm că față de problema falsurilor trebue 
să fim cu multă băgare de seamă și în tot casul, cu cea mai ab- 
solută obiectivitate. Istoria politică şi socială a Ardealului trebue 
scrisă în adevăr numai pe baza documentelor autentice existente, 
dar în folosirea lor istoricul să nu fie târit de nici o pasiune. 
Nici un interes nu se apără cu falsificări, căci nici vu construcţie 
astfel ridicată nu durează. 

In raport cu aceste puncte ce ne-am fixat, credem că nu se 
poate contesta vechimea prepositurei de Sibiu, întrucât Sibiul era 
aşezare importantă înainte de colonisarea Saşilor în teritoriul lui. 
Actele care o arată sunt autentice. 

Actul preotului Dietrich din 1296 nu este nici el fals. „Sie- 
benbiirgen“ însă trebue să aibe o etimologie populară din Cibin- 
burg, iar forma latinească „Septem Castra“ vine dela cea nem- 
țească, deci posterior contactului Germanilor cu această provincie. 

Atestarea diplomei obștei Cricăului este autentică, dar al 
doilea act contradictoriu este subreptic. 

Diploma andreiană atât prin cuprins cât şi prin confirmarea 
ei prin alte diplome, nu este falsă. Autenticitatea ei cât şi a con- 
firmărilor din 1317 şi 1366, rămâne în afară de orice îndoială 
atât prin elementele externe cât şi prin cele interne. Nu există 
nici un motiv de suspiciune care să reziste criticei. 

In schimb forma exterioară, anumite formule și calitatea emi- 
tentului în vremea acordării diplomei din 1257, cu lohannes Latinus 
fac ca aceasta să nu fie autentică. Ar fi de dorit totuși o cercetare 
mai amănunţită a originalului însuși. Deasemeni motive de ordin 
intern şi extern determină ca talsă și diploma din 1311 pentru 
Țara Loviştei. 

Indreptări 


In loc de: 
diplomitică 
De aici 
despe 
Andrei | 
1,1,2 
criticutui 
castra urbes-civitates 
Genevicve 
nici 
Cumanique 
315—116 
prezintă... Schiopul 

ltății 
(1366— 1390), 


să se citească: 

despre 

1, 2, 3. 

criticului 

castra —urbes —civitates 
Genevieve 

Nici 

Cumanieque 

prezintă... Schiopul, 
mar i 

[Se trece după rând 25] 
(1266—1290), 

Revoluţia lui Horia 


— Cuvinte adresate studenţilor din Cluj — 


Țara întreaga pomeneşte într'o atitudine de concentrare şi 
reculegere spirituală, împlinirea unui veac şi jumătate dela data 
sguduitoarei mişcări revoluţionare din 1784. 

Ea este una din paginile mari ale istoriei românești, care ne 
învaţă totdeauna, dar mai ales în lumina comemorărilor festive 
ca cea de astăzi, cu câte lacrămi amare şi jertfe dureroase a tre- 
buit să-şi răscumpere neamul nostru, de-alungul veacurilor, idealul 
de libertate naţională. 

in deosebi ne serveşte această impresionantă dovadă Ardealul 
veacului XVIII, cu acele numeroase și formidabile insurecții sân- 
geroase, cari îi imprimă pecetea marilor tragedii româneşti. 

Reamintiți-vă puţin revolta generală împotriva silniciei reli- 
gioase dela 1700, care a răscolit un veac întreg șia frânt în două 
sufletul neamului; gândiţi-vă la alergarea țăranilor, în frunte cu 
eroul de baladă Mihu Copilul, sub steagurile ispititoare ale lui 
Francisc Rakoţi şi, în sfârşit, opriţi-vă la imensele furtuni orto- 
doxe dela 1744 şi 1760, conduse de călugărul Visarion şi mai 
ales Sofronie, acel: Rege neîncoronat al Ardealului — cum îi spune 
Nicolae lorga, — care desființase literalmente toată opera cato- 
licismului învrăjbitor de pe plaiurile noastre. 

Aceste grave cutremure colective, provocate de vrăjmășia 
maghiară și prigonirea catolică, negăsindu-şi echivalența în acel 
minim de drepturi omenești, pe cari iobagii le cereau, ele au per- 
manentizat în sufletele chinuiților veninul desperării şi clocotul 
pasiunii revoluționare. Nici ma fost nevoie de prea multă aștep- 
tare, ca fierberea lor adâncă să rupă toate zăgazurile de barbară 
asuprite socială şi etnică. Regimul sălbatec al magnaţilor din co- 
mitate de-o parte, iar de alta tratamentul care numai dragoste de 
aproapele nu dovedia, aplicat înaintaşilor noştri de stăpânii pă- 
mântului crăiesc, deveniră atât de urgisite și intolerabile, încât ele 
nu mai puteau fi suportate fără consecința distrugerii însăşi a 
rasei noastre. 

Nicăiri însă ca în Munţii Apuseni țărănimea românească nu 
era mai desnădăjduită, căci acolo, pe domeniile fiscale dela Zlatna 

şi Abrud, ea fusese despoiată şi de ultimele drepturi care-i mai 
rămăseseră dintr'un trecut de mândră neatârnare. 

Acolo, în cetatea de codri şi stânci — ajunsă pe mâna 
noilor beamteri jefuitori — se sbuciumau acum crunte dureri înă- 
buşite, pe cari ideile umaniste ale lui Josif [] faţă de robii pă- 
mântului, şi călătoriile lui populare prin Transilvania în 1773 şi 
1783, le ştiuse mângăia cu perspectiva unor speranțe nebănuite. 

Crainicul viforos al acestor mari credințe de mântuire avea 
să fie acel îndrăsneţ friumvirat țărănesc, care din cele patru dru- 
muri ale lui Horia la Viena, creiase faima supremelor protecţii 
împărăteşti împotriva feudalilor gâtuitori şi isvorul nestăpânitelor 
porniri spre acţiunile pline de primejdii, dar sigur desrobitoare 
pentru neamurile cari cutează. 

* 


Astfel răscoala asupriților porni cu marea adunare, ținută 
sub jurământ greu, în biserica din Mesteacăn. Era un sfârşit sum- 
bru de Octomvrie, când zările se aprinseră deodată în . flacăra 
mistuitoarelor pârjoluri revoluționare. Un iureş cumplit al cetelor 
de insurecți se dăduse atunci din munţi şi până departe în câmpii, 
prefăcând în cenuşe odioasele curii nemeşești şi secerând vieţile 
celor cari erau socotiți atunci duşmanii ireductibili ai milioanelor 
de clăcași întunecaţi. 

Vijelia bântuia cu furie prin toate colțurile înstrăinate şi din 
lăncile ei însângerate nu mai era scăpare pentru impilatorii co- 
pleșiți de groază, decât noul botez în legea românească și căsă- 
torirea trufașelor aristocrate cu vânjoşii flăcăi ai satelor învolbu- 
rate. Era aceasta o probă, că răscoala, în afară de temeiurile ei 
social-economice, avea şi un hotărît caracter național și ortodox, 
aşa cum o văzuse însuşi cancelarul curţii din Viena, contele Fszter- 
hdzy. Căci prozelitismul catolic nu desarmase pe urma înfrânge- 
rilor suferite, şi supraviețuitorii răzmiriţei lui Sofronie, cari nu 
erau de loc puţini, înoiră acum, după 25 ani, lozincile biruitoare 
de altă dată. lar nota națională o confirmă mărturia nobilului ro- 
mân Alexândru Chendi, secretarul de latineşte al lui Horia, care 
spune că scopul Românilor era „să scoată pe Unguri din Tran- 
silvania și să ajungă ei stăpâni.“ 

Vijelia Moților se deslănţuise şi de astă-dată în valuri atât 
de năvalnice, încât comandamentul militar dela Sibiu, neputându-i 

opune imediat o armată victorioasă, Îu silit să recurgă la stra- 
tagema înșelătoare a armistițiului şi a făgăduielilor de drepturi. Dar 
totul ma fost decât o infamă cursă austriacă, în care fu prinsă 
naivitatea și omenia unor țărani, în mânile cărora destinul pusese 
pe o clipă soarta unui neam întreg. Acestei viclene derutări i s'a 
adăogat apoi şi trădarea criminală a năimiţilor din chiar Albacul 
lui Horia, ca să se împlinească în totul trista proieție din Sfintele 
Scripturi cari spun „peirea ta din tine Izraile.“ 


* 


Dar dacă această revoluţie, snsținută cu neîntrecut eroism 
de-o țărănime aproape desarmată, se sfârşi atât de dramatic prin 
cumplita frângere pe roată a căpitanilor ei, totuși vom constata 
că ea n'a fost de loc zadarnică. Căci luminatul losif al II-lea, în- 
țelegând dreptatea revendicărilor, pentru cari sângerase atât de 
generos un popor de ţărani, se grăbi să publice faimoasa pa- 
tentă, prin care desființa complect iobăgia din Transilvania. Ce-i 
drept, marele act imperial fusese revocat sub presiuni, tot de au- 
torul lui, pe patul de moarte. A rămas însă semnificația istorică 
și națională a revoluţiei lui Horia, care se înfipsese pentru vecie 
în conştiinţa populară românească. Ea a fost lecţia dureroasă, dar 
profund instructivă, care de o parte a repetat generaţiilor ce s'au 
succedat adevărul etern, că drepturile neamului nu se dobândesc 
decât cu prețul sângelui, iar de altă parte a impus Vienei şi altor 
cabinete europene legitimitatea aspirațiilor românești pe un teritoriu 
ce-i aparține, ca vechime şi număr, împotriva tuturor uzurpatorilor. 

Dar răscoala dela 1784 ne mai îmbie un învățământ: va- 
loarea legăturilor indisolubile dintre popor și fruntașii lui, care ele 
au constituit atunci şi în cursul vremurilor taina rezistenţei noastre 
nebiruite, până la minunea cea sfântă a unirii tuturor Românilor. 

Priviţi în această pioasă evocare, mucenicii din Alba-Iulia 
suierinţelor şi gloriilor noastre supreme vor stăpâni sufletele noa- 
stre recunoscătoare, cu vraja figurilor de vecinică şi strălucită 
pomenire naţională. 

Tineret al zilei de azi! lată un altar nepieritor al mândriei 
noastre românești ! Inchinaţi-vă lui cu toată căldura inimilor voa- 
stre entusiaste. 

l. Mateiu 

Panait Istrati 
—  Estompă asupra unei vieți — 
de Liviu Opriș 


In 1930, în redacţia ziarului brăilean „Ancheta“, l-am revăzut 
pe Panait Istrati. 

In urmă cu vre-o 18 ani plecase în lume. 

Purta atunci în el chemările largului, tot așa după cum în 
urmă chemarea pământului natal nestăvilită l-a adus să se odih- 
nească. 


% 


In minunatele seri ale Brăilei, când din dealurile Dobrogii 
se ridica luna pe îmbelșugatul port şi liniștea se aşeza cuprinzător 
peste ape, Panait Istrati, cu sufletul limpezit de vrăjmăşiile vieții, în 
fovărășia prietenului său, Samuil Petrov, trăise visul chemărilor 
în larg. 

Copilărise în Brăila, care pe atunci purta încă adânc urmele 
orientului levantin. În Brăila care avea încă o mahala a Cetăţuiei, 
cu case de lemn și cafenele turceşti, şi un cartier grecesc cu uliţe 
în cari, în nopțile de vară, palicarii cântau melodii ce evocau tot ro- 
mantismul îndepărtatului arhipelag elin. 


Copilărise pe malul acesta dunărean, poartă deschisă spre 
Soare-Răsare. Pe lângă cargoboturile cu toate pavilioanele lumii, şi 
cari plecau cu pântecele pline cu grâul holdelor românești, se le- 
gănau, uitate de vreme, corăbii cari în modernizarea mecanică a dru- 
mului pe ape, erau întârziate, dar stăruitoare obsesii ale unei vieți 
ce a fost. 

În cârciumile și cafenelele acestui port, unde trecutul muria 
blând, pe nesimţite, unde mirodenii orientale parfumau sub arșița 
soarelui de vară ulițele în cari se descărcau. cele mai neașteptate 
produse ale Sudului, de la portocale, roşcove şi tămâie până la fâri, 
industrie “naţională a Eladei, — aici a întâlnit oameni, cari cutree- 
raseră lumea şi-i povesteau minunile şi înfelepciunile ei. 

Aici a cunoscut pe căpitanul Mavromati, „biblie“ a adole- 
scenței lui, om care a luptat în viață prin toate mările şi porturile 

Orientului, şi care, învins de ipocrizia omenească, s'a năruit la bă- 
trânețe, ducând totuși în epava lui o nesfârşită bunătate. 

Aici, în decor ce acum mai trăiește doar în amintirea câtorva, 
în casele mărunte și bătrâne, cu streşini largi şi ferestre mici, unde 
în odăițe cu perdeluțe albe și cadre cu corăbii şi porturi străine te 
învăluia discret adieri de busuioc grecesc, a putut înțelege și trăi 
povestea Kirei. 

A trăit între oameni cari apuneau, într'o lume care nu găsise 
puntea care duce dela patriarhalismul ei la cadența modernizantă a 
vieţii ce îşi începuse dominația spre sfârşit de veac. 

In mintea lui poveştile auzite au prins culoare și suflet, eroii, 
aceşti răsvrătiți anonimi cu gesturi hieratice de apostoli şi gânduri 
de luptă cu Dumnezeu, i-au rămas profund şi uriaş împietriți prin 
tot ce aveau mai omenesc în ei, și din fiinţele nebăgate în seamă, 
din relicvele acestea cari nu mai aveau în ele decât numai amintiri, 
din întârziații aceştia cari își scuipau sufletul prin taverne și şanţuri, 
el a creiat o epopeie a înfrânților, de cari istoria nu va vorbi nici- 
odată. 

Brăilenii de azi nu-și recunosc cetatea lor în povestirile lui. 
Dar orașul evocat de el, a trăit aievea. El i-a cules vraja din sura 
celor din urmă drumeți ai unei generaţii defuncte şi a descifrat acolo 
unde nimeni nu mai găsea ceva vrednic de luare aminte, în tonuri 
elegiace o poezie minunată... 


In mediul acesta s'a închegat adolescența lui năcăjită. Eroii 
aceștia i-au fost dascăli sufletului său chinuit de neliniști. Băiat de 
serviciu prin cârciumi de mahala, cu pântecele strâns de foame și 
cu ochii mari, deschişi să prindă toată lumea în ei, a înfiripat în 
creerul lui visul îndrăzneț al orizonturilor depărtate. Şi visul acestă 
l-a mânat în lume, chemarea zărilor noi a trăit-o, dar pretutindeni, 
el n'a găsit decit aceeaşi ciudată îmbinare a dorului de viaţă cu în- 
frângerea umană. 

Lumea nu e a celor îmbuibați. Așa l-au învățat dascălii lui. 
Lumea e a tuturora, și trebuie să fie și a celor mulți şi umili, 

Învățăturile acestea l-au dus dela început în bruţele sociali- 
smului român de pe vremuri, şi mai târziu în marginea comunismului, 

lar când a plecat cu destinul lui, să trăiască, să sufere și să 
se năruie în mizerie pe Coasta de Azur cu beregata tăiată de des- 

nădejde, ca să fie ridicat apoi în fața areopagului umanității ca un 
nou Mesia al obijduiţilor, în bagajul lui de drume!, nu avea decât 
poezia adolescenţei, dorul unei omeniri mai bune, şi neliniște multă, 
multă, 


* 
+ * 


Când l-am revăzut în redacţia ziarului brăilean, Panait Istrati 
nu mai era cel care plecase. Dar n'am găsit nici pe eroul cules de 
întâmplare și ridicat pe piedestalul unei glorii, până la care, cum 
admirabil a zis d. profesor lorga, nu se ridicase nimeni din ai 
noștri. 

Am găsit un om trudit de drum şi care se rușina să-şi măr- 
turisească oboseala. Entuziasmul tinereții care îl purtase spre me- 
leaguri cu soare și spre frații întru durere și vis, își pierduse stră- 
lucirea din ochii lui întunecați. In fața lui durerea şi visul au mu- 
şcat deopotrivă și pe buzele lui au tras o linie tot mai adâncă de 
dispret pentru contimporana orânduire. Anii cu dalta lor neiertătoare 
i-au adâncit umbrele și boala, care crește în cuibul celor mizeri, 
sa așezat stăpână în lutul acestui om. „Orice alt om ar muri în 
starea asta de slăbiciune“, i-a spus un an mai târziu un doctor în 
Franța. „În viață pe mine mă împinge sufletul“, i-a surâs Panait 
Istrati. 

Venise el răzvrătitul vieții şi căutătorul neastâmpărat al aurului 
ascuns în gunoiul uman, venise cu străvechiul dor ce clocotia în sân- 
gele lui românesc, să se odihnească pe pământul care i-a crescut 
visul şi l-a învățat bucuria durerii. 

Îşi căuta prietenii. Unde erau? Unde? Samuilă cu ochii de 
copil, cu bărbula lui rusească, cu râsul lui de cleştar, murise un- 
deva prin stepele moscovite, iar altora nu le-a mai dat de urmă. 
Nu a mai găsit decât pe bărbierul Constantinescu, pe Nicu. Era 
singurul cu care nu pierduse legătura, şi la el s'a apucat să-și clă- 
dească un cuib de liniște. | 

În vremea aceasta ne apropiarăm, i-am împlinit legal o de- 
spărțire de o femeie, care acolo în Franţa nu-i dase decât frămân- 
tare, și zi de zi, întâlnindu-ne, îi ascultam povestirile şi judecăţile. 
Văzuse diât de multe în drumul lui, pătrunsese în toate tainițile 
omului, încât orice discuție o stăpânia cu evocările lui. 

Pe vremea aceea am apucat să scriu ceva despre el *). 





*) Ancheta — Brăila No. 13 şi 14 din 1930. 

Il vedeam pe drum de neodihnă, drum învăluit în lumini de 
asfințit, izvodind, după deșărtăciunea unei glorii, colțul de pământ 
unde i-a adormit mama. O clipă de clarviziune m'a făcut să-l văd 
aciuit în ritmul vieții noastre românești conservatoare, legat de că- 
suța ce şi-o ridicase și de bunurile acestui pământ al neamului și 
i-am definit o îndreptare spre burghezia noastră potolită. 

Când ne-am întâlnit, m'a certat. Zicea că nu-l cunosc. Eu am 
stăruit însă și timpul mi-a dat dreptate. 

Nu mai lua parte la mişcările comuniste. Rusia sovietică îl 
desamăgise. Căutase acolo, cum căutase o viață de om în toate col- 
turile pământului, zori de lumină nouă şi nu le-a găsit. In cărțile: 
lui a încercat să explice logic ce văzuse, dar viața — axioma e 
veche — nu are logică. Arbitrarul despotismului sovietic l-a revoltat. 
Fusese primit cu osanale și a plecat indesirabil, pentrucă vruse să 
vadă și să judece mai mult decât îngăduiau stăpânitorii. Strigătul 
lui înfiorase pământul și apoi sufletul lui a trăit. desnădejdea. Pri- 
begia lui „către cealaltă flacără“ luase sfârșit. 

l-am amintit atunci, când îşi spuse nemulțumirea asupra rân- 
durilor mele, de o vorbă a lui Ștelan Gheorghiu, prietenul lui di- 
spărut. 

Acesta, pătruns de crezul lui socialist, agita muncitorii. 

Intr'o zi de vară, portul Brăila din vremea aceea era în plină 
splendoare a belşugului. Vapoarele își așteptau rândul la cheiuri şi 
pe imensa piaţă zăceau grămezi uriaşe de porumb, cari în lumina 
solară a miezului de zi, păreau stânci de aur. 

Lopătari cu brațe vânjoase şi cu busturi de bronz, întorceau 
porumbul, îl primeniau. 

Ștefan Gheorghiu se opri lângă un grup și spuse în con. 
tinuarea unei discuții de mai de muli: 

„lată, băeţi, ce-i revoluția ce-o aşteptăm ! Vedeţi voi grămezile 
ăstea de porumb în bătaia soarelui? Boabele de deasupra inghit 
toată lumina și căldura, iar cele de dedesupt mucezesc în întuneric, 
Dar e de-ajuns o zvârlitură de lopată : boabele ce se înăbușiau vor 
ajunge deasupra și se vor scălda şi ele în potopul razelor de soare...“ 

Așa crezuse și Panait Istrati. Uitase tâlcul istoriei. Pături so- 
ciale vor fi totdeauna şi revoluția, zvârlitura de lopată ce aduce la 
suprafaţă straturile înăbușite ale vieții sociale, va scufunda altele în 

întuneric. Pentrucă vieaţa e luptă şi izbânda e a celor mai bine în- 
zestrați. 

Panait Istrati nu a făcut însă niciodată politică. In băjenia 
lui prin stânga comunistă şi prin asociaţiile utopiilor umanitare din 
apus, nu l-a purtat un crez politic definit, ci visul lui de alinare a 
suferinfelor. omului. 

Omul politic înseamnă acțiune, iar el a fost un biet visător, 
certat cu toate relele omenirii. Polemica lui politică nu era fundată 
pe o ideologie fixă, câștigată unei îndrumări, ci era străbătută de 
pasiunea libertăţii şi a binelui obştesc. | 

Opinia publică din România ani de zile l-a hulit pentru ati- 
tudinea lui și pentru sinceritatea brutală cu care înfățișa în lumina 
experienții lui de atunci, anomaliile noastre politice și suferințele 
Evreilor de la noi. Mulţi vedeau în el un înstrăinat, care aruncă în 
ființa noastră națională cu noroi. 

După peregrinările lui zgomotoase și cari i-au ucis visai po- 
litic, când s'a întors în Țară, s'a simțit cu încetul iar în casa lui 
şi reluarea unei activități polemice în cadrul unei „Cruciade“ tinere, 
nu face decât să fixeze pe Panait Istrati sub lumina unui amurg 
de zvârcolire, în pasiunea lui nețărmuriiă de, bine şi în afară de 
orice închegare politică. 

Azi, inima lui roabă neliniștlor şi visului, şi tragediilor ome- 
nirii, s'a liberat de zbuciurn. 

Biografii îi vor scormoni vieața, îi vor căuta tâlcul şi îl vor 
cartirui în vre-o şcoală literară. 

Opera lui însă se va opune unei încorsetări, dar va rămâne 
in antologia mondială. Numai ea va rămâne. Frământările lui vor 
fi uitate, dar povestirile lui vor duce dealungul vremii sufletul lui cu 
sfânta și nețărmurita lui bunătate, şi vor învăța pe oameni poezia 
şi taina durerilor lumii. 

Din viaţa lui loan Pop-Reteganul 


de Horia Petra-Petrescu 


In 3 Aprilie sau împlinit 30 de ani dela moartea arhimo- 
destului dascăl din Reteagul de lângă Dej: loan Pop-Reteganul. 

Redăm cu acest prilej câteva scene, glume și alte amă- 
nunte vrednice de reținut din viața acestui „Creangă al Ardea- 
lului“ — cum l-a caracterizat, cu ocazia comemorării, „Radio“-ul 
din București. Ele ne-au fost comunicate de d-șoara Eugenia 
Pop-Reteganul din Cluj, unica lui fiică. 


Din copilăria lui 


O amintire, înfiptă în sufletul lui 1. P.-R. — oglindă a du- 
reroaselor antiteze cari domneau și atunci între Români și Ma- 
ghiari: . 

Când a ajuns lon de 8 9 ani, l-au înscris în școala pri- 
mară românească. Învățătorul ungur din comună căuta cu orice 
preț să „capaciteze“, cum se spunea pe-atunci, să convingă pe 
tatăl copilului, că e mai bine să urmeze școala ungurească. 

Tata, mai resolut, era contrar planului acestuia, — mama 
însă a putut fi înduplecată mai uşor de învăţător, fiindcă era 
mai ambițioasă şi-i' cădea bine când îi spunea „fișpănița“ (d-na 
prefect). Mama a înduplecat apoi, într'un moment de slăbiciune, 
pe tată și astiel a ajuns, într'o bună zi „lânoska“ (lonel) pe 
mâna dascălului străin. Dar încă în ziua dintâi s'a și întâmplat 
ruptura între copil și dascăl. 

Când a fost să-l înscrie, s'a apărat copilul din răsputeri 
să fie trecut în catastife: Pap Idnos, deoarece el ţinea sus şi 
tare că e. Joan Pop. 

Odată, la început de tot, într'o pauză, în loc să se ducă 
şi el să se joace cu ceilalți copii în curtea școlii, rămase în 
clasă, uitându-se la icoane. Un camarad îl îmbrânci și nu-l lăsă 
să privească, spunându-i în batjocură: „Măi Române, cap de 
câne! Trage grapa după mine! Eu o trag și ea nu vine!“ 

Batjocura asta n'a putut-o suferi Ioniță. L-a apucat pe Un- 
gur şi l-a trântit într'o vadră de var, ce se afla în cameră, pen- 
tru reparatul păreților. lar după ispravă, a luat-o spre casă. N'a 
mai vrut să se întoarcă la școala ungurească. 

In zadar a explicat dascălul părintelui cele întâmplate, 
chemându-l îndărăt, căci nici tata lui lonel nu s'a mai învoit 
să-i fie batjocurit copilul, iar învățătorul a plecat, bombăind 


supărat. 
* 

Incă de mic copil era loan puţintel cu „capul a mână“, 
cum se spune, Când era de 5 ani i-a spus odată mama că e 
„copil rău/* Aşa? Copilul „rău“ a ieşit în curte, a luat o oală 
cu lapte, a spart-o și a „arătat“ cum e un „copil rău.“ Tatăl 
l-a potolit mai pe urmă şi s'a înţeles cu nevasta să nu-l mai 
înfrunte. 

Din copilul care ar fi putut ajunge un copil nărăvaș, a 
ajuns un om vioi, satiric, sarcastic — câte odată — dar atât de 
milos, încât i se făcea rău, era cuprins de o adevărată idiosin- 
crasie, când vedea sânge și puroi. 


Din anul al patrulea de școală primară micul loan trecu 
la școlile din Năsăud. Aici „ștudenţii“ (elevii din clasele supe- 
rioare ale liceului) se aprovizionau din prăvălia unui Sas, pe 
care-l porecliseră „Ștempăl-Papuc“ — bag-seama fiindcă vindea 
„Ştempăle* — iar pe fiica acestuia „Dșoara Chit Marog“, pen- 
trucă ne prea ştiind românește, întreba mereu pe cumpărător: 
„Chit, ma rog?* 

Odată îl trimise un „ştudent“ pe micul loan să-i cumpere 
o coală de hârtie dela „Ştempăl Papuc“ și să cheme pe „Dom- 
nişoara Chit Marog“ afară, că vrea să-i vorbească un „ștudent.“ 

Băiatul, neştiutor de ce-l aşteaptă, intră în prăvălie și în- 
trebă: Mă rog, aici e la „Ștempăl Papuc?“ Stăpânul, care nu 
înghiţea batjocura bucuros, l-a luat la trei-parale pe micul sfă- 
tos, ba i-a dat şi o păreche de... palme, când a auzit că vrea 
să vorbească băiatul și cu „Domnişoara Chit Marog“. 

Când a fost dat pe ușe afară a auzit cuvintele „Dummer 
Walach!“ și „Veriluchter!* (Valach prost şi afurisitule), spuse 
cu ciudă de omul amărit, care nu-şi pune pază gurii. 

A *ntrebat copilul ce însemnează cuvintele astea și le-a 
ținut minte, întipărindu-șşi-le, ca o tristă amintire din copilărie. 


Cum umbia |. P.-R. cu ţăranii 


Țăranilor le da sfaturi practice, concrete. De vedea un vi- 
țeluş jigărit, întreba pe stăpânul vițelușului ce-i lipsește și re- 
comanda doftoriile trebuincioase. 

Avea tactul necesar — de a intra în voia ţăranului îndă- 

rătnic, la început, ca numai mai apoi să-şi ducă |. P-R. în în- 
deplinire vrerile. 
Dacă dorea un ţăran să-și clădească o casă nouă și şi-o 
închipuia ca pe-a tatălui, pe-a moșului, fără de schimbările ce- 
rute de vreme, de igienă — nu-l desmânta — ci, când să se 
apuce ţăranul de construcţie, dascălul îi punea pe îndelete în- 
trebarea : „Oare m'ar fi mai bine așa ?“, aducând — cu buna — 
pe ţăran pe cărarea cea dorită de dânsul. 

De da de rezistenţă, se supăra şi au fost cazuri când cu 
puterea şi-a dus planul în îndeplinire. 

Aşa, odată, n'a vrut un țăran cu nici un preţ să aibă 
câțiva meri în grădina sa. Spunea că mare lipsă de poame în 
grădină. Lui I. Pop-Reteganul „i-a sărit ţandăra“, cum se zice 
și i-a poruncit răspicat: „Ai să sădești pomi în grădină!“ — 
„In grădina mea ? Poruncești d-ta în ea?“ — „Da, eu/“ Şi ori- 
cât a căscat ochii mari țăranul — |. Pop-Reteganul s'a dus în 
persoană și a sădit pomişorii. După doi ani și ceva îi mulțumea 
țăranul, negăsind destule cuvinte pentru gândul cel bun al 
dascălului. 


Merită de a îi relevat felul cum scria l. Pop-heteganul. 
Dupăce ajunsese în pensie, povesteşte fiica, se scula des-de-di- 
mineață, între patru şi cinci. Dintr'o săritură era în mijlocul 
odăii, se freca la ochi și își începea rugăciunea sa obicinuită 
de dimineața: „Doamne, strigat-am cătră Tine, auzi-mă !“ Se 
ducea apoi să vadă de vite prin grajd, să se uite prin grădină, 

_pe câmp şi — dupăce îmbuca ceva — era, pe la ceasurile opt, 
la masa de scris. Scria câte 6—7 ore pe zi. Câte odată îl apuca 
pain scrisului, de hârtiile se resfirau ca un evantai pe masa 

e scris. 


Cântecile-i favorite erau : „Cui nu i-s dragi horile — 
Bată-l sărbătorile, 
Că pe mine nu m'or bate, 
Că horesc și zi și noapte!“ 


Apoi: „Doamne, Doamne, 
Mult zic Doamne, 
Dumnezeu gândesc că doarme, 
Cu capul pe mănăstire, 
Că de mine n'are ştire!“ 


Când era în extaz, întona „Deşteaptă-te Române !“, iar când 
era resemnat, ofta : 


„Așteptându-mi binele, 
Mi se gată zilele...“ 


In supărare isbucnea: „Apoi dară: Sănătate bună!“ — 
Când venea vorba de moarte, spunea să nu i se mai vorbească 
de ea, că-i timp pierdut, ea tot vine odată! 


Din glumele lui loan Pop-Reteganul 


Multe glume sănătoase a făcut |. Pop-Reteganul în viața 
sa. lată câte-va din ele: 

„Era foarte religios“, ne spune d-șoara P.-R., „îără să facă 
însă caz din credinţa sa și fără de coniesionalism“. i 

Avea un cult superior pentru soare. li spunea de multe ori: 
„sfântul soare“. Când începea să plouă, vara, îşi lua pălăria 
din cap, în semn de închinare, zicând: „Dă-o, Doamne, curată! 
și luminată !“* Când era la îmblătit și începea să curgă grâul 
din maşină, mergea și lua grâul în pumni, sufla pleava din el, 
se uita şi taxa calitatea, îl arăta nevestii, apoi se întorcea spre 
răsărit, își lua pălăria din cap, cu cuvintele: „Mulţam, 
Doamne, că l-ai dat curat și luminat !“, arunca apoi grâul între 
păsărele, cu gestul larg al sămănătorului, zicând: „Mâncaţi și 
vă săturaţi și lăudaţi pe Domnul!“ 

La Sibiu venise cu nevasta și cu fetiță sa, în 1899, fiind 
redactor la „Tribuna“ — timp de 8 luni — pe când era con- 
ducător Dr. Ilie Dăianu. — Odată, plimbându-se cu fiică-sa, se 
întâlni cu Dr. Ilarion Pușcariu, arhimandritul de mai târziu, și 
cu Matei Voileanu, asesorul consistorial de pe vremuri. Văzând 
că apune soarele, |. Pop-Reteganul își ridică pălăria și zise: 
„Apune sfântul soare !“ Asesorul Voileanu observă: „Cum poţi 
să te închini ca păgânii, spunând soarelui că e sfânt?“ 1. Pop- 
RE lEganul ripostă : „Inaintea mea e sfânt, cu toate că rare brâu 
roşu !* 

Câte odată era sarcastic. Când auzea certurile confesionale 
se revolta și isbucnea — de multe ori — „mă, nu vreau să ştiu 
de greco-drac şi de greco-diavol, că vreau să fiu Român de 
legea creștinească !“ 

Odată, mergând la o adunare generală a „Astrei:, la Şm- 
leul Silvaniei, şi-a cumpărat o pălărie de paie, în două culori — 
marot și alb — potrivit cu costumul, pe care-l purta. „Badea . 
Gheorghe“ (Gheorghe Pop de Băseşti) l-a întrebat: „Da' ce-i cu : 
pălăria aia pestriță?“, la ceeace I. Pop-Reteganul răspunse: 
„Hei, alţii sunt pistriţi la mafe/ — de ce să nu fiu eu măcar 
la pălărie ?!“ 

Pe advocați nu-i prea avea la stomac. Câteodată îi apo- î 
strofa cu epitetul de „belitori“. Fireşte, nu pe toţi, fiindcă avea 
şi prieteni buni întrei ei. 

Odată, plimbându-se în Dej pe o stradă principală, în care 
locuiau 5—6 advocați — dupăce ajunse în capul străzii, se opri 
şi — privindu-și hainele — zise : „Uite, măi, că am trecut teafăr 
și nu-nii lipsește nici un bumb (nasture)“. 

Altă-dată, având ca oaspeţi la masă pe advocatul Dr. Tri- 
pon și pe alți 3 prieteni, când unul din aceştia își uită la ple- 
care mănuşile pe pat, Pop-Reteganul, dupăce ieși la iveală stă- 
pânul, întovărăşi cu următoarea scrisoare (spusă din memorie 

de dș. PR.) părechea de mănuși, așezată într'o cutie cumpărată 
anume: „Frate Gavrilă ! După plecarea voastră am vrut și eu 
— ca toţi creștinii — să mă culc şi când colo văd cu groază 
că în patul meu sunt două bidigănii, de cari n'am mai văzut 
de când sunt pe acest pământ. Aș pune mâna pe ele, mă tem 
că mă vor mușca, să strig: cheț!, mă tem că mă vor sgăria, dar 
în pat nu le pot lăsa, că trebue să dorm. In sfârșit, dupăce 
m'am convins că nici nu mușcă, nici nu sgărie, ba, când — cu 
frică — am pus mâna pe ele nici n'au mârăit măcar, le-am pus 
frumuşel pe masă și lângă ele un blid cu lapte, că de cumva 
le va fi foame la noapte să nu sară la mine, şi m'am culcat, 
Dar îţi spun drept că n'am dormit toată noaptea și anume în 
primul rând de frică, a doua oară de nedumerire: ce anume 
vor fi acelea. — A doua zi, fiind Joi și după cum bine ştii, 
„mărturie“ (zi de judecată) în Reteag, am mers cu ele în târg, 
ca să mă lămurească cineva despre însemnătatea acestor ba- 
zaconii. Şi-am nimerit. Un om bătrân, umblat în procese, mi-a 
jexplicat însemnătatea acestor lucruri în modul următor: aceste 
două minuni sunt mănuși, în cari își bagă advocaţii mânile, ca 
“clienții să nu vadă lungimea degetelor. Văzând ce articol însem- 
nat sunt aceste mănuși pentru tine, ţi le trimit cu multe salutări. 
Al tău |. P.-R.* 


Odată, pe când era necăsătorit, în Rodna-veche, s'a dus 
seara cu memorandistul protopop Gherasim Domide, la acade- 
micianul botanist Florian Porcius. Au stat până târziu seara îm- 
preună şi — în mijlocul conversaţiilor vesele — Il. P.-R. s'a 
rămășit pe 10 sticle de bere, că va „stârni toți cânii din Năsăud, 
făcând să iasă femeile la fereastră.“ Zis şi făcut. Când să plece, 
1, Pop-Reteganul a dat de lucru părintelui-protopop Domide, 
oprindu-l întro conversaţie cu fiica lui Porcius, iar dânsul a 
ieşit mai de vreme pe poartă-afară. Se auzi, deodată, o puşcă- 
tură puternică, Cânii, fireşte, începură să latre, iar locuitorii nă- 
văliră la ferestre !... Ce fusese? Pop-Reteganul, luase bastonul, 
în care se afla și un revolver, al lui Porcins, și descărcă revol- 
verul. Rămășagul îu câștigat ! 


Vrednic de încrestat este modul cum s'a căsătorit. Era în- 
văţător în Rodna-Veche, avea 33——34 de ani și era vesel, în- 
drăsneţ și plin de viață. Odată, mergând la Bistrița, se în- 
tâlni cu advocatul Dr. Ciuta. Acesta-i spuse că s'ar căsători, că 
are avere, că are și sprijin, ca să-şi poată croi o carieră stră- 
lucită. l-a povestit despre o domnişoară, care ar corespunde aspi- 
rațiilor sale, dar al cărei tată e în disgrația Maghiarilor, Nic. 
Bejan, protonotar în judeţul (comitatul) Bistriţa-Năsăud, în Mo- 
nor. Nevasta lui Bejan ar fi Polonă de origine. Maria Terlescky. 

Dr. Ciuta i-a arătat lui Pop-Reteganul chiar şi fotografia dom- 
nişoarei Luiza, scoțând-o din portofel. 
Pop-Reteganul a sărit în sus, văzând fotografia: „Măi, să 
tii — dacă tu eşti prost și nu o iai — o cer eu de nevastă!“ 
ai în glumă, mai în serios, i-a dat Dr. Ciuta adresa d-șoarei 
Luiza Bejan. 
lon Pop-Reteganul n'a îost leneş — încă în aceeași zi a 
plecat la Monor să vadă pe domnișoara Luiza. Știind că d-şoara 
e prietină cu d-na Onigaș, soția directorului şcolii fundaţiunilor 
poa s'a dus drept la ea și apoi cu aceasta, la familia 
ejan. 
Intâiele cuvinte când a văzut pe viitoarea sa nevastă și 
i s'a recomandat au fost: 


„Căutătura-ţi vrea războiu, 
Gândirea ţi cere pace — 
Ab, să mă bat cu tine voiu 
Şi să mă 'mpac îmi place!“ 


Tatăl domnișoarei nici nu se afla în Monor. lon Pop-Re- 
teganul declară însă că n'a venit să ceară în căsătorie pe tată, 
ci pe fată! Şi-așa a cerut-o. Abia după logodnă a făcut cuno- 
tie ginerele cu socrul, în Năsăud, recomandat fiind de Vasile 

etri. Căsnicia a ţinut 17 ani. 

Cu părinții nevestii sale a trăit în cea mai mare dragoste 
de ginere. Numai ici-colea o mai năcăjea pe soacră, când o 
prindea că toarce, cu toate că purta haine nemţești și că citește 
torcând. Așa i-a aprins odată caierul cu ţigareta, dar tot el l-a 
stins, glumind pe seama lecturilor pripite. 


Dacă răstoiai numai o carte*), îi sărea muștarul și te 'n- 
trerupea : „Măi! așa fac doar muierile, să vadă ce-i la sfârşit! 
Vezi, aici, aici e prefața ! Ceteşte-o și-apoi mergi mai departe!“ . 

Colabora regulat la „Calicul“ din Sibiu (1881—1895, 1903 
—1906), foaia umoristică-socială de dinainte de războiu, firește. 
(După războiu a reapărut, condusă de Em. Măgeanu). D-şoara 
Eugenia susține că numai în 2—3 numere dela început n'a avut 
articol tatăl ei. Pseudonimele sale sunt multe, între altele: Doc- 
tor Zeno, Doctor Detunătescu, „Feciorul tatii dela noi, din sat“, 
„Stan Păţitul.“ Pe mulţi îi lua „sub ciurul Marcului“. 


„___*) Biblioteca? Dșoara Eugenia numeşte, pe lângă cărţile românești, pe 
scriitorii germani Hackiănder şi Hauff, revista germană: „Ueber Land und 
Meer“, cea economică: „Fricks Rundschau“, apoi pe Englezul Smiles (tradu- 
cerea „Die Pilicht“-Datorinţa) şi numai 2—3 cărți ungurești. 

Aşa d. e. l-a zeflemisit pe protopopul Velea din Dej, o 
zeîlemea neusturătoare, prietinoasă. Il vedea vecinic cu pipa'n 
gură și îl întreba: „Nu te mai lași odată de tămâia dracului? 
Cum nu mai dai din mână cădelniţa aia a diavolului?“ In „Ca- 
licul“ i-a cântat cam așa: 


Cum nu este nime 'n lume — Să-ţi zică ție pe nume? 
In loc de pipă-pipău — şi 'n loc de Velea-/așcău?* 


Cum a murit 


Trei-patru săptămâni înainte de moarte, îi tălpuise un pan- 
tofar evreu, Griin, niște ghete. Un amărît de om s'a pomenit să 
intre tocmai pe vremea aceea la dânsul acasă. Venea dela Bu- 
dapesta. Era răcoare, pe la începutul lui Martie; zăpada nu se 
topise toată pe uliți. Sărântocul avea niște ruine de ghete în 
picioare, de îi era talpa căscată. Hainele ceva mai bunicele — 
primite în dar dela un bogătaș din comuna vecină. Lihnit de 
foame, îi ceru bietul om ceva de mâncare. Lui Il. Pop-Reteganul 
i se făcu milă de el şi — fără de multă vorbi — îi întinse 
ghetele reparate, raționând : mie mi-a mai lucra pantoiarul pe 
credit, dar amăriîtului ăstuia, nu. 

Odată, dintr'o dărnicie spontană, a dăruit unui sărac haina 
cea bună de pe sine. Altă dată și-a cinstit pălăria de pe cap. 
Şi era fericit că a săvârşit binele. 


A murit în 3 Aprilie 1905, de o moarte fulgerătoare. Lu- 
crase până pe la patru, după masă, în grădină. S'a dus să vor- 
bească cu o femeie, când l-au apucat nişte dureri crâncene (su- 
ferea de rinichi). S'a dus în casă, s'a lungit în pat și — după 
trei ore — a fost mort. : 

Par'că prevestise. În pupitrele mesii de scris erau toate 
socotelile cassei aduse la zi, cu o mare conştiinciozitate. 

Inmormântarea a fost pe-o vreme rea. .Totuși, au alergat 
mulți din împrejurime și cei din Reteag ca să petreacă la groapă 
pe neobositul dascăl. Slujba a ținut dela ora 11, a. m., până la 
ora 4, p. m Protopopul din Cusdrioara |. Gorun, cu 5 preoți, 
corul compus din 9 învăţători; vorbiri, între cari și a prietenului 
Dr. Gavril Tripon, orator de forță în ţinutul întreg. 


Afluența poporului a fost mare — „înmormântăm Retea- 
gul !“, spuneau ei cu ochii înlăcrămați. După ce i-au purtat co- 
sciugul învățătorii-colegi — moment înduioșător! — s'au rugat 


țăranii cu toţi, ei, din îndemnul lor, să le lase şi lor cinstea de 
a duce la groapă pe bărbatul, pe sfetnicul iubit. Şi-așa, între 
fluturări de prapor, în sunet de clopot, în cântece de jale, cu 
ochii împăingeniți de lacrămi, l-au dus la locul de veci. 

Primim dela dl Prof. N. lorga următoarele șire: 


12 Aprilie 1935. 
Domnule Director, 


Sînt silit să cer sprijinul Dvoastre contra unui neîndreptățit 
şi puţin cuviincios atac al Dlui Schiopul, om pornit pe răsboiu şi 
cu mine. 

N'am spus despre indagines ceea ce-mi impută acest domn. 

A se vedea şi traducerea pasagiului privitor la lupta de la 
1330 în a mea Istorie a armatei. 

Ce pretind Ungurii că ar fi gyepii am combătut totdeauna. 

In ce. privește distincția între gyepii ca atare și teritoriul 
depinzind de dinsul e o discuţie de cuvinte. 

Vă rog a publica aceste rînduri. 

Primiţi salutările mele, 


N. lorga 

Craiul munților 
Poem dramatic 
de Al. Ceuşianu 
ABRUD 
ACTUL II. 


Casa primarului Boeriu. 

Sală spațioasă, cu geamuri largi, luminoase. Mobilier de 
- stejar, sculptat. Fotolii mari, cu speteze înalte, căptușite cu piele. 
Tablouri vechi, opace, fără valoare artistică. Perdele din brocard 
pe-alocuri ferfenite. 

Stilul greoi şi aspectul arhaic al aranjamentului este în vio- 
lentă disarmonie cu nota de zbucium ce-o provoacă mers-venitul 
din odaie, Prin aceasta se caracterizează cum nu se poate mai 
bine agitația momentului. 

Murmurul sumbru de glasuri învălmăşite și feţele posomorite 


- contrastează strident cu seninătatea zilei de-atară. 


Aerul e încăicat, aproape irespirabil. 


Scena l-a 


NICOLAE CORCHEȘ, CLEMENTE AIUDEAN, MIHAI ANDREICA, 
BESNESCU, MUREȘŞIAN NICOLAE, MOGA DUMITRU, 
OLTEAN ŞI MOLDOVAN VASILE. 


Corcheș: (trântit întrun fotoliu, cu un picior ridicat pe bratul 
scauriului, sprijinindu-şi astfel blocul în care desemnează). 
Se face pacea ! 


Aiudean : (mânios) Lasă vorba, rate, 
Nu ne-om opri la drum de jumătate... 

Andreica: Nu-l înţeleg pe Iancu. 

Begnescu: (către Mol- 

dovan) Cine ştie, 
Poate-i mai bine-aşa. 

Moldovan: Nu-mi spune mie 


Care-i cunosc pe Unguri. 
Oltean : (care vine să vadă desemnul lui Corcheş) 
Desemnezi 
Ceva? 


Corcheș : O schiță. Am s'o *ntitulez 
„Moment de armistițiu.“ 

Andreica : (ţâşnind) Nu se poate! 
Corcheş : (impasibil) Şi totuşi e aşa. S'a dat la gloate 
Poruncă să se 'mprăștie. 
Moga: Avram 
N'a vrut. 
Mureşian : i Şi ma vrut nici Butean. 
Corcheș : (zvâcnind din umeri — continuă desemnul) 
Nici noi, dar suntem slabi și patrioții 
Oraşului cer desarmarea. 
Andreica : (scrâşnind) Moţii 
Nu se supun la astfel de porunci. 
Corcheș : (terminând cu desemnul, ironic) 
Hai să umblăm cu banu 'n două pungi 
Să ne 'mpărțim pe taberi. de eroi 
Ei pentru pace — noi pentru război. 
(deodată serios, i 


sumbru) Eşti tânăr. Ai iluzii. 
Te-ai putut 

Convinge cum sunt frații din Abrud, 

Andreica : Figuri de ceară. 

Moga: Cârpe. 

Olfean : Căţeluşi de jucărie. 

Corcheș : Suflete de slugi 
Cari se închină ori şi cui să-şi scape 
Averile. 

Begnescu : Așa-s boierii. 

Aiudean: (amenințând) Crape 
Beşica în ei! 

Corcheș : Ce vreţi, suntem puţini 


La număr; ei au pumnii plini 
De-arginţi — şi Dragoş își dă toată truda 
Să îi câștige pentru Kossuth 


Moga : Iuda ! 

Aiudean : Să-l aibă sfinţii 'n pază, să nu cadă 
Răzbunătoarei noastre pofte pradă. 

Corcheș: Om mai viclean nu afli ?ntre vicleni 


Ca Dragoş. — Mai dăunăzi la Câmpeni 
Făcea pe-apostolu *mpăcării, vrând 
Să tulbure poporul, sub cuvânt 
Că dacă trec la Kossuth, li s'or da 
Egale drepturi, libertăţi. 

Mureşan : Stâlcea 
Biata noastră limbă după felul 
Vânduţilor de neam. 

Corcheş i Mişelul 
Când a văzut că n'are partizani, 
A început ca să promită bani, 
Scutiri de bir şi Care cu bucate... 
Stăteau Românii noști cu guri căscate 
Credeau că le vorbeşte un nebun. 


Andreica: Se înfundase Dragoş în minciuni. 
Oltean : Prea lesne a crezut el c'o să'nşele 
Un neam hulit şi vlăguit de rele. 
Aiudean : Şi-apoi nu poţi cu-o singură secure 
Să culci stejarii toţi dintr'o pădure. 
Mureşian : N'aş fi crezut să fie un om atât 


De veninos și rău ca Dragoș. Cât 
De repede s'a împrietinit cu toți 
Nemernicii şi nu răzbeşti să-l scoţi 
De-aci, 
Moga: Am fost la masa ce se da 
In cinstea lui. Abrudu-l preamăria . 
Ca pe-unul care-a mântuit viaţa 
Şi-onoarea neamului. Mă prinse greaţa 
De-aşa slugărnicie. Dragoș sta 
Pândind prilejul; faţa-i strălucea 
De satisfacţie. — Când a ajuns 
Cuvântul pân” la dânsul, drept răspuns 
A ridicat păharul său proclet 
Să închine pentru Kossuth Lajos. 
Andreica : Cred 
Că *n mijlocul sfidării îndrăzneţe 
Ochii lui lancu l-au făcut să 'ngheţe. 
Privea Avram la dânsul ca un leu 
Rănit de moarte. Bunul D-zeu 
A vrut să nu îşi iasă din sărite, 
Căci altfel... 


Scena l-a 


Ceilalţi, ALECU GOLESCU, RACOVIȚĂ, BĂLĂCESCU, ADRIAN 
DOBRA, mai târziu IACOB. 


Moga: Fraţii. 

Golescu : Stări nenorocite. 

Moldovan : Ce nou? 

Racoviţă : Interminabile dispute 
Caşicând cearta ar putea s'ajute 
Ceva. .. 

Adrian: 


Gorcheș : (apăsat) 
Golescu : 


.Corcheș : 


Dobra : 


ee DP: za 


Sucesc şi răsucesc cuvinte 
Par'c'ar fi antereul lui Arvinte. 
Și nu dă Dumnezeu să isprăvească. 
Ne poartă grija pronia cerească. 
De ce? 
Nu simţi cât de umilitoare 
E pacea pentru noi? Ce "nşelătoare 
Promisiuni ne face Dragoş? 
Are 
Puteri depline dela Kossuth, care 
Se *'ndură... 


Corcheș : (întrerupându-l 


cu asprime) 


Bălăcean : 


Corcheş : (amar) 
Racoviţă : 

Corcheș: (cu dispreţ) 
Racoviţă: 


Corcheș : (incisiv) 
Racoviţă : (pornit) 


Corcheș : (cu infinită 
ironie) 
Dobra : 


Lămurirea-i inutilă. 
E vai de neamul care cere milă. 

Dar nu e altă cale de ieşire. 
N'avem muniţie, n'avem oștire, 
N'avem nimic cu ce să rezistăm 
Unui atac, şi-atuncia.... 

Ne predăm! 

Drăguţule, nu-i vorbă de predare. 
Să-i zicem dar atuncia împăcare. 
De ce-ţi baţi joc de bunele strădanii 
Ce le depunem pentru pace? Anii 
Ne-or da dreptate. Impăratul 
E mizerabil sfătuit. Palatul 
E-un cuib de intrigi. Generalii lor 
Sunt incapabili, laşi şi trădători; 
Din nepriceperea lor vinovată 
A fost înfrântă 'ntreaga lor armată. 
Oraşele săsești au încercat 
Zadarnic să reziste. S'a întâmplat 
Ce nu crezuse nimeni. Ştiţi prea bine 
Ardealul a *ncăput în întregime 
Pe mâna Ungurilor. 

Te înşeli. 
Nu sunt obicinuit să fac greşeli 
Așa enorme. (categoric) Nimenea nu poate 
Să mă desmintă, 'ntreg ţinutul, — toate 
Cetăţile-s sub sabia lui Bem. 


Afară doar de Munţii Apuseni. 


E foarte drept ce zici, dar nu uita 
Te rog, că'n fața noastră vom avea 
De-acum oștirea ungurească "ntreagă. 

Andreica: Să vină "'ncoace — lupta mi-e mai dragă 
Decât capitularea. 
Moldovan : (izbucnind) Frate, mi-ai vorbit din suflet... 
(lacob a intrat cu oarecare zgomot, fără să fie observat 
de cineva). 
Golescu : (calm) Eu privesc mai liniştit 
Intreaga situație. — Se știe 


Că marea Austrie e *n agonie 
Și stârvu-i puturos nu mai rezistă 
Atacului. Domnia absolutistă 
A fost strivită.. Kossuth a adus 
Servicii mari ideii din apus. 
(Intâmpinând murmurele de protest “un glas liniştitor). 
E drept că Ungurii ne sunt vrăjmaşi 
De veacuri, însă n'or avea curaj 
Să ne-asuprească. Nu vă fie teamă. 
Doar dânşii — ca şi noi — îşi vor da seamă 
Că ori-ce gest de înăsprire ?n frâne 
Făcută astăzi, se răzbună mâine. 
Şi pacea este-un mare dar.... 
Corcheș: (neînduplecat) Cunoaştem 
Poveștile lui Dragoş. O să '*mproaşte *n 
„Popor de îndată ce dezarmează 
Cu-o grindină de gloanţe. 


Racoviţă : Aiurează. 

Oltean : Şi-o fi din rău mai rău. 

Golescu : (pierzându-și Dar suntem 
răbdarea) In ghiara lor, ori unde ne ascundem 


Şi oricât de eroic i-am desfide. 
Război? Inseamnă a ne sinucide 
Şi pentru ce am preferi calvarul 
Atâtor desnădejdi, doar ştim că țarul 
Nu vrea să intervină de-ocamdată 
Şi fără dânsul Austria-i sfârmată. 
Cred că vedem destul de clar cu toţii 
Dezastrul. 

Dobra: Cine să ne scape? 

Iacob : (țâșnind — aproape fără voie, mândru.)  Moţii! 


(replica pică impresionant, toţi se ridică de pe scaune) 


Racoviţă : (pornit) Ce cauţi aicea? 
Adrian: Cum cutezi ? 

Dobra: la seamă! 
DBegnescu: E servitorul lui Butean. 

Iacob : Vă chiamă la sfat. 
Golescu : (înviorat) Au terminat? 
Moldovan : Ce spune ? 


Andreica: (ciudos) Drace ! 
(E mare mişcare înspre ieşire.) 


Dobra: Să mergem repede! 
„Corcheș : (care e ultimul, tresare dureros ca unul care a 
prevăzut întâmplarea) Se face pace! (iese). 


Scena Ill-a. 


Iacob : (la început 
singur, tărăgănit) Se face pace... (visător) 
Sus la munte ?n strungă 
MW'așteaptă oile.... Pe stânca ciungă 
Va răsuna cobuzul de cioban 
Din nou. (neliniştit) Dece nu-s vesel? 
(sincer) Mi-e alean 
De casă... Undeva plâng patru prunci 
Și-al cincilea en pântec. (oftând) Nu ajungi 
Din truda braţelor să le dai hrană, 
Și foamea-i mai cumplită ca o rană 
Deschisă.... (caşi când ar mustra pe cineva) 
Nu mai plânge tu muiere.... 
Voi încrosna cu doage şi ciubere 
Căluţul... şi-oi... pleca (îngândurat) 
Se face pace... 
Maria: (a intrat din stânga, fără să-l observe pe Iacob. 
E agitată şi grăbită) 
S'au dus cu toţii; nu mai am ce face. 
Nu ştie încă nimeni ce cumplită 
Surprindere ne este pregătită. 
Vor să lovească 'n lancu fără veste; 
Odată capul lui căzut, — nu este 
Alt om să ducă Moţii la răscoală - 
Şi nu știu cum să îl vestesc... Ce goală 
E-o minte de femeie. Cum se sfarmă 
Puterea *n mine! Vreau să dau alarmă 
i 3 Şi stau pe loc. 
Iacob : (apropiindu-se smerit) Vă pot sta'ntrajutor? 
Maria: (prinzându-se de piept) Cum vii aicea ? 
Iacob: Stam lângă uscior... 
Sunt omul lui Butean. 

Am tresărit 


Şi m'am înspăimântat când mi-ai ieşit 


In faţă... Nu știu dacă pot să-ți spun. 
Uitaţi-vă la mine! Port zăbun 
De Moţ (cu mândrie) şi Moţii-s oameni 
[credincioşi 


Maria: (îrecându-şi mânile) II ştii pe Iancu? 
Iacob: (ştergându-se cu palma peste gură) Are ochi frumoși. 
(vede brusc înverşunarea Mariei) 


Să mă iertaţi că mi-a scăpat o glumă 
Nevrută, 


Maria: (vrând să-i iasă printre dinţi)  Necioplitule. 
Iacob: (aţinându-i calea) Fii bună loveşte-mă! 
Maria: (pornită pe iertare) Dece? 


Iacob : (sincer) 


Așa m'am pomenit 
De mic; dacă greşesc, să fiu lovit. 


Maria: (hotărîndu-se brusc) Vin Ungurii. 


Iacob: (încrezător) 


Maria : 


De ce să vină "ncoace 
Când pacea-i gata. 
(convins) Nu pot să se joace 
Cu noi. 
Şi dacă vestea s'ar adeveri? 


Iacob: (Sigur de sine) Nu intră'n munţii noștri. l-ar zdrobi 


Infricoşatele puteri ce le desbară 

Pământul strămoșesc aa Nu va sta 
iară 

In codru ca să nu le iasă 'n cale 

Și nici stăjar să nu li se prăvale 

In drum. Vijelioasele izvoare 

Se vor porni năvalnic să-i doboare. 

Vor arde fulgerele bobotae 

Și munții vor zvârli din măruntae 

Clocotitoare şuvoiuri de foc 

Să le oprească 'naintarea 'n loc. 


Maria : (furată de însufleţirea Moţului își revine) 


Iacob : 


Nu mă 'nţelegi şi vremea nu întreabă. 
Primejdia sporeşte, — fugi de grabă 
Şi spune-i Iancului... 

Să-i spun? 


Maria: (mușcându-şi buzele) C'aştept aici. 
(Cineva a deschis odaia de-alături) 


Călugărul (frângându-și mâinile) 
Vino 'ndărăpt 
Pe urmă. 
(lacob iese). 

Scena IV-a. 


MARTA, MARIA, CĂLUGĂRUL. 


Călugărul : Vremurile ne prefac 
Din oameni blânzi în nişte bestii. 
Marta: Trag 
Nădejdi sfinția ta, că Dragoş pune 
La cale pacea, — oricât de nebune 
Impotriviri întâmpină. 
Maria : (regăsindu-şi calmul) Mătuşă, 
Văd fluturând drapel străin la ușă. 
Marta : (neplăcut surprinsă) Ce zici Mario? 
Călugărul : Mă uimiți dudue,.. 
Un steag cu pajură maghiară nu e 
Strein. 
Marta: Sfinţia ta.... Vă cer iertare, 


(încet către Maria) 
Maria: 


Maria : 


(tare) 
Călugărul: 


Nu şi-a dat seamă ce vorbeşte... N'are 
Nimica rău în suflet... E-o copilă. 
De ce eşti imprudentă? 
On, mi-e silă 
De pretăcătorie. 

Ni se cere 
Să ne supunem cu sau fără vrere. 
La urmă tot cu aceia vom sfârși... 
Ei sunt mai tari şi ei vor birui. 
Nici nu se poate altfel. Kossuth are 
De partea lui armatele maghiare 
leşite din pământ să "nstăpânească 
Pe veci supremaţia ungurească, 
Purtând cu dânşii "n triumfală cale 
Simbolul flamurei naţionale. 
In numele acestui sfânt simbol 
Vom pune capătul unei răscoli 
Cumplite *mpiedecând pe cei cari vor 
Să îşi distrugă propriul popor... 
Ştiţi bine ce ne-aşteaptă. V'am descris 
Măcelul dela Zlatna Un abis 
De grozăvie infernală. Crime 
Indescriptibile, torturi meschine 
Şi pofte bestiale. N'a scăpat 
Nici unul cu viață. Mam speriat 
De-atâta barbarie, câtă este 
In gloaata răzvrătită. 
(s'a dus înspre ieşirea din fund, încruntat) 

Marta : (Îl însoţeşte involuntar spre ieşire) 
Ce funeste imagini... 


Maria. Nu suportă-asemănare 
Cu patimile noastre seculare. 
Călugărul : Nu-s sigur dacă ceeace aud 
E pușcătură sau... 
Marta : Mi s'a părut 
_Şi mie cașşi când... 


Călugărul : Se vede că 
| Intârzie... au dat de-o piedecă 
Neprevăzută sau li s'a 'ntâmplat 
Ceva... | 
(se plimbă neliniștită, mereu trăgând cu urechea 
spre ușa deschisă) 
Mă mir de Hatvani... Păcat 
Că s'a sfeterisit atâta vreme 
Cu pertractările. Nu se mai teme 
De vorbe goale nimeni. 
Maria : (ieși) Vorbe goale 
De *nşelători. 
Marta : (încordată) Ce zvocot de pistoale 
Și strigăte. 
Călugărul : (mergând spre fund în urma Martei) 
Aveţi dreptate... *s ei... 
S'aude vuet de urale. 
Maria: (pălind) Ce-i? 
(zgomotul de departe câștigă 'n amploare) 
Marta: Probabil Hatvani. 
Călugărul ; Nu mai încape 
Nicio'ndoială. 
Maria: (sieşi, desnădăjduită) Ce să fac să scape? 
(Printre pocnete şi pușcături din ce în ce mai tari s'aud lămurit 
strigăte de „6ljen“) 
Marta : Să mergem să-i vedem (iese) 
Călugărul : (triumfător) Acum putem 
Fi liniștiți; ne cad în mână ghem 
Toţi răzvrătiţii.. Ce nu s'a putut 
Ajunge prin blândeţe ia 'nceput, 
Vom dobândi acuma prin asprime 
(cu putere) 
Și Hatvani ne face-un mare bine, (iese) 

Scena V-a. 
MARIA singură, pe urmă IANCU. 


Maria : (umblând prin odaie, prada unei teribile agitaţii) 
De geaba am sperat că-l voi scăpa 
Din cursa mişelească, — i vina mea 
Că nu i-am dat de veste 'n ce primejdii 
Se află. 
(Strigătele de-afară au devenit mai puternice. S'aud puşcături) 
lancule! 
(E o trăsărire chinuită căreia nimeni nu-i 
răspunde) 
Maica nădejdii 
Şi-a suferințelor! Cad înaintea 
Icoanei Tale sfinte cu fierbintea 
„Şi "'ndurerata rugă, — să mi-l mântui 
De crunţii lui potrivnici, — zvânturându-i. 
Intinde-Ţi mâna Ta ocrotitoare 
De-asupra lui! 
(zmulgându-se de vestminte) 
Arde mistuitoare 
Văpaia dorurilor mele. — Sfântă, 
Milostiveşte-Te! Mi-e ființa frântă 
Și sufletul pătruns de-amărăciune. 
Ascultă-mi bâlbăirile nebune — 
Imi fuge gândul destrămat de spaimă... 
Ah! lartă-mi nemărturisita taină 
Și scapă-l. Lacrimile mele-mi udă 
Obrazul. Preacurată, fă s'audă 
Chemarea mea, — să vină... 


(s'aud de-odată, aproape de tot, glasuri învălmăşite. Maria s'a ri- 
dicat înfiorată — cu faţa muiată în lacrimi — imaginea vie a unei 
Mater dolorosa. Uşa se deschide violent şi apare Avram lancu) 


Scena Vi-a. 


Maria : Ah! | 
Avram Iancu : (sălbatec) Trădare ! 
Pe față târgueli de împăcare 
Şi într'ascuns urzeli de asasini. 
(scrâşnind din dinți) Mă mir că nu mi s'a turnat venin 
In beutură. (zărind-o pe Maria) 
Mă iertaţi dudue, 

(împunându-şi calm)  Staţi liniştit'aci ? 
Şi-afară vue 
De bucurie uliţile... 
Maria : (buimăcită) Eu? 


(De-afară se'ntețeşte şuvoirea şi freamătul de glasuri) 


Avram lancu : Urale. (crunt) E păcat de Dumnezeu 
Să nu priviți spectacolul măreț... 
(hohotind) Vin salvatorii țării ! 

Maria: (cu ochii căscaţi, bâlbăind) Eu? 

Avram lancu: (zbiciuitor) Vedeţi 
Că sunt destul de calm să fac sugestii!.. 
Zvârliţi-mă în ghiar”acestor bestii |... 
Vă dau cuvântul meu cel mai solemn 
N'o să mă mișc din loc Faceţi un semn 
Ca să se isprăvească-odată farsa, 
Şi-atât, (incisiv) Nepoata d-lui primar s'a 
Făcut unealta lor .. 

Şi m'a chemat 

Anume. 

Maria ; (îngrozită) Eu? 

Iancu: Să pot fi capturat. 


(Pușcăturile trosnesc aproape, — strigătele devin amenințătoare. 
Avram lancu neclintit în mijlocul scenei) 


Cum urlă... câtă grozăvie... ce decor 
De tragedie — pentr'un biet popor 
Ingenunchiat şi părăsit de ai săi 
(deodată, tumultuos, cu infinită durere) 


Nu... nu mă las... ma chiamă Moţii mei... 
Să sune buciumul din munţi în munţi, 
S'adune oaspeții cumplitei nunţi, 

Să ardă rugurile 'n depărtări, 

S'arate drumul cruntei răzbunări!.. 

Este-o poruncă strămoşească dreaptă : 
Ochi pentru ochi — şi faptă pentru faptă. 


— 


(MARIA a încremenit incapabilă de ori-ce mișcare. Avram 
lancu a aruncat o privire circulară, apoi, ca unul care s'a hotărît 
irevocabil să cerce imposibilul, deschide uşa şi iese. Puşcături 
S'aud mereu și strigăte, dar pe din fața uşei rămase deschisă nu 
se vede trecând nimeni. S'aude doar un căinat, ca de copil. E 
Maria care plânge) 

Scena VIi-a 


MARTA apoi BOERIU, DRAGOŞ, ARPADI. 
In urmă HATVANI cu suita. 


Maria: (intră agitată) S'apropie... 
(Observă pe Maria şi o prinde 'n brațe. Plânsul Mariei câştigă 
accente convulsive. 
Mario! Ce-i cu tine? 
Ți s'a întâmplat ceva ? 
Ţi-e frică? 
(Maria scutură capul) 
(mângăind-o) Vine 
Trufaşul Hatvani la noi. Să vezi 
Ce buimăceală e pe-afară, crezi 
Că-i ziua de pe urmă. 
Boeriu: (se precipită agitat urmat de Dragoş şi Arpadi) 
Pregăteşte 
Primirea Marto! 
(vede pe Maria plângând) 
De ce boceşte? 


Maria: Emoţia... 
Dragoș: (brutal) Ar fi mult mai prudent 
De nu aţi face zel de sentiment, 
Arpadi; (la uşă) Soseşte Hatvani. 
Maria: (încercând zadarnic să-și domine plânsul) 
Eu! 
Boeriu: (impacient) N'avem vreme 


Să te-ascultăm. 
Marta: (îmbrăţişând-o) Nu o speriați! Se teme... 
Dragoș : (plimbându-se agitat) Dar mare pentru ce. 


Boeriu: (răstit) Plecaţi odată de-aci! 
Marta : (cu gingăşie) E o copilă răsfăţată 

Şi nu se ştie stăpâni de loc. (ies ambele) 
Lumea de-afară : Trăiască HATVANI, 
Dragoş; Avem noroc 

Că a venit. 
Lumea de-afară: Trăiască! 


(Hatvani intră orgolios urmat de suita sa în care se află şi 
Călugărul. Boeriu s'a aplecat cu devoțiune; Dragoş pășește înainte 
întinzând mâna) 

Dragoș : Bun sosit 
llustrule ostaş! (îşi strâng mâna) 

Boeriu : Sunt fericit 
Că pot sărbători în casa mea 
Triumiul. 

Habvani : (retezat) Domnule primar, aş vrea 


Să mi se dea atât răgaz să pot 

Examina rapoartele. (către Dragoş) De tot 
Satisfăcut cu situaţia. Aţi: dat 

Dovadă de pricepere. 


Dragoș; Păcat 
Că n'am putut să termin misiunea. 
Hatvani : Regentul va fi mulțumit 
(orgolios) Minunea 


S'a săvârşit. Viteaza mea oştire 
A reușit să pună stăpânire 

Pe cheia munţilor. 

(salutând către I-ul ofiţer) 


Ce nou? 
IL. ofițer: Linişte, 
Hatvani: (cu îngâmfare) Rebelii nu vor cuteza să mişte, 
Călugărul : Ar fi pierzerea lor. 
Hatvani : (către al II-lea ofiţer) Şi D-ta? 
Al II. ofițer: „Patrulele încep a aduna 

De pretutindeni armele. 
Hatvani : Prea bine, 


Să strângă tot ce află! 
(către al III. ofiţer) 
Ce-i cu tine? 
Al Ill-a ofiţer: Ma atacat o ceată de mişei 
La cotitura unei străzi. Pe trei 
l-am prins, vre-o zece inşi am spintecat 
Cu baionetele. Ceilalţi au dat 
Bir cu fugiţii. 


Hatvani : Pierderi ? 

Al II-lea ofiţer : Nici un mort, 

Hatvani: Răniţi ? 

Al IIL-lea ofițer: Nici unul. 

Hatvani: Am să fac raport 
Ca să te decoreze. 

Un glas din mulțime: A ucis 


In drum copii nevinovaţi. 

Hatvani : Ce-a zis? 
Dragoș : Nimic. E un zmintit. 


(Se produce mare învălmăşeală ; murmure de glasuri, — 
vinovatul însă nu se arată) 


Un ofițer: (împrăştiind mulţimea) Daţi înapoi! 

Călugărul : Să plece toată lumea! (scena se goloște, 
rămân numai soldaţi) 

Hatvani: Bravi eroi 


Ai neamului, vă mulțumesc. 
(apoi către al IV-lea ofițer) Şi tu? 
Al IV-lea ofiţer : Noi am executat porunca. 
(Mişcarea de afară devine impresionantă) 
Chiar acu! 
Sosesc prizonierii. 
Hatwani: (luând o ţinută sfidătoare) Să-i vedem. 


(încadrați între baionete apar Butean, Dobra, Moldovan, 
Andreica, Begnescu și alții). 


(Va urma) 

Pagini de umor și satiră 


Paramon Chichernea 
despre 


„Arsuceaţiunea pintu cultivarea 
poporului rumânesc“ 


— Mai mult monolog decât dialog, în dialect de pe 
Târnave*) — 


Paramon (către învăţător): Acuma fă bunătate de mă lasă 
şi pe mine să grăiesc, domnule 'nvățătoriu! lo te-am ascultat 
frumos, până ţi-ai gătat cuvântu, auzi-mă dar și dumneata, până 
la sfârșit. (Pauză de câteva secunde). 

"te ce vream să-ți spuiu: una-i învățătura, dragu n'eu, 
Și-alta-i mintea din născare, adecă 'nțelepciunea omului. 

Dumneata zici c'ai învăţat patru glasuri la ghimnaziu din 
Brașău, de-aci ai trecut în Sibghii, la pitacojie şi-ai ieșit da- 
scăl, să "'nveţi copchiii. Biineee! lo, numa ce-i drept, nam în- 
vățat niciun îel de școală 'n lumea asta, că tetea, Dumnezeu 
să-l hodinească, când mai avusesem două săptămâni pâm a 'm- 
plini zece ai, în cap — face cătă mine: „Mă Paramoane, mă 
băiatul... na tu măciuca asta crestată 'n mână și we aci-i că- 
țălu Crivăt, ia-l și pe el — că sânteţi prăsiți tot întun an: îm- 
pliniți în Dumineca Floriilor amândoi câte zece — și să te ţii 
mă, după cârdu ăsta de oi, să le păzești ca pe oichii tăi din 
cap... să nu moțăi mă, ori să-n'i adorn'i cu burta la soare, s'a- 
puce oile 'n opritură, că-i vai de steaua ta... auzit-ai? 


*) Notă. Deşi publicată cu 25 de ani în urmă, schița aceasta, una din 
cele mai bune ale d-lui A. P. Bănuţ, a rămas cunoscută doar câtorva inși 
numai dintre cei de azi, ea nefăcând parte din volumul „Tempi passati“ pu- 
blicat în 1931. O dăm cu îndreptările pe care i le-a mai făcut autorul. — Red. 


(Scena înfățișeaza o odaie țărănească. In planul întâi, dreapta, o masă; 
de-asupra ei se vede o pâne, slănină, o „glaje“ de rachiu şi-un păhărel; îm- 
prejurul ei scaune. In planul al doilea, aproape de păretele din fund, o la- 
viță lungă şi un pat înalt, umplut cu pereni pănă 'n tavan. Jurimprejurul pă- 
reţilor, cuiere cu oale și blide; ceva mai jos, icoane cu sfinți. In fund ușă, 
la stănga geam. 

La ridicarea cortinei, Machedon, care poartă costumul bătrânilor din 
„scaunul Cohalmului“, stă la masă față 'n faţă cu „domnul învățător“, un tâ- 
năr de vr'o douăzeci de ani, purtând haine „nemţeşti“.) 

invățătorul : Om aspru! 

Paramon : Foc! 

Şi din hăl ceas, al oilor am fost, păn' m'o luat cătană! 
Acolo m'o tuns, m'o ras, m'o desbrăcat, m'o spălat înrăgulat la 
baia de aburi, ba m'o 'nvăţat și-o leacă de slovă de scrisoare. 
Şi m'am deşteptat, de să n'ira şi ei... da și io! Ce să-ţi spuiu? 
Să nu hi fost io îicioru lu' tată-n'io, dacă nu-ți eram azi solgă- 
ghirău, apăi pe feleleat îți spuiu, că pătrupop tot mă făceam... 
crezi-mă ? 

Inv.: Cred, de ce nu? 

Paramon (oftează): Hăi,.... că de multe ori mă gândesc 
întru mine, că-i mare nedreptatea "n lumea asta învățătoriule ! 

Cucuta-i de-un stânjin, pe câtă vreme florica n'irositoare 
abghia o deslușeşti din pământ. 

Căţăluşii doamnelor îs graşi, ca purceii de tăiere și când 
te gândeşti Doamne, câţi ghieți de copchii de Rumâni săraci 
mor de foame p'in munţii Abrudului ! 

Mintosu-i băgat slugă, pe simbrie de nimni'ica, la nepri- 
ceputu de stăpân! | 

Ba de câte-ori mam văst câte-un pantalonar îudul și 
prost, de numanu dan gropchi, povățuind chipurile pe plugari.... 
Și hoţii de ei, stă să hie mai iscusiți decât anginerii! 

Că-l ştii pe Ghiţă Vantură.... pe maistăru? 

Inv.: Cum să nu-l ştiu! 

Par. : Aşa-i că-l ştii! Păi ascultă: Nici o sfântă de zi n'o 
umblat omu ăsta la școală... auzit-ai? Și ştie ceti pe politică, 
ca un ștudenţ; croiește și coase cioareci și clicine, ca măcar-ce 
croitoriu ; îți înciocălează casa din fundament până'n vâri, ţi-o 
'mbracă ?n zid dacă vrei, ţi-o spoește și la urmăţi dă cheian 
mână, s'o lăcueşti sănătos ! De-i vrea tu obeadă, rotilă, car — 
el toate ţi-le face ! (Zâmbeşte satisfăcut). Dăunăzi, își cumpărase 
Romulus, ficioraşu părintelui, un piţiclet. Peste două săptămâni 
umbla și Ghiţă pe unu de lemn, făcut de mâna lui, de se ni'i- 
nuna și părintele ; măcar, dac'o mai umblat cineva p'in câtă lo- 
ropă-i, apăi dumnealui zău co nmblat și-o văst lumea şi ţara, 
da una ca asta, în'i spunea că nu i-o mai fost dând de oichi! 

De-aia zic, dascăle: mintosu le știe toate de rost, fără să-le 
'nveţe din nicio carte... le prinde u'te-așa, din suflarea Duhului 
Sfânt! Gapu luminat fuge-odată cu ochii peste măcar-ce lucru 
şi ?n loc ştie, de unde să-l apuce! 

Acuma — vorba-i cam veiche: „Lauda de sine, nu prea 
n'iroasă ghine“ ; da caută să-n'i desgolănesc odată sufletu şi 
să ţi-le arăt toate pe față: io, nemţește precep cum să cade, 
încă din cătănie ; săseşte știu ca un Sas, de când eram copchil 


OBCU CLUJ 





— 316 — 


că "ntre ei am născut şi-am crescut; ungureşte, o zdrobghesc 
ca orice Săcuiu din Ciuc; apăi încalte ţîgăneşte, nu mă taie 
nici ciurariu hăl mai hoţ! i 

Spune-n'i dumneata n'ie: de unde știu io toate limbile 
Ardealului ? Cine m'o "'nvăţat? Asta n'i-o spui, dacă te lauzi, că. 
știi atâta carte! 

Inv.: Ai dar dela Dumnezeu — asta-i! 

Par. : Păi, cam așa socoteam și io! (Arată cu mâna spre 
geamul dinspre curte). lacă, tot ce vezi în curtea mea, îi făcut 
de mine ; moșia cât-o am, îi cumpărată de mine; că-s gazda 'a 
mai mare din sat, o adevereşte cartea de dajdie — atât! 

Inv.: Nene Paramoane, să-ţi... | 

Par. (oprindu-l cu un gest): lartă-mă, că mai am pân'oiu 
găta ! 
Cum Ss'ar zice, n'i-am făcut rându n'eu în lume, ca un 
ghie” de plugariu neșştiutor, cum sânt. Da iacă, că vii acum dum- 
neata și-n“ zici: „Strigă națiunea după ajutoriu, Paramoane! 
Fă-te, omule, tovarăș la Arsuciaţiunea din Sibghii, c'aşa trîbe să 
facă tot Rumânu și creştinu de 'nţeles şi de omenie!“ (Clatină 
din cap) Hm! Dumneata eşti om învățat, n'am ce zice, da ești 
încă tinerel, dragu n'eu, ți' mintea verde, nu ţi' încă coaptă de 
ispravă... apăi mai ales dinspre partea pățăniilor, sântem chiar 
depărtișor unu de altu! Adecă, ce mai încoaci și 'ncolo? S'o 
luăm cinstit, pe drumu ăl oblu! 

Dumneata zici, cai ven't în satu nost acumu-i anu... 

Inv.: Aşa! 

Par.: De unde-ai şti dară, că io mă duceam încă de-acum 
treizeci de ai, la toate adunările „scaunului“... trăia încă pătru- 
pop ăl bătrân, Ghidion, fie-iertat pe-acolo, pe unde i-o hi stând 
sufletu ăl drept și cinstit! 

Azi am dat un zlot de-argint, mâne doi, poimâne trei... 
hehei! mulți zloți buni am îndreptat i-o 'n Sibghii, la Arsu- 
ceațiune — tot nembru ajutătoriu am fost, de când s'0 iscrășit 
tovărăşia asta, subt Mitropolitu Şaguna. N'ai de unde-l şti nici 
pe ăsta, ferește ! lo, par' că-l văz înaintea mea: un ștejar d'ei 
mândri... un zmeu de popă, cât un haiduc! Cum îţi spuiu, am 
fost nembru, mereu! Mă gândeam întru mine: îi tovărăşie de-a 
noastă, națională. Hai să-i sporim fundurile, că vine-o vreme 
de ţi-să 'ntoarce și ţie ceva, măi Paramoane: vun ștupendiu 
pintu nescaiva școlariu, pintu cutare ucenic la meserie — mă 
rog dumn'itale, măcar-cum, numa” ghine să hie! 

Aaaşaaa ! lacă numa că vine și ceasu, de să face nepotu 
nost... băiatu ăl mai mărișor al lu' Nicodin, calfă de măsariu. 
Sighişoreanu, Sasu la care "'nvăţase meseria, ne trimete ?nto zi 
o carte, pe cum că să dăm drumu băiatului să meargă 'n ţara nem- 

țească, în Min-kân, „că-i ficioraş iscusit şi meșteșugar n'inunat 
şi până la urmă, are să iasă un maistăir d'ei mari.“ 

Am cetit scrisoarea tus-trei, cu ficioru n'eu ăl mare și cu 
Părintele Zevedeiu. Zic, de față cu dumnealui: „Părinte, n,ie'mi 
vine aminte una — oar' n'om încercare ? 

Zice părintele, cam în glumă, cum'i obiceiu: „Ce să hie 
aia-una, mă Paramoane? dă-i drumu! 

— „U'te ce-i, zic, mă ştii că-s nembru ajutătoriu la Arsu- 
ceațiune, de peste douăzeci de vremuri... fă-ni'o o rugăminte, 
hii bun, să mă repez până la Cometeţii din Sibghii, să le cei 
un ajutoriu, pintu ghietu băiat !“ 

Cum am isprăvit cuvântu, "ice părintele: „Asta-i, mă Pa- 
ramoane!“ Şi când o zice dumnealui că-i „aia“, să știi că alta 
nici nu-i! 

A doua zi, pe la opt dimineaţa, stam în Sibghii, în faţa 
Palatului Arsuceaţiunii. După-ce m'am uitat o ţiră, aci pe din- 
afară, că-i o casă mare și n'inunată — am tunat înăuntru.'Oi hi 
trecut io... p'in v'o trei Chilii, bagsama, da 'nta patra, numa” 
dau de-un ștudenț bălan, cu oichii vinei, puţinel din trup, da 
oarzăn și desghiețat ficioraș.... face dumnealui verșuri faine, de 
le 'nvaţă copchiii p'in şcoli... 

Inv.: Poetul Ardealului, Domnul Octavian Goga... 

Par.: Chiar Domnu Tavian... de unde-l știi ? 

Inv. : Din cărţile de versuri! Cine nu'l știe pe Dumnealui? 

Par,: O hi! Că şi nepotu nostu, Gravilă, zisese o poizie 
de sfârșitu anului, la igzamănu' ăl mare, una... „Oltu“. Vorghea 
de Rumânii din Ardeal, zicea că mai ghine să să unfle 'nt'o zi 
Oltu, să ne ia cu locuri cu tot și să ne mute'n „Ţară“, de uric, 
decât să mai rămânem pe mâna Ungurului! Ne-o plăcut tare, la 
toți ! Fămeile plângea chiar cum să cade! 

Da să mă 'ntorc la chestia mea din Sibghii: | 

Zic cătă Dumnealui (cătă Domnu Tavian): „Bună zîua, 
Domnişerule !... S'avem iertare, pintu prea marea îndrăzneală !“ 

Da dânsu, cu vorbă rumâneață și desfăcută, "ice: Bună 
să-ţi hie inima și nicio greşală n'ai bădicule! Da cu ce ţi-aș 
putea hi de folos, nene dragă? (Satisfăcut) Părea că mă tresaltă 
'n suflet vorbele dumnealui 'ele frumoase și dau a-i spune nă- 
cazu n'eu. Da numa” odat să 'ntoarce, cam zînghind a râde, 'ice: 

— „Nu să poate, nene dragă... de-or veni toţi-ăi care-o 
dat banii la tovărăşia asta, să ne ceaie-ajutoare, păpăm fundu- 
Șurile în două săptămâni !“ i 

Cuvântu ăsta din urmă nu n'i-o ven't chiar ghine la so- 
coteală, cu cât știam limpede, că le dădusem și io câţiva crei- 
țari, în hei douăzeci și mai ghine de ai şi dacă făceam ca altă 
lume, strânsă la pungă, și-n'i așezam frumușel banii pe camătă, 

la bancă, azi aveam pe ce pune mâna. Da tot am preceput, nu-i 
vorbă, că i-am dat de voie și nu-i mai pociu cere "'ndărăt. l-am 
dat şi-'s dați — noroc bun! Ce-i drept, nu-i păcat! Că nu 
nii i-o luat nimenea cu puterea... 

Şi-aşa, cum îți spuiu învățătoriule: n'am luat niciun sfanţ 
din Sibghii, ba am cheltuit dint'al n'eu peste-un zlot de-argint, 
cu dusu și "'ntorsu, pe caru ăl de foc. 

Cum am ajuns acasă, o tăbărit celăzii grămadă asupra 
mea : „Ce ţi-o dat?... cât ţi-o dat?“ 

Da io — eram și ostenit de drum și năcăjit că chieltuisem, 
zic: „un drac n'i-o dat... al vost să hie!“ 

Inv.: (râde cu poftă)... 

Par. (dup'o pauză de câteva clipe): Şi-ar hi destul de 
lezne, dac'ar putea toți Rumânii, măcar cât mine! 

Că io, a treia zi m'am repesu-mă "n târgu Codlii şi-am dat 
de pomeană o dragă de mânză pintenoagă, de trei anișori.... 
plângând am dat-o, zic zău lui Dumnezău-drăguţu ; și dacă m'am 
întors acas” făr' de ea și cu un preț de râs în şerpariu, zic cătă 
băiat, cătă „maistăr“: „Dragu moșului, iacă aci-ţi' prețu Lizii, 
ţi-l puiu tot în mână... du-te'n Min-kân şi să te 'ntorci om/“ 

Şi dacă s'o dus, îi bun dus, că și-acuma-i tot în ţara nem- 
ibid nu cu bani din Sibghii.... preceputu-m/'ai ce-ţi spuiu? 

ezi așă te-ajută Rumânii! 

Inv.: Bine, nene Paramoane, dar cum vrei dumneata să..? 

Par. (oprindu-l cu acelaș gest): Stăi mulcom omule, că 
nici n'am început ghine.... 

Să ai încunoştiințare dela mine, dascăle — io cunosc 
scaunu nost', cum în'i cunosc latu pălniii — că din tot împre- 
juru' ăsta, puţinei copchii dela meşteșuguri s'o putut ajutora 
pân'acuma cu nescaiva creițari, dela „Arsuceațiune“. Cum o 
fost, cum n'o fost, nu ştiu... da așa-i! (Pauză de-o clipă). Şi 
dacă-i vorba, abghia acuma ți-oiu spune, ce vream să-ți po- 
vestesc încă dela 'nceput: o plângere și-o pâră mare! (Umple 
* păhărelul cu rachiu, apoi dă mâna cu învățătorul): Pace bună 
să ne dea Dumnezău, dascăle! (bea). 

Inv.: Să te-audă Tatăl-ceresc, nene Paramoane ! 

Par. : (a băut, reumple păhărelul, oferindu-l acum învă- 
țătorului). Foloseşte, te rog, un „ciocan“ de rachiu | 

Înv, : (închinând): Dumnezeu cu noi, nene, și cu sfânta 
dreptate ! (bea). 

Par. : Ajute-ne Drăguţu numa” așa, cum ni' și inima! 

(Oftează prelungit). Că nu merg de fel treburile naţiunii 
rumânești, după cum bag io de samă, că ne cârmuiesc astăzi 
domnii noştri din scaunu ăsta! Așa să știi! 

Ascultă-mă num'o ţârîşoară, că te-o asculta şi bunu Dum- 
nezău ! (Tușeşte, luându-și atitudine de povestitor îndelungat). 

La Sân-Chetru, să ținuse adunarea ginărală a „despărță- 
mântului“, aci 'n Prăpăstiș. lo mă n'işc o ţâră mai anevoie, cu 
anii n'ei şi cu renumatizu din chicioare, da fiind aproape, zic: 
Tot-atâta, hai să mă duc și io, că-i națiunea noastră strânsă 
la un loc! 

Şi-am prins iepele, măcar una, ghiata, avea mânzu crud 
după ea... și-am plecat încet-încet... 

Da am şăbășuit chiar ghine, c'am ajuns, vorba aia, tomna 
pe tomna.... să strânsese toată lumea *'n şcoala neuniţilor, că 'ea 
unită-i un chiculeț mai strâmtuţă și nu i-o putut cuprinde 
pe toți. 

Dacă tun în casă, ascult o lecuţă din pragu ușii, grăia 
chiar popa din Hârtoape, drectăru despărțământului și 'ndemna 
oamenii, să dea bani la „Arsuceaţiune“, că tot lor li-s'o 'ntoarce, 
dela o vreme, când le-o trîbui v'un ajutoriu, un ștupendiu. v'o 
carte cu pilde bune și... pe-aci 'ncolea! 

lo-! ascultam din pragu uşii — de zis nu puteam zice 
nimn'ic, da gându n'i-era la iapă, la săraca Liza. că ea n'i-o 
dus nepotu'n Minkân! Despre partea sibghienilor, putea sta fru- 
mușel pe turu-și! 

Dac'o isprăvit popa din Hârtoape, numa” ce să ridică ar- 
vocatu, Doftoru Pulbere Alisandru. 

In gându n'eu: „Ce-o mai hi vrând şi potracăru, doar” aci 
nu s'o 'ntâmplat fel de pricină?“ 

Când-colo, să repede măi omule, cu un glas vrăjmaș ca o 
trânghiță cătănăşească, de trăsăria zângănind fereștile.... "ice: 
„Oameni buni şi iubiţi țărani ! Vreau să vă vorbesc ceva despre 
paguba, ce v'o aduce proțesturile și pârile !“ 

Da io, din fund, încetișor cătă vecin: „Mai ghine ne-ar 
înşira câștigurile, ce i le facem noi, că paguba ce ni-o aduce 
el, o știm prea ghine cu toții!“ 

Ş'apăi o prins a depăna-el multe şi mărunte. că din 
gură-i meşter de fleacuri — da-ţi grăiesc vorbă mare: răspunz 
io, cu toată averea și omenia mea, că nu să ține de spuse! 

Dac'ai intrat odat' în cănțălăria lui, noroc bun! Nu mai 
ieşi, fără să-ți ușurezi șerpariu De bine ce-ai sosit, te-apucă cu 
amândouă*mânile de umeri şi-ţi ceteră așa de frumos: „Câști- 
găm pâra, auzit-ai ?.... îmi puiu capu pe tăietoriu, nene... ţi-l în- 
fund la răcoare, de nu mai vede soarele doi ani de zile... îi 
arăt io ticălosului, n'ai dumneata nicio grije şi hii hodinit! (Co- 
boară giasul) Da pintu ca să pociu porni proţesu cu putere, 
caw să-n'i dai arvună douăzeci de coroane!“ 


OBCU CLUJ 





— 380 — 


li cunosc, din doască 'n doască, pe toţi arvocaţii.... n'i-s'o'n- 
năcrit sufletu de ei! Nici unu nu-i mai afurisit, ca hălălaat!.. 

Da să mă 'ntorc la povestea din şcoală. Nici nu isprăvise 
cum să cade potracăru cu minciunile lui, că să și scoală das- 
călu Butoieriu din Obârșie. Când l-am mai auzit şi pe-ăla: „lu- 
biţi săteni, io o să vă povestesc câteva cuvinte despre păcatele 
beţiii“.... era să caz în... să caz jos! 

M'apucase un râs, de-c fost musai să ies din şcoală, că 
mă făceam de n'inunea lumii! (Dă din cap) E! să desveţe pe 
alţii? EI, care-o beut preţ de trei moșii: pe-a tată-so, pe-a so- 
crus-o și pe-a frate-so? 

Şi-i da zor, nu glumea: „Lăsaţi-vă de beutură, oameni 
buni, mai ales de rachiu, de otrava 'ndrăcită, care aduce "n casa 
omului cearta, bâtaia, sărăcia și boalele!* Adevărat, că el toate 
le-o fost păţit şi la urmă, doar co schimbat rachiw cu berea, 
încolo, în credința mea îţi spuiu că din câţi Rumâni era "n casa 
aia, hăl mai beţiv, nici ca ucenic nar hi 'ncăput la dascălu 
Butoieriu.... în crucea mea !..,. şi zic vorbă grea! 

Inv.: Cunoști pilda: „Fă ce zice popa, nu ce face!“ 

Par.: Stă: numa, că mintenaș vine şi istoria popii! 

Incalte vârfu peste toate, l-o pus Popa din Fundătură. 


Oare ştii-l ? 

Inv.: Cum să nu-l ştiu?... om fain! 

Par.: Fain ar hi, nu zic! Decât c'o păţit-o, săracu: o ră- 
mas văduv de tinăr. Acuma, ce era să facă ghietu om? Şi-o 
luat şi el o ţandără de muiere în curte, chipurile 'ngrijitoare. Şi 
nici nu să mai oprea nimenea 'nt'un lucru de nimn'ica, ca ăsta, 
doar oameni sântem ! Da par'că fusese făcătură, nu alta, că-i 
ieșise chiar Dumnealui sorocu, să cuvânteze despre cucubinaj. 
Când am văst-o și-asta, am ieșit cu Sofronu Dudii 'n ogradă. 
Zic : „hai mă, că nu-n'i place minciuna, mai ales în gură de 
popă !“ 

După ce-o mai contenit cum-fi-renția, am tunat iar în 
şcoală. Popa, cu cucubinaju, isprăghise de mult! Mă ridic în 
vâriu deşștelor, să văz cine grăiește, că glas omenesc auzeam, 
da chip de om nu vedeam. 

Când colo, zăresc în catedră capu ăl de broscoiu înholbat 
al notarășului Pricoliciu din Strâmba, o scârbă de om mărunt, 
răsfoit şi 'ndopat, ca o căpățână de varză. Spunea despre cru- 
țare. Acuma... ca să te deslușesc, îți spuiu numatâta, că Pri- 
coliciu îi ăl mai calic nădrăgariu din tractu nost. Ce-o hi fă- 
când, ce-o hi deregând nu știu, că bani tot tribe să câştige cu 
notărășia, vorba-i, că 'n casa lui nu te 'nchiedeci de unelte 'n 
preţ de cinci zloți răi. Sărac-uap, lipchit pământului! 

Unii spun, c'ar hi plătind adătoriile lu' socru-so, alții, că 
și-le-ar plăti pe-ale lui, mai auz că l-ar hi jucându-l, după 
placu ei, o fleandură de fămeie, de-acolo din sat — ştie bunu 
Dumnezău, care-o hi 'a dreaptă, dintatâtea, da faptă-i, că n'are 
omu pe ce pune mâna! 

lacă-dară, învățătoriule dragă, un mănunchiu de oameni ca 
ăștia o luminat și-o povăţuit în ziua aia, poporu. Și după ce 
s'o isprăvit cu poveştile și cu proverburile și-o iscălit potro- 
coalele. o trecut apăi cu toții în crijmă, la „Pomu verde“, de-o 
mâncat și-o beut, până i-o apucat n'iezu nopţii. Zicea banda 'a 
țâgănească și-aducea chelnării păharele de bere, tot câte zece 
de-odată, ca la nuntă. Ba cătră urmă ieșise Sașii-ciopor, s'asculte 
o n'inune, cum cânta popa din Fundătură cu ăi din Hârtoape, 
pn Dap să pe după cap, ca ficiorii noști, când îi ia 'n cătane. 

ricăjîtu de Pricoliciu, după ce luase gaz la cap, apucase pe-o 
masă verde de beliarte și juca "ntre glăjile de bere, îără să le- 
atingă. Să uitau toți la iel, de-a n'irare, că să ' nvârtea "'nt'un 
chicior, ca o sfârlează ! 

Da ce-ţi grăiesc io, de 'niezu' nopţii?.... că 'ncepuse a să 
crepa de ziuă, când s'o richisit care 'ncătrău, bagsama ca s'a- 
deverească „cometeţii“ chiar cu faptele lor, vorbele din școală: 
„Să him cumpătaţi, cruțători, și să nu bem rachiu, că ei, numa? 
ce-i drept, beuseră bere și vin și cafele d'ele negre.. 

„„Aşa s'o sfârşit, dascăle, adunarea ginărală a „cercului“ 
în hăst-an. (Filosofând) lo am zis și-o zic mereu, că nu merg 
oblu treburile rumâneșşti, nici în părlămeanu țării din Peşta, 
nici cu școala sătească de tutindenea, da nici cu 'Arsuceaţiunea 
din Sibghii. 

Şi ştii dumneata, unde-i pricina? 

Inv,: Unde gândești că-i, nene Paramoane? 

Par.: lo-ţi spuiu curat, dacă vrei ! 

Inv.: Spune drept, nu ocoli! 

Par. : Ne pripchim ca nebunii, S'ajungem pe toate năţiile, 
care ni-o apucat de mult înainte! Le-am face toate 'nt'o zi, de- 
cât că toate le 'ncepem de-a'ndărătele: zidim casa dela coperiș 
înajosurea, în loc s'o luăm din temelie la deal. Şi auzi aici: să 
ştii, că nu-s de vină opchincarii, proștii.. că-s domnii 'ei chi- 
striți și suciți şi 'nvârtiţi ! (Răstindu-se). 

— „Teremtette“, ăl unguresc! Că n'am eu atâta putere și 
nici învățătură n'am destulă, să pociu scrie 'n gazete, că ţi le-aş 
scărmăna io pe căpeteniile noaste naționale, fără unt şi fără 
cheptene ! Un car de vorbe macină Rumânu nost şi num'o cofă 
de ispravă duce-acasă ! Așa-i treaba noastă rumânească, din tot 
Ardealu ăsta mare şi frumos... auzit-ai ce-ţi spuiu io? 


OBCU CLUJ 


— 382 — 


Înv. (întristat): Auzit și-ți răspund acum şi eu, nene Pa- 
ramoane, căn tr'adevăr e rău! Dacă dumneata, om de îrunte, 
vorbeşti așa... ce-'oiu mai aștepta dela codaşii satului ? 

Par. (zâmbind şiret): Mai ghine să hie rău la 'nceput și 
să iasă frumos ia sfârșit — nu? (Serios) Adecă hai să stăm 
un chiculeţ strâmb şi să vorghim drept: „De ce-ar hi chiar așa 
de rău?“ Rău să hie, că prostimea începe a-şi deșchide oichii 
şi-a să desmeteci la cap? Şi-a cerne faptele, din pleava vor- 
belor? C'o trecut, dragu n'eu, vremea vorbelor, vrem să mai 
vedem și nescaiva fapte! 

Şi ţi-oiu mai spune una : dacă sântem proști, sântem mulți 
şi-i ştiut, că mulți oichi, multe văd! 

Doamne, cu cât drag ascultăm Dumineca în beserecă, tâl- 
curile dulci şi frumoase din Sfânta Evanghelie ! Da când ieşim 
în lume, vremi să ne luma'inăm și să ne descebăluim o ţâr și 
pe politică, să putem lupta înainte cu apăsările tiranului de 
Ungur, cu sărăcia care ne strânge de gât și cu toate relele, 
care-l copleșesc dela o vreme pe ghietu Rumân! 

lo-s de părerea asta, dascăle: „Să ni-să dea sfat limpede, 
de om bun și curat la suflet, ca helgiu!“ De-aia-ţi spuneam 
adineaorea: „trîbe să hie om întreg, ăl care vrea să "'ndrepteze 
pe strâmbii și viața lui să hie luminoasă ca soarele... Să nu-i 
găsească măcar ce gușat, pete și negrețe.... 

Inv. (răzimat în cot, stă trist și dus pe gânduri). 

Par. (după ce I-a privit lung, cu blândeţe): Vezi, că eşti 
tinerel, dascăle !? Te-ai și supărat! O, Doamne-Drăguţule ! Omu 
bătrân ceteră din gură multe și mărunte, când îi vremea lungă 
Şi treburile-s gătate! 

Măi, dragu n'eu, şi-al cui te are! lo ţi-am povestit întâm- 
plarea cu despărțământu din Prăpăstiș, ca să vezi și dumneata, 
că lucrurile n'o fost puse la locu lor! Atât! Să nu care-cumva 
să crezi dumneata, că io nu-s Rumân! Şi nu-s naţional! Că io, 
auzi aici, nu m'aș întoarce despre neamu n'eu, de-aş ști ghine 
că-n'i trage Unguru chielea peste cap, cum o tras-o Turcii ghie- 
tului Costandin Brâncoveanu! (Cu mândrie): Una-i sfântă, 
dragu n'eu și nici nu-i prea departe vremea, când naţia noastă 
rumânească o să iasă mare și lăudată 'n toată lumea asta, 
pintu vitejia şi 'nţelepciunea și ni'ila ei de oameni! Numa s'o 
luăm o ţârică cu ogodu și cu socoteală... să nu grăbghim ca 
copchiii 'ei proști. Fugind, n'ajungi departe, fârtate ! 

(Cu hotărîre). Şi-acuma, iacă fapte, nu vorbe și poveşti 
băbeşti ! Bani n'i-ai cerut, bani îţi dau! (Răsucește șerpariul, 
scoțând anevoe o monedă de zece coroane). Poftim, un aur de 
zece coroane! Şi să mă scrii de-aci nainte în liștă ca nembru 
ordinar. Și te mai rog ceva: înștiințează-l pe Domnu Uctavian 

din Sibghii, să mă petreacă în catalogu ăl mare al Arsuceaţiunii, 
pe cum Că io, subscrisu Paramon Chichernea, om fără carte şi 
făr' de parte, dau de bună voie un premiu de patruzeci de co- 
roane, pintu ăl mai harnic viță! Zimăndeal din scaunu nostu, 
când s'o ţinea dispoziția rumânească de dobghitoace cu coarne 
— după cum aflat din gazete, c'ar hi plănuit-o dăunăzile come- 
teţii din Sibghii. 

Înv. (sculându-se *n picioare, vesel): Aşa mai zic şi eu! 
lţi mulțămesc din tot sufletul! Să trăeşti la mulți ani, nene Pa- 
ramoane ! (li strânge mâna cu căldură). 

Par. (cu dragoste): Să hii sănătos şi Dumneata, învăță- 
toriule ! (Dojenindu-l glumeţ). Da șezi hodinit, omule, că nu-ți 
plâng copchiii acasă... și ia-ți, creștine și 'mbucă de două-trei 
ori din slăninuţa aia, că-i bucată blagoslovită de popă! 

Inv.: Că numa ți-oi mulțămi, nene dragă! (vrea să se 
ridice). 

Par. (oprindu-l) : la-ţi, măi om de Dumnezău (zâmbind)... 
nu flămânzi şi-acasă, ca 'n pitacojie! (Râd amândoi... cortina 


cade repede). 
* 


(Scripsi Brasovias, 1910. 
Ultimam manum imposui Tincae, 1933). 


A. P. Bănuţ. 


Glossarul cuvintelor dialectale, etc. 


Scaunul Cohalmului = district creițari = bani 

glasuri == clase şcolare sfanţ == monedă de argint 
pitacojie == școală normală (pedagogie) zlot (de-argint) = floren, fiorin 
tetea = tata caru ăl de foc = trenul 
ai = ani celezii = ai casei (copiii) 
solgăghirău = primpretor „ciocan“ — păhărel de rachiu 
tablă ghirău = judecător la C. de Apel şăbășuit — am nimerit-o 
feleleat == răspundere ştupendiu == bursă 

piţiclet — bicicletă potracăr — avocat 

oblu =— drept cătănășască — militară 

de uric = pentru totdeauna mintenaş =— imediat 

tundurile = fondurile beliarte — billiard 

Min-kăn = Miinchen glăjile de bere — buteliile de b. 


Cometeţii = Comitetul central al Astrei descebăluim =— descurcăm, lămurim 
am tunat == am intrat 

Poeme în proză 


de Ernest Bernea 


Dunărea 


„Rien n'est plus douloureux que 
P'eternel ecoulement des choses“. 
A. France 


Dunărea îşi poartă liniştit trupul ondulat și umed, Dunărea 
curge; alunecă mereu în nesfârșitul ei curgător. 

Soarele apune; se stinge cu o candelă roșie. Intunerecul va 
veni să domnească peste împărăția apelor. Frunzele sălciilor pălesc, 
cad şi își topesc arama trupului uscat în apa dulce a fluviului. 
Păsările bălții îşi clătesc în sbor gâtul și în Fâlfâit de aripi mângâe 
încă-odată obrazul lucios și rece al apei. 

In portul obosit de muncă și sgomot, ca un bătrân cu viaţă 
de piatră și fier, un vapor îşi ridică în lanţuri grele, ancora. E cel 
din urmă şi duce cu el: aur de pâne și suflete de gânduri. 

Peste Dunăre o barcă întârziată de pescari trece trupul galben 
ca de lut al unuia din tovarăşi. 

Apa îi supsese sufletul... 


Brăila 1931. 


Darurile vremii 


Luntrile norilor plutesc lin pe marea albastră a cerului. Soa- 
rele tae geometric umbrele caselor. In zarea densă și pură, razele 
fes pânze cu fir de argint. La chemarea luminii, copacii bătrâni 
deschid ochi noi şi fragezi. 

Primăvara cântă pe toate strunele vieții. 

Gândul mi-e leagăn de cântec şi cuib de lumină; gândul mi-e 
plin de darurile vremii. 

Vreau să cuprind încheieturile cerului. 

Şi să citesc slova misterului. 


București 1933. 

Apă 


Morarul pune o scândură de-a curmezişul jghiabului şi opreşte 
apa. Apa se isbește puternic şi se ridică ca o ramură de cristal. 
Jocul apei e joc luminat. Fibre de argint se întind, boabe de dia- 
manti sar împrejur. Lumina le străbate şi le arată puritatea interioară. 

Apa vine cu putere şi crește ramura desprinsă din saltul ei. 
Se rup bulgări şi flori de cristal, se desprind săbii întoarse de 
lumină. Cade jos într'o căldare de piatră şi alunecă mai departe 
în valuri de spume. Mai departe tot mai departe, pură şi neconsi- 
stentă, apa aleargă pe căile adânci ale pământului. 

Drăguș 1934. 


Scrisoare tatălui meu 


Tată, tu ai gândit cu bine la zilele tale bătrâne. Ai gândit 
că Ernest va crește, se va face „domn mare“ şi te va ajuta cu 
puterea şi tinerețea lui. El a plecat în lume să câștige puțină lumină 
şi nu s'a mai întors. 

Acum adevărat, tu ești bătrân: ai albit, ai slăbit, te-ai făcut 
mai mic. Îți simţi pasul nesigur, cu aplecări în adâncuri necunoscute. 
Și cum cobori vadul și simți că se întunecă în preajma ta, întorci 
capul, cauţi mereu în depărtări așteptând. 

Dar Ernest nu mai vine. Cu atât aşteptarea e mai mare și 
dorința luminii mai puternică, cu cât simți că zarea nu-ți arată 
nimic. Da, Ernest nu mai vine, Maria nu mai vine și tu îi vrei; îi 
vrei cu cea din urmă putere care mai stărue în tine. 

Nu, nu te mai gândi la ei. Ți i-a furat viața; nu mai sunt de 
mult ai tăi. Așa e rânduiala omenească! Şi lu ţi-ai uitat bătrânii; 
iai lăsat albi în casa lor de stuf și lut și ai purces în lume. 

Şi acum bătrâne tată, împodobit cu dureri și. dorințe, nu ne 
mai aștepta că şi de'om. veni să te mai vedem odată, lot nu mai 
suntem ai tăi. 

Drăguş 1934. 

Tamara dansează... 


(T. = fiica generalului rus 
sinucigașe în România). 

Dansează, Tamara, dansează cu foc! 
Te'nvârte uşor, ca prâsnelul! 
Răscoală adu-mi tu cu misticul joc — 
S'aprinzi tu cu ritmul chiar cerul... 

Să ardă zenitul în roși vâlvătăi — 

De flacări nestinse, - ale ochilor tăi — 
Dansează, Tamara, dansează !... 


Dă-ți capul pe spate, Tamara, ca'n vis, 
Şi părul să-ți cadă'n cascade — 
Vârtej căutătura-ți, un vecinic abis, 
Cu zeci de chemări de naiade. 
Şi-un țipăt fâşnească din pieptul tău viu — 
Acum să trăiască, azi - mâine'n sicriu — 
Dansează, Tamara, dansează)... 


Inalță-te'n deget, piciorului mic 
Dă-i fior din vârtejul din tine — 
Vrăjește-mi privirea, uriaș din pitic -— 
Dă trupului ritmuri feline — 
Pe-o clipă să-mi uit de al lumii delir — 
Spurcate altare cu vieți de martir — 
Dansează, Tamara, dansează !... 


Rânjește infamul Mefistofel 
Și cărțile — cinic — le'mparte. 
Prescrie nou sânge şi-un monstru măcel, 
Lozinci ticăloase, deșarte — 
Vrea clopote, iarăși, turnate în tun, 
Zeci, mii, chiar milioane ființe'n surghiun! 
Dansează, Tamara, dansează !.., 


Işi bate joc Bestia de neamu' omenesc, 
Rațiunea în cap e pălită! 
La inimă astăzi puțini se gândesc. 
Ce lume înnebunită ! 
Tresaltă, Tamara, dă-ți capul în sus! 
Tu spune clipitei ce ai tu de spus! 
Dansează, Tamara, dansează !... 

Nu vezi tu, Tamara, cât sunt de pigmei 
Toţi cei ce pe tini te'nconjoară? 
Nobleţe 'nnălțime tu n'ai de-und" să cei, 
Bârfesc, se urăsc, se omoară, | 
Pe-o clipă - amețește-i chiar tu pe șacali, 
Privește-i cu greață, spurcați criminali, 
Dansează, Tamara, danseasă!,.. 


3/4 lan. 1932. Sibiu, 


90 
0? 


Ironie 


Muncea — la tipograf — ca lucrătoare. 

"Năltuță, slabă, subalimentată, 

Iți da porunca s'o întrebi: „Ie doare? 

Mâncata-i, să te saturi. tu, vreodată ?“ 
Puteai cei 'n obraz biografia: 
„Nam auzit în viaţă ciocârlia !“ 


Doar seara, când pleca, domol, spre casă, 

S'adune gânduri se 'ncearca mănunchiu : 

Se îmbrăca în haine de mireasă 

Și-un putred de bogat avea ca unchiu. 
Aşa, în gând, era prea Iericită, 
Cu mirele, suprema ei ispită. 


Și-așa trăia, visând o fericire 
Ce nare s'o ajungă vreodată — 
Dorind urechea-i șoapte dragi de mire, 
Innăbuşea simțirea-i revoltată. 
L'a ochilor ei negri, mari făclii, 
Ea tipărea chemări la cununii... 


IL 1934. 
Horia Petra-Petrescu 

Desrobit 


Un gând aprins mă 'ndeamnă des 
Să 'nfruni de-acuma firea, 
Smulgând în două totul meu: 
Argila, nemurirea. 


Și desrobit de lutul greu 
Ce iar s'ar pierde'n haos, 
Să nu mă cerce slăbiciuni 
Nici să cerșesc repaos. 


Lipsit de lanţul de 'ngrădiri 
Ce și-ar înfrânge jocul, 
Sa nu mă iâriiu prin vieţi 
Râvnind mereu norocul. 


Să mă desprind, pe veci de veci, 
Din mine şi din tină, 

Ca să mai fiu doar în eter 
Si'n fulger de lumină. 


Să mă înalț în albăstrimi 
Și să mă 'nfig, săgeată, 
Căci cerul mut ma ispitit 
Și n viețile-mi de-alt dată. 


Și cucerind şirag de sori: 

Făclii tremurătoare, 

Eu am să uit cam fost un pumn 
De humă muritoare. 


Căci înfrății! cu lumi ce sunt 
De-asupra de durere, 
M'or legăna doar limpezimi 
Din marea de tăcere. 

Voiu stăpâni lărgimi de timp 
De-atâtea-ori râvnite, 

Și n'oiu mai fi ce sunt acum : 
Aripe obosite. * 


De obosirile de azi 

Voiu fi așa departe, — 
Nu va mai fi nici început 
Si n'o mai fi nici moarte. 


Căci strâns legat de-un tainic rost 
Ce-mi frânge mărginirea, 

Ușor ca raza din lumini 
Străbate-oiu nemurirea. 


Sextil Vodă 


Epigrame 


Unui „Scriitor“ cu poalele 
peste cap și cu fotografie la 
vitrină. 


De ce cullivi pornografia 
O înțeleg abia acum 
Când îți privesc fotografia 
In geam, anexă la volum. 
$. 7, 


Azi și... ieri 


Ți-am cetit volumul „nou“ 
Elogiat de reporteri — 
Seamănă ca ou cu ou 

Cu cel terfelit mai ieri... 

Doina 


Răsună Doina printre frunze 
De plâng isvoarele sub maluri 
Şi'n iureș nebunesc coboară 
Pe unda sprintenelor valuri. 


Un neam întreg se proșternează 
Puterii ei biruitoare 

Uităm de toate când s'aude 

În tainic asfințit de soare. 


Dureri de ne frământă pieptul 
Ne mângâe cu unda-i lină, 

Şi viața ni se pare iarăşi 
Brodată'n aur și senină. 

La glasul ei nădejdea creşte 

— Străin să fii, să fii ori unde — 
lar sângele se sbate'n vine, 
Intreaga lume s'o inunde. 


Hotarul de-i călcat de dușmani, 
Din glasul ei coboară'n vale 
Blestem de moarie și urgie, 

Ori vaet lung, oftat de jale. 

În trilari langi, fermecătoare, 
Cu sacre legături ne strânge 
Șin clipe grele ne dăm seama 
Că toți suntem de-același sânge. 


Din ea se'nalță dor de glie, 

De munţii cei cărunți de vreme, 
De marea cu luciri albastre, 

De Nistrul care'n taină geme. 
Credinţa noastră, ţara toată, 
Mormintele din cimitire, 
Ne-apar în minte când răsună 
Frânturi de Doină'n clocotire. 
Răsună Doină, rugă sfântă, 
Să fe-ascultăm o veșnicie, 

Să ne'ntărim, să-ți crească fiii 
In cinste și în hărnicie. 


Ioan Diaconu 

Basmul meu 


S'a stins, cu murmurul din val, 
Iubirea prinsă de-un catarg... 

A plâns-o liniștea din larg 

Și-un ins, rămas stingher pe mal. 


Amurgul pal, întârziat, 

A prins povestea *'n copcii mute... 
S'au risipit atunci — vândute, 
Nădejdi din dorul frământat! 


Șin zori, mă poartă pași mereu 
La mal cu liniște de ape... 

Tot cred să 'nvie, pe aproape, 
Frânturi uitate 'n basmul meu. 


Răscruci... 


Suflete, unde ţi-e nădejdea 
Si avântul ; 


Pe ce tărâm ţi-a rătăcit cuvântul? 


Suflete, în ce imbold 


Ți-i premeni aripile, 
Ca să 'noești, în vreme, clipele? 


„Suflete, când vei uita înfrângerea 
Si vei porni 
Din nou la drum, în zori deschişi de zi? 


Gheorge D. Banu 

Din stânga și din dreapta | 
64. , 


Nu e an în care zilele Invierii să nu-mi lumineze în labi- 
rintul memoriei colţul ocupat de primul episcop militar al ţării 
întregite, Dr. Vasile Saftu. De cum aud primul „Hristos a în- 
viat!“, figura masivă a fostului protopop al Braşovului se des- 
prinde clară din umbră-i, ca să confirme bucuria evenimentului 
de acum aproape două mii de ani cu toată puterea baritonului 
său sonor. Şi bucuria zilei îi e atât de mare, încât nici o con- 
siderație nu l-ar putea convinge, că din Paști până 'n ziua Inăl- 
țării Domnului s'ar putea răspunde la saluturi altfel decât: „Ade- 
vărat ca înviat !* — oricine ar fi fostcel care saluta și în orice 
limbă i-ar fi fost adresat salutul. 

Aveam o satisfacție diabolică oridecâteori surprindeam ne- 
dumerirea străinilor, îndeosebi a Evreilor, când la „Ală szolgâja“ 
sau „Ich habe die Ehre“, li se răspundea, prompt, cu explozia 
răspunsului : „Adevărat ca înviat !“ (Răspunsul părintelui Saftu 
făcea întotdeauna impresia unei explozii de sentiment). 

— Pentruce nu resaluți pe străini în felul în care te sa- 
lută ei? — îl întreb odată pe când tocmai treceam împreună 
pe lângă fostul primar sas al Brașovului. 

— Fiindcă nu văd nici un motiv care m'ar putea determina 
să părăsesc o tradiție aproape bimilenară și să nu afirm o realitate 
nedesmințită de atâtea veacuri. Dacă mă salută Ungurul cu 
„Alâzatos szolgâja“ sau Sasul cu „Ergebenster Diener“, de ce 
nu l-aş resaluta eu cu „Adevărat ca înviat“? lar dacă salută 
românește, aș îi un inconştient să-l resalut altiei decum resalută 
Românul în aceste zile. Regretabil e că nu respectă fiecare Ro- 
- mân în aceste 40 de zile tradiționalul nostru salut și resalut. 
Vouă vă place să taxați aceste lucruri ca mărunțișuri fără im- 
portanță. Şi nu e așa. „Mărunțișurile“ acestea sunt elemente 
esenţiale în diferenţierea noastră de cei cari ne înconjoară. lar 
diferențierea aceasta, îți dai și tu seama cât e de necesară ca 
să ne putem păstra ca neam aparte. 

Şi, pe nesimţite, figurei scoase odată din ungherul tăcerii 
sale, i se încolonează în fața ochiului lăuntric o suită de amin- 

tiri — scene, vorbe, gesturi și atitudini — care-l redau, întreg, 
vieţii, cu toate caracteristicele lui : cu relieful cefei ținând în 
cumpănă proeminenţa pântecului, cu faţa plină pierzându-se în 
grumajii mai groși decât ea și dominată de un nas voinic, 
deasupra unor buze bine hrănite, cu opririle-i dese, când nu 
mergea singur, cu bastonul la spate, de-a curmezișul, când se 
plimba, cu timbrul gutural al vocii sale fără surdină, cu gesti- 
culația-i energică, cu pasiunea pe care-o punea în tot ce 
spunea... 

Imi vibrează încă în urechi volumul unui bariton care din 
“uşa altarului, la sfârşitul frazelor rostite, se rotunzia în baloane 
vibrante, emise în nota armoniilor pe care le revărsa sub bolțile 
bis. Sf. Nicolae corul lui Georghe Dima. |! aud încă răspicând 
solemn evanghelia : „La 'mceput era cuvântul şi cuvântul era la 
Dumnezeu și Dumnezeu era cuvântul“... li văd încă fața radiind 
de bucurie când își vedea biserica plină și corul la înălțime. Il 
văd și aud cuvântând de pe amvon, stăpân pe mijloacele ex- 
terne ale oratorului, care dacă nu îndestuliau întotdeauna pe in- 
telectual, captivau mulțimea. Şi-l aud şi-l văd stăvilind energic, 
patimi aţâţate de interesați și duse în incinta bisericii, ca să 
explodeze în sinoadele parohiale. 

Şi amintirile — cioburi de oglindă în bătaia soarelui — 
mă chiamă cu lumina lor când în sala palatului dela Sinaia, 
unde în anul 1904, în mijlocul corului „Reuniunii de gimnastică 
și cântări din Brașov“, condus de maestrul Gh. Dima, cânta în 
faţa Curţii regale române, rolul lui Ştefan din „Mama lui Ştefan 
cel Mare“, compoziția dirijorului, storcând aplauzele şi îfelici- 
tările regelui Carol și ale reginei Elisabeta; — când în sala 
festivă a liceului ortodox român (azi „A. Şaguna“), distribuind 
la sfârșitul anului şcolar, cu expresia unei rare bucurii în faţă, 
premiile elevilor cari s'au distins în cursul anului; — când în 
adunări sgomotoase, apărând și susținând interesele „scumpelor 
noastre+școale“, într'o vreme când unii inconştienți, — minţi obtuze 
în care cartea ma ascuţit decât spiritul de tarabă pentru câști- 
garea voturilor care să-i aducă în fruntea bucatelor bis. Sf. Ni- 
colae, — svârliră între cei slabi de înger și săraci cu duhul lo- 
zinci ca cea a preferării unei fabrici de spirt în locul liceului, 

pe motiv că într'o astfel de fabrică și-ar putea câștiga existența 
mai mulți Şcheieni, decât și-o câștigă pe urma liceului. 

Suflete abrutizate cu care trebuia dusă luptă aprigă pentru 
triumiul interesului superior obștesc, care impunea menținerea 
și întărirea cu orice jertfe a redutei noastre culturale, care era 
liceul lui Popazu și Şaguna. 

Nu pot uita nici satisiacția pe care i-a prilejii-o jubileul 
de 25 de ani de serviciu, când în sala liceului, într'o sărbăto- 
rească atmosferă, reprezentanţii societăţii și diferitelor instituții 
românești și săsești, se grăbiră să-i prezinte omagiile și felici- 
tările lor. Cum nu voiu uita niciodată primirea entuziastă făcută 
în preajma Crăciunului din 1918 Francezului trecut în istoria 
noastră, generalului Berthelot ; hora din fața liceului — horă în 
care se încolonase şi sărbătoritul comandant al oștirei aliate —; 
exuberanţa bucuriei generale care culminase în scena îmbrăţi- 
şerii și sărutării nobilului reprezentat al naţiei care şi-a înfrățit 
cu atâta generozitate jertfa sa de sânge cu cea a armatei lui 
Ferdinand Unificatorul. 

Scene neuitate, defilând încă proaspete prin fața ochiului 
sufletesc, — parcă s'ar fi petrecut numai ieri-alaltăeri — ca, în 
momentul următor, întocmai ca întrun film de cinematograi, de- 
corul să se schimbe brusc, făcând loc altui decor, tot atât de 
proaspăt, în care fostul profesor la „Seminarul Andreian“ din 
Sibiu o pornește dealungul văii Timișului, unde-i plăcea să ia 
vara câte-o baie rece, pe care n'ar fi dat-o pe toate băile din 
basinul Eforiei. Şi-l aud istorisindu-mi plin de vervă (părintele 
Saitu întotdeauna istorisia cu vervă) pățania din regiunea Giu- 
vala — fosta frontieră dintre Bran și Rucăr — cu ocazia unei 
excursii, pățanie pe care mi-o evocă costumu-i de turist în care 
obicinuia să-şi facă excursiile. 

„Eram într'o vară la Bran — îmi povestia — de unde, 
împreună cu arhimandritul llarion Pușcariu şi cu fratele său 
losit Pușcariu*), o luarăm într'o dimineață spre granița româ- 
nească. Nimerisem o splendoare de zi, s'o fi tot căutat. lar pri- 
veliştile erau atât de încântătoare încât nici nu ne-am dat sea- 


*) Pe ceilalţi i-am uitat, dac'or mai fi fost şi alţii. S. T, 

ma când am ajuns la frontieră, nici când am trecut-o, căci nu 
trecuserăm prin vamă. 


— Stai! — am auzit de-odată din spate glas poruncitor. 

Era un soldat român, îmbrăcat ca vai de ei — jumătate 
în hainele Statului, jumătate în sărăcia lui. 

— Pașapoartele ! — răspică acesta energic. 

— N'avem. - 


— Dacă n'aveţi, înapo:/ 

(N'aveam pașapoarte, fiindcă n'avusesem intenţia să trecem 
și să rămânem dincolo. Voiam doar să atingem o culme apro- 

. piată, de unde bănuiam că se deschide o priveliște deosebită). 

— Trecem numai pentru un ceas. Suntem Români și după 
cum vezi, nu suntem nici dezertori (suntem doar oameni mai în 
vârstă), nici contrabandiști, — îl lămurim noi. 

— Se poate, da 'napoi!. 

Noi însă, în credinţa că nu va îace uz de drepturile lui, 
păşirăm înainte, în vremece eu îi destușşiam cine suntem, 

— Uite, camarade, dumnealui e P. C. S. arhimandritul 
Puşcariu, de loc din Bran ; dumnealui e advocat în Brașov, tot 
din Bran — sunt frați — eu sunt protopopul Brașovului... 

Ăţi fi, domnule, da 'napoi! — și văzând că nu ne oprim, 
cobori arma de pe umăr. 

Noi, tot în credința că glumeșşte, în loc să ne 'ntoarcem, o 
ţineam înainte. 

Şi atunci, văzui ceeace nu credeam să văd. Soldatul ridică 
arma la ochi și ordonă scurt: 

— "Napoi că trag! 

Cât eram noi de domni şi cât era el de făran, dar într'o 
clipă ne pieri tot curajul. Şi, repede, fără să ne mai târguim, ne 
tăcurăm calea 'ntoarsă. 

— Bine, măi camarade, ce frate ne ești tu, să nu ne în- 
gădui să răsuflăm şi noi un pic pe pământul Țării Românești ? 
— îi ziserăm, după ce ne văzurăm iarăși la adăpost, pe teritoriul 
nostru, ruşinaţi parcă de a nu fi putut obținea atâta conside- 
rație dela un soldat jerpelit, noi, atâtea fețe simandicoase. 

— Las! că știu eu — ne răspunse dela distanță. Am mai 
văzut eu domni de ăștia cu cutii la șold! 

La şold aveam cutia cu binoclu. 

— Doar nu te-i fi speriat de ochianul ăsta? — îi zic, ară- 
tându-i binoclul. Ori ai crezut că ascund aci vre-o armă? 

— Dacă-i ochian, ce căutaţi cu el p'aici? Aţi venit să luaţi 
planaretu locului ? 1... Nu sântărăm noi așa de proști cum ne 
credeți !... 

Și uite-aşa, coșcogeamite domni și înalte feţe bisericești 
a trebuit să ne 'ntoarcem cu buzele umflate, — repeziți de un 
disconsiderat paznic de hotare, pe care, judecat după exterior, 
m'ai fi dat două parale. 

Dorobanțul însă, cu toată umilirea îndurată și cu toată toa- 
leta-i sumară, s'a ridicat în ochii noștri pe un piedestal, de pe 
care de-atunci nu l-a mai putut cobori nici o zeflemea dea stă- 
pânitorilor noștri cu alurii de conți şi baroni,“— îşi încheie isto- 
risirea părintele Saftu, oprindu-se tot la zece pași ca să-şi salte, 
satisfăcut, brâul roşu. 

Şi filmul amintirilor rulează înainte în cutia craniului în- 
fățișând acum pe părintele Saftu, cum trece radios în prima 
trăsură care precedează lungul șir al „Junilor“, Care, a patra zi 
de Paşti, între orele 5 şi 6, vin dintre „Pietrile lui Solomon“, ca 
să încunjure „Casa Sfatului“ din mijlocul Pieţii din Cetate şi 
să cânte strămoşescul „Hristos a înviat“, afirmând, impunător, 
existența aparte a neamului nostru de aci, cu limba, portul și 
datinele sale, nealterate de veacuri, cu toate vicisitudinile prin 
care a fost sortit să treacă. Sufletul părintelui Saftu parcă stă 
să se reverse în cântec de slavă pentru Cel care a îmbrăcat 
pentru această zi în haină de mireasă coastele și grădinile care 
înconjoară partea dragă lui a Brașovului-Șchei. 

Şi cum bucuria zilei era prea mare ca să nu fie împăr- 
tăşită şi prietinilor, iată-l la „Impăratul Romanilor“, rumenit de 
soare și înviorat de aierul onozat al pădurii în care a petrecut 
ziua. Și de cum deschide ușa, oboseala celor din jurul mesei 
se evaporează. Căci rar antrenator al bunei dispoziții ca acest 
fost membru al unui Burschenschaft din Germania. Cu el la 
masă, dacă sufereai cumva de lipsă de poftă de mâuacare, nu 
mai aveai nevoie de excitante ale apetitului, cum nu avea nici 
el când îl vedea pe bunul său preten Pandele Dima în fața 
icrelor negre. De aceia, când venia la „Impăratul Romanilor“ 
cu acest prieten, nu uita niciodată să și-l trateze cu acest ape- 

ritiv. Noi știam însă că omenitul acesta era mai mult un pretext 
pentru satisfacerea predilectei sale introduceri la halba de bere. 
lar dacă partea leului era a celui care aducea icrele, cauza nu 
era doar că acesta ar fi voit să-și scurteze „conmilitonul“, ci 
pentrucă Pandele Dima mesteca mâncarea mai bine, 'mai cu ră- 
gaz decât el (găsind deliciul acestui aperitiv mai mult în ope- 
rația mestecatului decât în actul prea scurt al înghţitului. Trada 
această plăcere și depunerea cuţitului — părintele Saftu nu-l 
lăsa din mână decât după camtorizarea icrelor — şi frecarea 
pe'ndelete, după fiecare îmbucătură, a mânilor sprijinite pe masă, 
în coate). Pentru părintele Saftu, această operaţie era însă pier- 
dere zadarnică de vreme, de care el se dispensa întotdeauna, 
ca să ajungă mai repede dela introducere la tratare. 

Drept concluzie, vom spune că, dacă părintele Saftu n'a 
şovăit niciodată în afirmarea sentimentelor sale naționale (certi- 
ficatul cel mai de preţ i l-au dat autoritățile maghiare când, în- 
dată după declararea de războiu din partea României, l-au ridicat 
și internat în Ungaria), și dacă a fost mereu în şirele prime ale 
animatorilor acțiunilor româneşti, el nu s'a sustras nici dela 
prilejurile de veselie, cărora în lipsa lui parcă le lipsia fer- 
mentul generator al bunei dispoziţii. Cine l-a văzut la „maia- 
lurile“ şcoalelor româneşti din Braşov, la „mesele comune“ care 
urmau după câte-un concert sau după reprezentarea vre-unei 
piese teatrale, la „convenirile sociale“ aranjate de „Reuniunea 
de cântări“, va confirma, sunt sigur, constatarea că părintele 
Saftu a fost un nepreţuit chiag social, pe care azi, pulverizaţi în 
zeci de partide, de gaște și cărdășii — fiecare cu bisericuța și 
altarul idolului său — îl jinduim zadarnic, ca prin forța mag- 
netică a sufletului său să strângă din nou nuielele răsleţite în 
mănunchiul de neînfrânt — și cât de dureros se resimte în 
Braşovul zilelor noastre nevoia acestui mănunchiu! — al con- 
cordie!, al solidarității româneşti. Un titlu, cu care nu se poate 
mândri nici unul din puzderia de șefi de organizaţii politice, 
deținători toți până întrunul ai monopolului patriotismului. 


Cât vor fi oare condamnaţi Braşovenii să mai aștepte până 
la ivirea unui al doilea Vasile Sajtu al vieții lor sociale românești 2! 
S. Tamba 

Dări de seamă. 
Cărți și broșuri 


l. lonaşcu, Biserici, chipuri şi documente din Olt, cu 43 
ilustraţiuni. Prefaţă de d. Profesor N. lorga, Craiova, Ramuri 
1934, VII + 272 p. în 4%, Preţul lei 300, | 

Aproape toată vieaţa istorică a județului Olt se vede ex- 
pusă în amănunt prin mulţimea izvoarelor editate aici şi a no- 
telor care însoțesc fiecare pagină. Vom discuta pe larg această 
merituoasă lucrare odată cu apariţia vol. II. Ne mărginim să 
spunem acum, că istoricul fiecărui aşezământ şi fiecărui sat în 
parte cum şi foarte preţioasele note genealogice, era mult mai 
bine să fi format un studiu unitar de-o-parte, iar de alta să se 
îi dat, cronologic, tot materialul documentar inedit cum şi în- 
scripțiile și însemnările. Ar fi fost mult mai uşor de cetit și de 
întrebuințat. Sperăm că acest neajuns va fi îndreptat în indi- 
cele cronologic pe care îl promite în volumul următor. Munca 
depusă de d. Ionaşcu nu trebue numai amintită ci şi preţuită 
şi imitată, 

* 

Cronograful Țerei Pumâneşti scris de Dionisie Eclisiarhul 
dascăl slovenesc, cu o prefață de Dr. C. S. Nicolescu-Plopşor, 
în Bibl. „Pământ și suflet oltenesc“, 15 lulie—15 Decemvrie 
1934. Fundaţia culturală Regală „Principele Carol“, Craiova, 
Tipografia „Episcopul Vartolomeiu“,  Râmnicul-Vâlcea, 1934. 
XIX + 215 p. 

Cronicele muntene, după cum se ştie, au avut o soartă 
mai neprielnică decât cele moldovene: aproape toate au rămas 
la întâia ediţie, de obiceiu prin vechile noastre periodice. Că 
se cer toate, dacă nu în ediţii critice, să fie măcar reeditate, e 
lucru neîndoios, spre a fi la îndemâna cetitorilor. Răspunzând 
acestei nevoi, editorul cronografului de faţă a căutat să umple 
un astfel de gol de mult simţit. Strădania sa trebue cunoscută. 
Ar fi fost însă foarte bine să ne fi dat o mai desvoltată bio- 
grafie (v. aceea bine urmărită de lon Donat, în Arhivele Oite- 
niei, XIII, 1934, p. 286—301) şi o mai completă listă a lucră- 
rilor lui Dionisie. De asemeni nu trebuia schimbat întru nimic 
textul vechiu din 7esaur, dacă manuscrisul cronicei este încă 
necunoscut. N'ar fi stricat să se împartă textul în capitole mai 
mici, spre a înlesni cetitul. Dar ceeace nu trebuia în nici un 
caz să lipsească, era indicele de nume şi lexicul explicat, fără 

de care azi aproape orice ediţie de cronici devine inutilizabilă. 
Ne pare rău că d. Plopşor n'a mai adăogat puțină trudă, spre 
a ne fi dat un lucru foarte bun şi de mult aşteptat. 


A. Sacerdoţeanu 
* 


Victor Jinga: Organizarea economică a ţărănimii elve- 
Hiene. Cluj 1935. Extras din „Observatorul social-economic“ nr. 
3, 4 din 1934. 

Profesorul de la Academia de comerţ din Cluj ne dă întro 
broşură de 64 pg., în care strânge impresii şi constatări 
dintr'o recentă călătorie, un studiu bine informat şi vioi scris, 
asupra organizării cooperative agrare a Confederaţiei. Excursul 
e, pentru cititorul român, bogat în sugestii, poate şi altele de: 
cât acelea de „îndemn la muncă“, la care ar voi să se oprească 
autorul, căci o operaţie de despuiere logică, de deducere a 
condiţiilor specifice, e aci totdeauna în drept să năzuiască spre 
vădirea unora din acele raporturi de o mai generală valoare, 
cari formează un îel de armatură comună unui şir întreg 
de societăţi concrete. Pentru prezentarea însă vie şi plină, au- 
torul, grijnic de făptura specifică a fenomenului, are dreptate 
desăvârşită, ba datoria metodologică chiar, să-şi încadreze faptul 
economic în complexul de condițiuni sociale în care se de- 
sfăşoară. 

Astiel și studiul întreprins ne prezintă, înainte de a trece 
la problema economiei cooperative elveţiene, „Țara“ („o mică 
lume mai degrabă decât o mică ţară“), „Oamenii“ (sinteză unică 
de spirit particularist şi de spirit al celei mai largi asociații, 
comunitatea elveţiană fiind însăşi, după frumoasa formulă îm- 
prumutată scriitorului R. de Traz, „o victorie a omului asupra 
omului“), „Țăranii“, „Indrumătorii culturali“. Urmează o trecere 
în revistă a începuturilor cooperaţiei, a realizărilor, între cari 
ne înfăţişează surprinzătoarea creaţiune a unui oraş comunitate 
cooperatistă, lângă Basel, Freidorf, apoi a „asociaţiilor agricole“, 
cu interesante statistici, lângă care se întâlnesc altele arătând 
creșterea neîntreruptă a activităţii cooperatiste şi în anii de criză. 

Aci dl Jinga se opreşte cu deosebită stăruință asupra a 
ceea ce mărturiseşte a fi obiectul central al cercetării asupra 
„Uniunii elveţiene a ţăranilor“. „Progresul, observă dsa, poata 
porni şi de jos, dar el poate îi îndrumat şi determinat şi de 
sus“, „De obicei (continuă d! Jinga), întâiele înjghebări ale lumii 
de jos “pornesc sub impulsiunea nevoilor ei. Dar totdeauna 
treptele mai de sus ale progresului se urcă prin îndrumarea, 
controlul și coordonarea, pe care le îac instituţiuni cu caracter 
federativ, întemeiate prin afilierea organizaţiilor de primul rang“. 

Dintre acestea este şi „Uniunea“ întemeiată în 1896, cea mai 
vastă organizaţie a economiei rurale a Confederaţiei, cuprin- 
zând societăţi, asociaţii, sindicate agricole, partide agrare. 
Ceea ce este interesant de notat, din informaţiile acestei bro- 
şuri, care urmăreşte apoi desvoltarea de până astăzi a Uniunii 
și doctrina ei, deopotrivă de depărtată aceasta şi de socialism 
şi de liberalism — „Ideile noastre, citează dl Jinga din di- 
scursul programatic al directorului Uniunii, dl Prof. Laur, ne 
despart mult de socialişti, noi considerăm familia ca celula 
mamă a prosperității omeneşti, noi respectăm proprietatea și 
reprobăm lupta de clasă. Dar aceasta nu poate să ne împie- 
dice de a recunoaşte necesitatea înfrânării spiritului de exploa- 
tare a omului şi de a admite dreptul statului de a interveni 
în viaţa naţiunii. Mai mult chiar, noi recunoaștem raţiunea de 
a exista intreprinderi de Stat acolo unde ele sunt necesare. 
Intr'o epocă î: care marea finanță, comerţul, industria și mese- 
riile se cristalizează în carteluri, trusturi etc., având ca scop 
apărarea intereselor lor şi deseori fixarea preţurilor, termenul 
de „monopol de stat“ nu ne va înspăimânta, atunci când prin 
acesta vor fi apăraţi micii producători şi consumatori. Noi re- 
probăm doctrina egoistă și brutală a liberalismului economic 
manchesterian“. Şi în altă parte: „Noi cerem să fie salvgar- 
date iniţiativa și independenţa personală, dar noi revendicăm, 
deasemenea, protecțiunea muncitorului, a funcţionarului ca şi a 
micului intreprinzător independent. Noi suntem convinşi că 
menţinerea populaţiunii ţărăneşti este condiţiunea primordială 
“a prosperității unui popor“ pg. 33-34 — ceea ce este interesant 
dar, de notat aci e locul preponderent şi cuvântul hotăritor pe 
cari le are această „Uniune“ a unei țărănimi, formând 220%/ 
din populaţie, în politica ţării elveţiene. Avem aci exemplul 
de totdeauna al puterii în stat al unei minorități organizate. 
Recomandăm faptele prezentate de prof. Jinga reflexiunii 
publicului român, care judecând după zelul legiuitor din ultima 
vreme, pare a prinde tot mai mult interes pentru cooperaţie, 
îndemnându-l să pună în faţa lui un altul: lipsa de vitalitate 
la noi a unei organizaţii pentru care statul cheltueşte atât de 
mult, şi să caute dincolo de el condiţiile explicatoare. In ce 
ne priveşte, noi ne oprim mult mai bucuros la alte întrebări: 
ce însemnează pentru realitatea politică a ţării româneşti pro- 
centul de 80 al populaţiei sale ţărăneşti, şi ce poate însemna, 
în condiţiile noastre, pericolul, asupra căruia se bat atâtea tobe, 
ale unei inflaţii de intelectuali şi orăşeni români, în planul viitor 
al unei societăţi organizate armonic. Problema la noi întreagă 
e numai de îndrumare și organizare. Fondul bogat şi nedife- 
renţiat al ţărănimii stă la îndemână cu nesfârşite isvoare. 

Lucrarea d-lui Jinga se închee cu un rezumat în limba 
franceză, care putea fi mult mai îngrijit prezentat și nu numai 
din punct de vedere ortografic. 

LI 


* 


Immanuel Kant: Critica rațiunii practice. In româneşte 

de Dumitru C, Amzăr şi Raul Vişan. Editura Institutului Social 
Român. Bucureşti, 1934. 

Filosofia în universităţile noastre este încă pe o treaptă 
de înșelătoare aparenţă. „Cartea multă“ care se învaţă în Fa- 
cultăţile respective nu este în primul rând car?e, iar în al doilea 
rând învățătură. Una din cauzele acestei stări de lucruri este 
lipsa de contact direct cu textele originale ale clasicilor îiloso- 
îici. Atât nepregătirea studenţilor în ceea ce priveşte limbile 
antice (greaca şi latina) şi limbile moderne (germana şi dese- 
ori franceza) necesare studiului filosofiei, cât şi îndrumarea 
falsă a unora dintre profesori au făcut ca învățământul filosofic 
românesc să nu rodească. 

De aceea credeam că orice nouă trecere în românește a 
uneia din lucrările filosofice care au însemnat o răspântie în 
istoria cugetului omenesc, trebue s'o primim cu bucurie ca pe 
o adevărată contribuţie la cultura noastră. 

Filosoful german Aant a fost unul din cugetătorii care a 
prins mai mult atenţia cercetătorilor şi traducătorilor noştri. In 
ceea ce priveşte traducerile, după frumoasa traducere a Pro/e- 
gomenelor la orice metafizică viitoare care se va putea înfă- 
fișa ca știință, tăcută de d. Antoniade (1924), după confuza 
traducere a Criticii rațiunii pure, făcută de d. Tr. Brăileanu 
(1930) şi alte încercări fragmentare, trecerea în româneşte a 
Criticii raţiunii practice, tăcută de dnii Amzăr şi Vişan, vine să 
complecteze această muncă și totodată să aducă un punct de 
vedere nou în problema traducerilor. 

Faţă de înaintaşii săi di Amzăr face o sforţare nouă, aşa 
cum o mărturisește în studiul d-sale introductiv și o încearcă 
în lucrare. Luând exemplul episcopului Grigorie a/ Argeşului, 
care a tălmăcit din limba elenă Logica S//. loan Damaschin 
(1826), dl Amzăr a încercat o adevărată ză/măcire pe româ= 
neşte a acestei opere, dovedind prin faptă cât de neîntemeiată 
este părerea atât de răspândită, că limba noastră este insufi- 
cientă când „vrem să facem știință şi folosofie la nivelul Apu- 
sului“, Dsa a încercat să se oprească „pe cât cu putinţă la 
termeni curat româneşti, în credinţa că grija pentru agonisirea 
unui vocabular filosofic românesc nu cade numai în sarcina 
gânditorilor originali, ci este şi una din datoriile traducătorilor“ 

(pag. XLIII). Pentru dl Amzăr traducerea nu este numai o 
simplă trecere dintr'o limbă în alta, ci este o operă de asimi- 
lare potrivită cugetului și graiului propriu. „Numai în chipul 
- acesta, gândul altuia poate să rodească în noi, adică să ne 
cultive cu adevărat, lărgindu-ne orizontul lăuntric și sporindu-ne 
puterea de înţelegere a lucrurilor şi a noastră înşine alături 
de ele“ (pag. XLV). 

Din această cauză noua traducere din Kant a părut mul- 
tora prea îndrăsneaţă şi a ridicat critici, dar tot din această 
cauză ea tămâne o încercare rodnică, demnă de urmat de acei 
cari vor să înţeleagă ce înseamnă a învăţa filosofie. 

Lucrarea este precedată de trei studii introductive: pre- 
zentarea vieţii simple şi plină de umanitate a filosofului, făcută 
de dl Prof. C. Rădulescu-Motru, o interpretare nouă a prin- 
cipiilor fundamentale ale acestei opere de di Prof. Wae /onescu 
şi în al treilea rând o înfăţişare a lui „Kant în româneşte“, din 
care am luat şi noi citatele de mai sus. 

In acest fel cartea capătă noi însuşiri, prin care se deo- 
sebeşte de ceea ce s'a făcut înainte. 


E. B. 


* 


Opinia publică, de Constantin Sudeţeanu. 

Cluj, 1935. Imprimeria „Fondul cărților funduare“. 

Individul este depăşit de o realitate, care, fără să fie câtuşi 
de puţin mistică, are, prin autoritatea sa coercitivă şi directoare, 
puterea existenţelor ce conduc din umbră. Este vorba de grupul 
social și de ceea ce se creiază firesc din el fiepentru a-l oglindi, fie 
pentru a-l îndruma: opinia publică. Intr'o broșură de cincizeci și 
patru de pagini, d-l Constantin Sudeţeanu întreprinde o cercetare 
sumară, dar conştiincioasă a fenomenului. Dela definiri care limpe- 
zesc inițial ideea şi care arată opinia publică nu ca pe o delegare 
de puteri făcută de societate şi în folosul ei, ci ca pe un meca- 
nism cu sensibilitate proprie, se trece la aspectele istorice ale 
problemei, relevându-se caracterul mistic al dictonului „Vox populi, 
vox Dei“, rezumativ al opiniei publice la cei vechi. Un foarte 
interesant fenomen, gloria, care nu se poate înţelege deplin, scos 
din complexul social unde își trăeşte strălucirea de clipe sau de 
ani, este interpretat de autor, după concepţia sociologilor francezi, 
ca o altă manifestare a opiniei publice. Teoriile privitoare la func- 
țiunea socială a opiniei publice găsesc în d-sa un informator 
obiectiv, care vrea să fie în primul rând folositor. La studiul 
valorii acestei opinii în raport cu cea individuală şi cea mijlocie, 
se găsește ingenioasa explicație dată de Dougall, după care supe- 
rioritatea opiniei publice este incontestabilă, ea coincizând cu aceea 

a conducătorului sincer, a adevăratului creator de opinie, și obli- 
gând la supunere chiar şi pe falsul leader, 

Simplă şi cuviincioasă în veșmântul ei albastru, Opinia 
publică a d-lui Sudeţeanu este o carte de informaţie serioasă, în 
care se vădeşte gândul de a prezenta științific o problemă difor- 
mată adeseori de cărbunele caricatural şi neglijent al pamfletarului. 


D. G. 


E. Esclangon, directorul observatorului astronomic din 
Paris: Zece lecțiuni de Astronomie, traducere de dnii C. Mușlea 
şi S. Mărculescu, profesori la liceul Şaguna — Braşov (935). 

O carte de Astronomie, dacă nu e o popularizare pentru 
masele mari ale poporului, este sau o carte de ştiinţă de care 
nu se pot apropia decât iniţiaţii, sau o serie de povestiri sen- 
saţionale despre planete locuite, despre cataclisme astronomice 
şi alte lucruri fantastice. Manualele pentru şcoalele de toate 
gradele fac parte din prima categorie, cele din urmă formează 
subiectul atâtor scrieri la modă — cu călătorii în lună şi soare 
— şi sunt mai mult literatură decât știință. O fericită trăsură de 
unire între cele două genuri sunt scrierile de tipul celor ale lui 
Flammarion. Găseşti mai rar cărţi de Astronomie scrise pentru 
intelectuali, cărţi care să nu sperie prin cifre și formule şi să 
fie totuși stiinţifice, să fie uşor şi cu plăcere citite și să te lase 
cu aceeaşi sensaţie de înălțare sufletească pe care ţi-o pro- 
duce o operă de mare valoare. „Zece lecţiuni de Astronomie“ 
de E. Esclangon — este una din acestea. Hotărit, titlul e greşit. 
Nu-s lecţiuni!... Acest termen de obiceiu sperie pe profan, îl 
obligă să arboreze o mină şi o stare sufletească analoagă stării 
unui elev care trebue să învețe ceva pe a doua zi. Dela pri- 
mele pagini răsfoite, cele „Zece lecţiuni“ încep să-şi desmintă 
titlul, te fură ca un roman de Tolstoi. Comparaţia nu e întâm- 
plătoare. Aceeaşi complexitate de domenii şi situaţii, acelaşi 
spirit obiectiv, epic, ca în romanele marelui scriitor rus. 

Nimic sensaţional în redare, deşi ce poate fi mai sensa- 
țional decât însăşi subiectul cărții: Universul cu miliardele lui 
de astre, miliardele lui de alte Universuri!... 

Nu se poate face într'o dare de seamă conţinutul cărţii, 
cum nu se poate rezuma un roman fără riscul de a-l denatura. 
Pentru a da totuşi o cât de palidă ideie despre cuprinsul ei, 
voiu deosebi două domenii distincte în preocupările autorului. 
De-o-parte rezultatele ştiinţei asupra cărora sunt azi de acord 
toţi învățații, de altă parte domeniul încă plin de controverse 
al ipotezelor şi concepţiilor despre Univers. Telescoapele uriaşe, 
laboratoarele moderne şi ajutorul tuturor ştiinţelor, a permis 
Astronomiei să-şi întindă mult câmpul observaţiei. Newton a 


OBCU CLUJ 


— 404 — 


extins mecanica sa întregului univers, lumina venită dela stele 
a fost supusă analizei spectrale, iar fizica modernă — paralel 
cu studiul structurii atomului — cercetează radiaţiile venite din 
spaţiile interstelare. Aşa se explică progresul minunat al Astro- 
nomiei în ultimele decenii. Azi astronomii sunt de acord asupra 
formei, constituţiei şi întinderii Universului. Că sistemul nostru 
solar face parte din Calea laptelui (Galaxia) — un roiu de 
stele de forma unui disc cu grosimea de 20.000 ani-lumină şi 
diametrul de 300.000 ani-lumină, — că avem în această galerie 
vre-o 30 miliarde de stele şi că spaţiul e ocupat de milioane 
de alte asemenea galaxii — nebuloasele spirale — situate la 
depărtări de sute de milioane de ani-lumină — toate acestea 
ne pot impresiona, ne pot face să clătinăm din cap, dar în 
Astronomie ele sunt deja un patrimoniu deplin consolidat. La 
fel se ştie că stelele au o viaţă proprie — se nasc, cresc, mor 
— planetele şi cometele sunt foarte bine cunoscute; materia este 
aceeaşi în tot universul iar cercetările mai noi tind să explice 
şi sursa energiei enorme pe care o degajează „astrele de foc“: 
desintegrarea materiei, transformarea materiei în radiaţii lumi- 
noase etc. Toate acestea expuse simplu, clar, fără vreun apa- 
rat ştiinţific prea înalt și mai ales cu multă căldură şi talent, 
permit oricărui cititor „să se iniţieze“. Autorul s'a ferit de didac- 
ticism. Mai mult chiar! E un sentimental. Pentru el de ex. 
Universul e însufleţit de o viaţă a lui: focul. Scrutarea univer- 
Sului este pentru autor prilej să se coboare la viaţa noastră, 
prilej de meditaţie. Dacă voiu adăuga, că pe lângă cunoştinţele 
pe care ni le dă, această carte ne face să medităm, am spus 
calitatea de căpetenie a ei. E o carte care pune probleme, care 
dă de gândit. În domeniul ipotezelor şi al interpretărilor autorul 
e prudent, nu se aventurează în afirmaţii exagerate. Nu dărâmă, 
dar nici nu subscrie prea îndrăzneţele ipoteze de tot felul. E 
atitudinea cea mai demnă, singura ştiinţiiică, singura care im- 
pune. Acest lucru se întâmplă mai ales cu cele două probleme 
de actualitate: locuibilitatea planetelor — mult exploatată de 
amatorii de sensaţional — şi o problemă mai nouă: expansi- 
unea universului. Asupra primei chestiuni nu insistă: e puţin 
probabil să existe, într'alt loc în Univers, viaţă, sau în orice 
caz viaţă analoagă cu cea de pe pământ. In ce priveşte teoria 
expansiunii Universului, dl E. Esclangon are o atitudine plină 
de rezervă, care a fost dealtfel semnalată de cercurile ştiinţi- 
fice din Franţa. Cercetările abatelui Lemaitre, ale lui James 
Jeans și A. Eddington vor să arate că Universul ar fi fost odi- 
“ nioară un singur atom de materie (respectabil atom, ce e drept!) 
care, explodând, a produs miliardele de stele de azi. Acestea 
continuă să se depărteze de nucleul originar cu vitese enorme, 

de aici numele: expansiunea Universului. Faţă de acestea iată 
ce spune DI E. Esclangon: „Mai mult ca oricând trebue să 
„lăsăm ştiinţei viitoare, îmbogăţită cu noi cuceriri, grija de a 
„răspunde... dacă de fapt va putea-o face într'o zi, cu oare 
„care certitudine“. Era cea mai potrivită atitudine, căci ştiinţa 
de azi şi de altfel nu se bucură de prea mare credit în fața 
publicului. Un alt savant — profesorul neo-zeelandez — A. 
Glifford, spune.că nu-i uşor să ştii exact ceea ce cred azi sa- 
vanţii. Toţi reproşază mari greșeli ştiinţei secolului trecut. Dar 
aceasta era cel puţin clară şi precisă. Ştiinţa secolului XX e 
mai impunătoare la prima vedere, însă e plină de contradicții 
şi absurdităţi. Iar ceice îşi asumă rolul de a o populariza, uti- 
lizează prea des paradoxul și uită bunul simţ. 


Și acum două vorbe despre traducere. Prima întrebare pe 
care şi-o poate pune intelectualul român este: E necesar să se 
mai traducă o carte destinată numai intelectualilor, azi când 
oricine o poate citi uşor în franţuzeşte? Răspundem categoric: 
da, când e vorba de Astronomie. O carte de Astronomie prin 
însăși natura ei îşi selectează şi limitează numărul cititorilor. 
Dar dacă mai e şi scrisă într'o limbă străină ?... Socotind că 
traducerea poate fi consultată cu mult folos de elevii de liceu, 
ea răspunde unei necesităţi culturale de primul ordin. Tradu- 
cătorii, d-nii Mușlea şi Mărculescu, trebue îelicitați pentru 
această operă. Mai adaug că apare în condiţii technice excep- 
ţionale, cu admirabile planşe pe hârtie lustruită şi că face 
cinste unei librării şi bibliotecii oricărui intelectual, 


i A. Creangă 


Al. Lascarov-Moldovanu: Omu/ care tace... Ed. „Ade- 
vărul“, Lei 60.— 31 de schiţe: crâmpeie de viaţă, prinse de un 
atent şi ager spirit de observaţie din goana cotidianului efemer, 
pe lângă care noi, mulţimea, trecem fără să ne reţină atenţia, 
fără să le găsim o semnificaţie care să le îndreptățească la 
strângerea în corsetul formei literare. Suflete şi scene, adeseori 
mărunte, — văzute s'au poate numai imaginate — în care însă, 
trecute prin filtrul sufletului scriitorului, simţi svâcnind pulsul 
vieţii reale cu semeni de ai noştri, cu ticuri, atitudini, slăbiciuni 
preocupări, movavuri, vanităţi, dureri, răutăţi, păcate... de care 
am văzut şi noi în viaţă, dar nu le-am văzut clar şi, mai ales, 
nu le-am prins semnificaţia care se desprinde din paginile dlui 
Lascarov-Moldovanu. E o lectură pe care ai dori-o prelungită 
peste pagina 246 cu care se încheie volumul, la ceea ce con- 
tribue, fără îndoială, şi forma captivantă de exteriorizare, cu ex- 
presia mereu învrâstată de imagini care dau sensibilitate și cu 

dialogul sprinten, laconic (vezi scenele din zramva;, în deosebi . 
minunat prinsa „Copenhaga“), care dă vioiciune stilului. 


* 


Istoria limbii şi literaturii maghiare, de Gh. Kristât, prof. 
la Univ. din Cluj, trad. de Arpad Bitay. Cluj 1934, pp. 240, 
fără indicarea costului. — E prima încercare de a iniţia pu- 
blicul românesc în cunoaşterea desvoltării întregii literaturi ma- 
ghiare. O lucrare care vine destul de târziu, dar poate tocmai 
de aceea atât de binevenită. Fiindcă — cum o spune, cu. toată 
dreptatea, şi autorul — „între două popoare ca şi între doi 
inşi, nu se pot cimenta legături de prietenie şi solidaritate 
constructivă, decât prin contactul direct, intelectual şi sufletesc 
al amândurora“. Şi nu va nega nimenea necesitatea apropierii 
unor neamuri sortite să vieţuiască între hotarele aceleeaşi patrii. 
De aceea, e necesar ca „nepăsarea să-şi cedeze locul, de 
„amândouă părţile, unui dor de cunoaştere obiectiv şi activ“. 
lar această cunoaştere nu se poate face prin nimic mai obiectiv 
decât prin cunoașterea reciprocă a produselor spirituale cu- 
prinse în literaturile lor: expresia superioară a ceea ce au ele 
mai genuin, mai caracteristic. 

Iată de ce salutăm cu multă bucurie lucrarea pusă de dl 
Kristi în mâna intelectualilor noştri care n'au posibilitatea in- 
formaţiei din lucrări scrise în |. maghiară. 

Să nădăjduim că această primă brazdă trasă de profesorul 
dela Universitatea din Cluj, în cadrele mai restrânse pe care 
i le-au impus greutăţile materiale, se va lărgi şi adânci. De 
încheiere, o dorinţă: ed:fia a doua a lucrării să fie revăzută 
de un Român. Căci oricât şi-ar îi însuşit |. română d. Bitay, nu 
poate scăpa de greşeli supărătoare pentru cititorul român. In- 
râuriri maghiare, cuvinte care reclamă întrebuinţarea dicţiona- 
rului, provincialisme, expresii neliterare, abuz de arhaisme, con- 
strucţii neromâneşti etc. se găsesc aproape în fiecare pagină. 
lată câteva: 

+. profunzimea şi intensitatea religiozităţii ei nimic nu le dovedeşte 
mai cu elocință, decât faptul (acela), că orice preot etc. (p. 86). Ceva iniţia- 
tive mai îndrezneţe (176) belezne (170), năboiul eroticii lui Ady (195). Ma- 
ghiarului i se globește capul, dreptul, inima (193) Hojma (140), maștihă (81) 
lar la răstimp i-a scăpătat de năpraznă familia (119). O valoare literară mai 
abitir (182). Şi-au mocoșit cu migăleală poeziile (195). — Eliminarea aproape 
cu totului a verbelor a muri, a deceda, a se stinge şi înlocuirea cu arh. a 
se pristăvi (34, 83, 89, 95, 128 etc.) apoi a se osârdi (101, 117, 195, 197 etc.- 
a crăinici (68, 80, 113, 115, 160 etc.) care elimină pe: a vesti. Se vorbește 
de poeţi care scot glasuri nouă (183), de poezii mai fâșnitoare (185), de a 
scoate imnuri amorului curat (193), de poeți care luau toate silinfele să 
ajungă la Pesta (182), de horizont (182), de epokhal (188). Sunt supărătoare şi 
desele cacofonii: ca conţinut (67) ca cuprins (180), ca Clujul (182), ca câte- 

odată (199), ca cauză (175) — întrebuințarea când nu trebuie a prepoz. pe la 
acuz.: „Aceste scrisori (Torokorszâgi Levelek) conţin pe cele văzute și trăite 
de el în exil (Mikes, p. 69 şirul prim); „Mikes a cutreierat ca ostaș... pe cele 
două principate Românești (69), „Aurora“ prin influenţa sa ne amintește pe 
„Conv. Lit“. (93 şir 1). „Aici şi-a petrecut poetul pe cei dintâi șase ani ai 
copilăriei (126); — greșelile de acord: „Gulele se acopere de praful veacu- 
rilor (159); aderenţi ovrei şi care a jucat roluri însemnate (179); fiecare roman 
a lui (120); umorul este ce? mai de căpetenie calitate a lui (201); — expresii 
şi construcţii ca acestea : „Stilul câte odată e neobliu (63); Maghiarii nu s'au 
făcut uşor şi oblu acel popor creştin care“... (35), copiator neprost (88), „l. 
Kârmân declară să se scoată puţine, bune şi originale cărți“ (p. 80); 1. ma- 
ghiară a devenit de modă (p. 75); abzicând la postul de redactor (126), M. V. 
sa băgat educator de casă. A părăsit şcoala băgându-se membru într'o 
trupă de actori pribegi (126). Gândiri la Tg. Mureş (Marosvâsârhelyi gon- 
dolatok) Na uitat pe nimeni, ci a dat pe sine însuși (111) „înduioşându-se 
ușor privind fie pe sine însuși, fie soarta patriei (112); Poeţii s'au apucat 
de imitat.., poezia poporului mneprocopsit, văzând că ea se învrednicește 
de toată atenţia lor (a cui?) (p. 125); „Biruind o năvală de pesimism stă în 
fruntea unor scriitori tineri (126 şirul ultim); „Cât îmi mai dormi patria ? 
Meddig alszol meg hazâm ? (129); „Pe cale de autodidaxă şi-a întregit deplin 
cultura (144) „Revoluţia aceasta s'a iscat, provocat doar de științele desvol- 
tându-se repede (160) Avându-și fiecare (baladă)... tragicul şi caracterul lor 
estetic (143); baladă de artă (pt. cultă) p. 143. După strălucirea mileniului 
s'a ivit numai decât, că suprafața liniștită a vieţii publice maghiare ascunde, 
acopere niște prăpăstii uriașe (176) (poate: s'a remarcat, s'a observat); „Alţi 
poeți au cântat, sau mai bine a se zice, au meșterit etc. (177), Eroul nu bea 
vin, că cunoaște efectul lui fatal asupra sa (208) ; „Azi însă abia se mai citesc 
poeziile lui, că operele lui în general s'au cam învechit, demodat“ (88) etc. 
„ldeile lor mai mulți din ei le-au ispășit în temnițele Habsburgilor (p. 80) 
(Româneşte : Mai mulți din ei și-au ispășit ideile în...) „Când și-a scos cel 
dintâi roman al său“ (al său e de prisos); „Studile (sale) şi le-a tăcut la 
Kecskemet (126) etc. Repetarea până la plictiseală a unor vorbe, ca d. p. 
a pron. lui Ex. „Compoziţiunile /ui sunt clare, ritmul lui e muzical chiar şi 
în poeziile lui epice. Limbajul lui e neaoș maghiar etc. (184). — Vezi îndeo- 
sebi p. 135 apoi 209 etc.) Multe pleonasme („0 individualitate sinceră neță- 
fărită. p. 130 etc.), îraze greoaie (p. 125 etc.) 


* 


Intre dascălii noștri care nu înţeleg să se mărginească 
numai la datoria pe care le-o impune programa şcolară, ci caută 
ca şi prin activitatea lor extraşcolară să creieze atmosfera pro- 
pice îndeletnicirilor intelectuale, fără care nici școala nu va 
putea progresa, dl Vasile Netea, tânărul învăţător dela Reghin, 
se evidenţiază ca un element preţios. 


Mai ieri îi primisem lucrarea (relevată în nr. pa lan.-Febr. 
al revistei) „Un îndreptar pentru cercurile culturale“, iar azi 
ne sosesc deja alte broşuri. Intruna („Horia crăişorul țăranilor“) 
înmănunchiază în 36 pp. două conferinţe şi alte pagini de dife- 
riți autori, întru pomenirea „simbolului luptei noastre pentru 
libertate şi dreptate“, iar în a doua — apărută ca prim nr. al 
Colecţiei „Progres şi Cultură“ — („Din contribuţia învăţăto- 
rimii române la desvoltarea culturii naţionale“. 35 pp. 15 lei) 

ni se evocă figurile pilduitoare a trei învăţători — unul arde- 
lean (|. Pop Reteganul), altul muntean (C. Rădulescu-Codin) şi 
al treilea moldovean (Mihai Lupescu), a căror operă, cum spune 
atât de bine d. Netea: „reprezintă biruinţa cea mai frumoasă 
a idealurilor împotriva trudnicei vieţi omeneşti“. Dacă lucrarea 
d-lui Netea e un omagiu meritat, adus unor strădanii cu „con- 
ținut moral nimbat de lumina unor preocupări ideale“, ea e 
în acelaşi timp şi un apel adresat de autor camarazilor săi de 
azi de-a nu lăsa apatia să îmburueneze calea luminoasă spre 
care chiamă exemplul merituoşilor înaintași. 


Ax. B. 


Ei 


llarie G. Albu. Domnița Stana, dramă istorică în 4 acte, 
libret de operă. 

„Lohengrin“ — libretul operii lui Wagner — citită, îţi lasă 
impresia unui elegant program întocmit de un artist. Din punct 
de vedere estetic emoţiile sunt reduse la minim. Libretul unei 
opere nu-i decât o frântură din întregul ei. In arhitectură l-am 
numi plan. Realizarea edificiului-monument presupune necondițio- 
nata colaborare a celor ce execută planul. Textul operei e o epua- 
ție cu 3—4 necunoscute: muzica, decorurile, interpretarea. 

De altfel, prefața cărţii, semnată de d. V. Beneş, remarcă, 
insistent, același lucru. Dela început ni se impun rezerve, neavând 
de analizat decât un singur element al operii şi, credem, nu cel 
mai important; indispensabil însă. 

Acţiunea se petrece în secolul al XIII-lea, la Curtea lui 
Bogdan, voevodul Maramureşului. 

Bâla, prinţ maghiar, vrea comorile voevodului, ascunse, ştiu 
oamenii vremii lui, în peştera Zimbriţei. Un scop uriît spre care 
tinde, cu mijloace şi mai urite. Cere în căsătorie pe Domnița 
Stana, fiica voevodului, pentruca, după ce îşi va însuşi comorile, 
să o lase. Planul e dejucat de un Muşat, pribeag vlăstar al lui 
Tihomer Basarab. Acesta dă pe faţă intenţiile prințului Bela şi, în 
ultima clipă — moment dramatic spectaculos şi reușit — după o 
scurtă luptă, ajutat de oamenii lui, salvează pe Domnița Stana, 
pentru sine. De-aici porneşte decălecatul Moldovei, la îndemnul 
voevodului Bogdan : 

Pe valea Moldovei de-aicia porniţi, 
Şi-acele ţinuturi pe veci stăpâniți! 
Voevod te 'nvestesc cu depline puteri, 
Moldovei să-i fi cel mai vajnic străjer. 


Tendinţa se desprinde evidentă, motivată prin respectarea 
adevărului istoric, un adevăr păstrat în folklor. Dacă acesta este 

adevărul, noi nu avem suficiente dovezi pentru argumentare. Fol- 
klorul închide în el atâtea adevăruri, pe cari le descoperim de- 
atâtea ori printre rânduri. 


Intr'o lucrare de artă, pro şi contra tendinței, s'a scris destul. 
Dacă întradevăr e operă de artă, discuţia nu-şi mai are temeiuri. 
In cazul „Domniței Stana“ autorul singur mărturiseşte că a urmărit 
ceva. Piesa e închinată „Ligii antitevizioniste“. Din punct de vedere 
estetic, realizarea ei ne impune rezerve. Din unghiul de vedere al 
autorului, încercarea e întrăsneaţă. Compozitorul poate desăvârși 
artistic ceea ce d. Albu, dintrun sentiment pe care-l înțelegem şi 
care stăruie şi în noi insistent, a încercat într'o direcție cu drum 
nebătătorit încă. 


* 


Cezar Petrescu: Luceafărul, roman, vol. I, București: Ed. 
Naţionala Ciornei S. A. (1935), p. 426. 

„Romanul e metafora vieţii“ spunea Eminescu la începutul 
„Geniului Pustiu“. Ultimul lui biograf, d. G. Călinescu, I-a scris, 
căutând să elimine tot ce a crezut că constituie legendă în 
sbuciumul unei vieţi. Un om genial a trăit în anumite condiţii, 
cu o anumită structură sufletească. Că aceste condiţii au fost grele 
— multe din pricina oamenilor — e în afară de orice îndoială. 
Se desprinde, însă, din paginile cărții dlui Al. Călinescu, un adevăr, 
contestat de unii: Eminescu ar fi rămas același, chiar dacă viaţa 
i-ar fi rezervat mai mult soare. 


D. Cezar Petrescu, din amănuntele informaţiilor biografilor, 
adăogând studiului căldura înțelegerii creaţiunii poetice, pătrunde mai 
adânc în intimitatea „Luceatărului“. Din istoria literară se trece în 
literatură. Dialogul leagă scenă cu scenă, le dă mai multă viață 
acestora, menţinându-se totuşi în marginile adevărului istoric. Vol. 
I. se termină cu turneul pe care „Societatea dramatică a artiştilor 
superiori din Bucureşti“ l-au făcut la Botoşani. Eminescu — su- 
fleurul trupei — e ridicat de oamenii tatălui său, nemângăiat de 
meseria pe care acesta şi-a ales-o. Trupa a rămas fără sufleur. 

Şi, smuls din noianul altor gânduri, păşind în silă pe ulița 
care duce spre Hanul Mutului, între cei doi gealaţi, emoţionantă 
porneşte întrebarea : 

— Mama ce face? 

Aşteptăm volumul al doilea, pentruca opera lui Cezar Pe- 
trescu să fie privită în întregul ei, 


Ion Colan 

Reviste și buletine. 


Buletinul Comisiunii Monumentelor Istorice, anul XXVII 
fasc. 79. lanuar-Mart 1934. 

Se aduce un material foarte important pentru trecutul 
nostru medieval. Consideraţiunile d. Virg. Drăghiceanu, de 
atâtea ori fericit descoperitor al antichităţilor noastre, asupra 
vechimii bisericii mănăstirii Tismana sunt revelatoare. Faţă de 
ceea ce se credea până acum, că actuala biserică ar fi din se- 
colul XVI şi restaurată de Schlatter pe la 1843—1855, se con- 
stată că atât baza cât şi zidurile sunt acelea ale ctitorului ei, 
Radu |, tatăl lui Mircea cel Bătrân. Se vede deci, că aceea ce 
a eliminat Schlatter, pridvorul de jur împrejur, a existat încă 
dela început şi n'a fost un adaos ulterior. Maistorul care a lu- 
lucrat-o trebue să fi fost un Sas, căci arată lucru occidental, 
căutându-se în acelaşi timp să nu se depărteze de forma bizan- 
tină. Pare să se fi găsit și mormântul lui Mihail I, fiul lui Mircea 
cel Mare, îngropai în pronaos, D. lorga publică însemnări şi 
inscripţii de la biserica din Albota-Argeş (sec. XVII sau XVIII), 
şi de la Tisău-Buzău, din 1642, unde se observă şi un sistem 
de fortificaţii. D. N. Ghika-Budești studiază biserica din Hâr- 
tieşti-Muscel dela 1532, un prototip al arhitecturei româneşti. 
Arată a fi mai veche, poate din sec. XV, şi anul 1532 ar re- 
prezenta atunci data unei restaurări. Denotă o influenţă sâr- 
bească. D. D. Berciu se ocupă cu preistoria Olteniei, răscruce 
de influențe deosebite. Harnicul culegător, d. V. Brătulescu, 
comunică diferite inscripţii și note cu privire la multe biserici 
din Argeş şi Vâlcea. 


* 


Gând Românesc, revistă de cultură, editată de Astra, III, 
1935, Cluj. 

Revista clujană, care în aşa de scurt timp şi-a creiat un 
loc de seamă în publicistica noastră, e de dorit să fie larg cu- 
noscută, prin domeniul larg pe care îl abordează cum şi prin 
alesele condee care îi dau viaţă. Ideologia şi informaţia ei o 
fac necesară intelectualităţii românești. 

No. 7, Ianuarie, între altele cuprinde: Mircea Vulcănescu, 
Jon Creangă văzut de generaţia actuală, unde se pune în lu- 
mină cât de al zilei este azi marele povestitor, în care se îm- 
bină fericit obârşia moldoveană cu cea ardeleană. De remarcat 
observaţia că „figura lui Maiorescu nu a rezistat întreagă asal- 
turilor vremii“ (p. 6), iar despre Creangă însuşi „că a fost un 
om în vremurile acestea de măscări“ (p. 16). Traian Herseni, 
Integrarea în istorie, stărue asupra datoriei şi idealului etic în 
istorie. Această integrare în istorie „nu se face abstract şi nici 

pe cale curat intelectuală“ ci „presupune o legătură cu fiirţa 
noastră întreagă“ identificându-ne „cu națiunea din care facem 
parte şi numai prin ea cu întregul popoarelor din lume, uma- 
nitatea“ (p. 30). Ori-care ar fi regimul unei ţări, individul nu 
trebue să lupte „împotriva naţiunii însăşi“ ale cărei interese nu 
trebue nici cum să fie primejduite (p. 31) Adăogăm această 
lapidară definiţie: „Naționalismul nu poate fi o doctrină de 
partid, ci instinctul însuşi de conservare al naţiunii, spiritualizat 
prin conştiinţă“ (p. 32). Frumoase consideraţii asupra aportului 
pe care îl aduce trecutul în prezent cu scopul de a-l duce mai 
departe creind un ideal. „Popoarele lipsite de ideal sunt pier- 
dute pentru civilizaţie“, conchide autorul (p. 33). Consideraţiile 
acestea, care merg mână în mână cu marile linii fixate de 
istorie, sunt deosebit de preţioase, întrucât vin de la un sociolog 
de mare merit şi cu multiple resurse. C. Marinescu semnează 
o dare de seamă asupra Pdscoalei ţăranilor din Transilvania 
la anul 1784, de Il. Lupaş, iar Coriolan Petranu complectează 
cercetările recente asupra Barocului din Ardeal şi Crişana da- 
torite lui losif Bir6. 


No. 2, Februarie. N. Buta, Floria, Tâlcul unei comemorări, 
justifică bine sfârşitul eroilor anului 1754, nu ca o osândă ru- 
şinoasă, ci ca o „canonizare“ în sufletul românesc „însetat de 
dreptate“ (p. 66) măcar că mişcarea însăși n'a fost naţională 
„ci o cumplită răbuînire împotriva nedreptăţilor sociale“ care, 
însă, a refăcut „prestigiul de neam“ (p. 69). Cred în adevăr, 
că fără această mişcare ţărănească a multului nat, Ardealul ro- 
mânesc nu ar fi luat atât de repede o aşa de precisă formă 
națională, încât la 1848 „națiunea română“ să dorească a se 
uni cu „țara“, deci a gândi la posibilitatea unei naţiuni unită 
înto singură formă de stat. S. Puşcariu arată meritele acade- 
micianului lon Bianu, de curând răposat, iar lon Pillat dă refe- 
rințe despre minunatele pagini scrise asupra brazdei româneşti 
de cuviosul călător englez Hall. Cu mult suflet, lon Chinezu 
pune în adevărata lumină pe poetul lui Horia, care este Aron 
Cotruş. D. Prodan aduce preţioase completări cu privire la 
ecoul răscoalei lui Horia în străinătate. C. Petranu pune la 
punct unele discuţii tendenţioase ungurești cu privire la sin- 
teza artei ardelene. 

No. 3, Martie. D. Murăraşu studiază Orientarea lui Emi- 
nescu spre Folklor. losit Schiopul tratează despre FErmigraţia 
săsească în Transilvama, cu folositoare date statistici amintite 
de-a-lungul vremurilor; pentru partea mai veche nu poate fi 
decât ipoteză, neavând din nici o parte date precise; pentru ; 
vremea mai nouă se pot urmări însă bine şi locurile de unde 
vin şi unde s'au aşezat elementele germane. Olimpiu Boitoş 

semnează duiosul necrolog al fostului nostru coleg dela Paris 
delicatul Ernest Armeanca, fiul Săcărâmbului, răpit de boala 
care nu iartă, sortită, se pare, numai celor cari nu știu să trân- 
dăvească. 

A. Sacerdoţeanu 


* 


In rev. „Litere“ nr. 18—19 (pe Martie—Apr.) d. ZE. 
Torouțiu pune în vie lumină sufletul mare, românesc şi ome- 
nesc, al lui Al. Vlahuţă „sfântul purtător de speranţe şi iubitor 
de oameni“ care, în vremea când se vorbia de zriunghiul 
morții, cerea (cităm): „să mă duc îmbrăcat soldățeşte, să stau în 
tranșee, acolo unde sunt lupte, să-mi umplu sufletul de măreţia jertfelor pe 
care le fac, în tăcere, cei mai buni frați ai noștri, la masă lor să mănânc, pe 
paele lor să dorm, (căci) numai aşa cred că aş putea vorbi de ei, de gân- 
durile și de faptele lor, cu respectul ce se cuvine adevărului“. Dorința aceasta 
fiindu-i pornită „dintr'un adânc sentiment de datorie cetăţenească și din gân- 
dul că voiu putea fi şi eu de vr'un folos neamului ineu, la o vreme, când cine 
nu-i de folos e vătămător“. 

Ce bine că se desgroapă aceste pilde de patriotism, nu 
numai pentru generaţia de după războiu cu atâţi reprezentanți 
care se complac pe cu/mile desperării fără să îi cunoscut vre- 
odată şi pe cele ale sacrificiului, ci şi-pentru a putea reduce 
la proporţiile şi la justa lor valoare pe atâţi beneficiari ai 
patriotismului verbal, cari, pe vremea când bătrânul poet cu 
trup plăpând se cerea pe îront în noroiul tranşeelor, se făcuseră 
camfor din preajma mirosului de praf de pușcă. 

Tot d. Torouţiu, făcând socoteala economiei (2500 lei 
anual!), pe care o face Statul prin desființarea teatrelor din 
Craiova, Chişinău, Cernăuţi (ultimul! oraş cu patra teatre minoritare : 
german, polon, evreesc, ucrainian) conchide, nu fără dreptate, că 
„centralismul bucureştean este de un regionalism atât de egoist!), încât ega- 
lează cu o înaltă trădare de patrie. lar permanenta plasare pe linii moarte a 
intereselor din provincie, şi mai ales ale acelor care ar trebui să fie antene 
extrem de fine și sincere, pentru a înregistra și transmite centrului orice 
mișcări limitrofe, ating inconştiența“. 

Revolta d-lui Toronţiu e deplin întemeiată. Nu ajută însă 
la nimic. Ar conta ceva în cazul că Ss'ar contamina de ea 
întreaga Bucovină şi Basarabie. Dar cum aceasta e greu de 
sperat când înşişi reprezentanţii în guvern ai acestor provincii 


1!) Teatrului Naţional din Capitală nu i s'a tăiat nici o lăscae, deşi 
Bucureştii au „arhisuliciente centre de afirmare a prestigiului românesc“, 

au abandonat aceste „baricade culturale“, noi recomandăm un 
mijloc mai eficace spre a le putea menținea: înlocuirea bărba- 
ților din fruntea acestor teatre prin câte-o damă mai sprân- 
cenată. Vor obținea ceea ce n'au visat. Dl. Toronţiu, ca să se 
convingă de seriozitatea sfatului nostru, n'ar avea decât să 
verifice dacă e adevărat sau ba că: după desființarea mai sus 
amintitelor teatre, într'o vreme când atâţia îşi ridică viaţa ne 
mai putând îndura mizeria, o domnişoară artistă obține sume 
fabuloase (se vorbeşte de două milioane) penru un turneu 
teatral. 

Tot în acest nr. d. A. Chirescu demonstrează d-lui |. Peltz 
pentruce nu poate fi scriitor român, d. Dinu Roco (Etică şi li- 
teratură) cere tineretului eliminarea din domeniul literar a „im- 
purităţilor morale“, d. Barbu Dănciulescu (Bovarism cultural) 
se ridică împotriva duiumului de scrieri „fără onestitarea unei ex- 
perienţe trăite, fără elanul creator, impus de refulările adânci ale unei con- 
Științe de viață consumată“. Și „adevărata viață nu se poate împăia, nu se 
poate condamna la expresia unor abilităţi de stil cu care atâţia domnişori în 
literatura noastră, asurzesc mulțimile“; iar d. C. Federeanu (Rechizi- 
toriu) subliniază îndolenţa, apatia, marasmul, în care se com- 
place tineretul de azi, toată activitatea celor care se mai agită 
mărginindu se la discuţii sterile sau la reclamă, nu la o 
„activitate constructivă care să înlăture putreziciunea morală a societății con- 
temporane“. Relevăm cu satisfacţie reacţiunea tot mai accentuată 
a conştiinţelor româneşti lucide împotriva „valorilor“ cotate la 
bursa imoralităţii sau a cărdăşiilor de afişaj cointeresat. 


* 


Din sumarul Analelor Dobrogei (pe 1934) de sub dir. 
d-lui C. Brătescu, remarcăm paginile, din domeniul arheologiei, 
ale d-lor 7. Sauciuc-Săveanu („O stelă funerară cu inscripţie şi 
cu palmele deschise în relief, din Tomis-Constanţa“ și „O in- 
scripție latină şi alte obiecte antice şi ştiri din satul roman 
Petra, Camena de azi, din jud. Tulcea“), Gr. Florescu („Desco- 
periri arheologice în Constanţa și monumente antice inedite din 
Muzeul Regional al Dobrogei“). Noutăţile arheologice dobrogene 
(1932—1934) ni le face cunoscute d-l Radu Vulpe. Oct. Măr- 
culescu dă preţioase informaţii istorico-arheologice privitoare la 
„colonia greacă“ Bizone, — situată odinioară, după părerea au- 
torului, pe Jocul unde se află azi portul nu orașul Cavarna (cum 
crede Jiracek și alţi cercetători mai noi) — colonie, pe vremuri 
cu o intensă viață comercială și industrială și cu moneta sa 
proprie, cu o cultură și civilizație destul de înfloritoare, jude- 
când numai după ce s'a putut desgropa până acum din arta 
acesteia. /. R. Călinescu tratează despre Dobrogea şi M. Neagră ca 

Xavier Hommaire de Hell, un călător francez în Dobrogea, în 
1846, vorbeşte d-l M. Rareș. Asupra părinţilor şi primei tinereţe 
a poetului P. Cerna ne informează d-l G. Coatu-Cerna, care 
l-a cunoscut bine, trăind multă vreme, ca învăţător, în satul său 
natal. Tot relativ la Cerna, d-l Mih. Dragomirescu, constatând 
„conspirația tăcerii“ în jurul meritelor d-sale la ridicarea poe- 
tului Cerna, ne dă „istoria veridică a raporturilor d-sale cu 
poetul“. 


Mostre din poezia şi crâmpeie din vorbirea uzuală a „Gre- 
cilor“ din satul Regele Ferdinand (jud. Tulcea) comunică d-l 
N. Bonjug. In afară de articolele menţionate volumul cuprinde 
și pagini de literatură beletristică (poezii, proză), recenzii etc. 


* 


In Prometeu nr. 11—12 (pe Martie-Aprilie) d-l I. Al. Bran 
Lemeny pledează pentru „numerus valachicus*“ a cărui noţiune 
o vrea însă lărgită, adăogându-i-se şi un conţinut moral, nu 
numai etnic. D-l Eft. Mărculescu vorbeşte desnre „Slujitorii 
Statului“, de nedreptatea pe care o face acesta privilegiind pe 
. unii, oropsind pe alţii, — insistând mai ales asupra condiţiu- 
nilor pe care trebuie să le întrunească magistraţii ca să poată 
înstăpâni domnia dreptăţii: condiţia sine qua non a existenţei 
statului. D-l Dr. M. Suciu-Sibianu își continuă sfaturile privi- 
toare la alimentare. D-l prof. P. Teodorescu scoate în evidenţă 
valoarea universală a operei lui Emeric Madâch: „Tragedia 
omului“ şi a traducerei ei în româneşte de Oct. Goga, care a 
ştiut face din ea „o a doua creaţie“. La partea liferară cola- 
borează d-nii: A. P. Bănuţ, Gh. Tulbure, [. Al. Bran-Lemeny, 
C. Muşlea, Ecat. Pitiş, D. Iliescu, Horia E. Frunză, Elisabeta 
Henţiu. 

Plaiuri Săcelene nr. 4—5 (pe Apr. Mai), cu pagini deN. 
Verzea închinate Fpiscopului de Buzău Filotei (1800—1860), 
fiu al comunei Satulung şi aviatorului locotenent comandor Joan 
Peneș, născut în aceiaşi comună (1892) şi mort în Bucureşti la 
7 Febr. 1935. 


Moldova Nouă se întitulează revista trimestrială a „Aso- 
ciației Culturale a Transnistrienilor“ de sub direcţia d-lui N.P. 
Smochină. Principiile puse la baza ei sunt: obiectivitatea, ade- 
vărul ştiinţific, ideia naţională şi cultura generală cu privire la 
Republica Moldovenească, precum şi cu privire la Moldovenii 
din întreaga Uniune a Rusiei Federative Socialiste Sovietice 
în general“. Condiţiile — atât technice cât şi sub raportul con- 
ținutului — în care apare nr. 1 (pe lan.— Martie) al rev., justi- 

fică pe deplin necesitatea ei — umplând în adevăr un gol în 
publicistica noastră periodică — cât şi apelul pe care-l adre- 
sează redacţia oamenilor de bine şi cu dragoste de neam pen- 
tru sprijin „în calea-i spinoasă spre Emmaus“. Sprijinind avan- 
garda neamului nostru spre Răsărit, sprijinim siguranța şi exi- 
stența României, — adăogăm noi. — lată şi cuprinsul nr. |: 
Republica Moldovenească a Sovietelor (de N. P. Smo- 
chină), Aspectul naţional în Economia Moldovei Sovietice (de 
T. Vlădică), Les Moldaves de Russie Sovistique depuis son 
origine jusq'ă nos jours. Premitre partie (par. N. P. Smochină). 
Cronică şi Recenzii cu privire la lucrări asupra Moldovenilor 
transnistrieni. Nrul de 120 pg. îl încheie câteva frumos exe- 
cutate clișee, — Red. şi Adm.: /ași, Str. Peneş Curcanul 5 la 
d-l N. P. Smochină. Costul unui nr. £. 75. Abon. anual L.. 300, 


„Viaţa liustrată“ dela Sibiu a rămas şi în anul al doilea, 
ceeace spuneam despre primele sale nr-e: O mângăiere pentru 
suflet şi desfătare pentru ochi. Şi dacă mai adăogăm la această 
constatare şi meritul unei apariţii regulate — cu ceeace nu se 
prea pot mândri multe reviste din Ţară — am justificat cal- 
dele felicitări pe care le trimitem directorului ei, d-lui N. Colan. 
Familiile care o au, o pot pune la loc de cinste, iar colabo- 
ratorii ei pot avea satisfaţia unei fapte bune, de folos. 


In Siebenbiirgische Vierteljahrsschrift nr. 1—2 (pe lan.— 
lunie) d-l Gustav Giindisch întrun studiu privitor la timpul 
"când s'a zidit biserica cetăţuei Braşovia de pe Tâmpa Braşo- 
vului, ajunge la concluzia că cea mai veche parte a bisericei 
romano-catolice desgropată aici, a luat fiinţă în anii nemijlocit 
premergători mijlocului sec. al XI. N'a fost mânăstire, ci o bi- 
serică mireană care aparţinea cetăţuei. Intre anii 1150—1170 a 
fost apoi lărgită sau cel puţin reparată (pardosită din nou) — 
Tot în acest nr., d-l G. E. Miiller se ocupă de studiul d-lui [.-+ 
Schiopul: „Diploma Akireiană din 1224 şi alte documente falşe 
sau falş întrepretate“. Cluj, 1934, de care se ocupă în revista.) 
noastră d-l Aurelian Sacerdoţeanu. 


Observatorul social-economic din Cluj, de sub direcţia 
d-lui prof. G. Moroianu, aduce în nr. 1 (1935) articole de d-nii: 
G. Sofronie (Raymond Poincare şi Louis Barthou constructori 
ai noii ordini internaţionale), I. Gârbacea (Parteniu Cosma), 
Dr. L. Daniello (Sănătatea satului românesc din Ardeal), A. 
Goclman-Oituz (Contribuţiuni la „Problema Moţilor*), Avram- 
Răşinariu (Aurul şi Mercurul jud. Alba), Al. Stroe-Militaru (Din 
trecutul Săcelelor), Ing. P. N. Panaitesco (La crise agricole et 
ses rem&des (suite), Augustin Tătaru (Câteva păreri economice 
la scriitorii greci). 

Cele trei Crișuri își închină frumosul nr. dublu 1—2 (pe 
Martie—Apr.), cu ocazia împlinirei a 16 ani de viaţă, proble- 
melor culturale şi naţionale (amintirii martirilor dela 1785, ma- 
rilor profesori ieşeni de altă-dată, Universităţii din Cluj etc.) 

Parlamentul Românesc nr. 168—170, închinat Bisericii 
şi nr. 171—174 închinat Poloniei. Două numere care onorează 
nu numai direcţia revistei, ci însăşi publicistica noastră periodică. 

Din Atheneum nr. 2 (pe Martie—Aprilie) desprindem ar- 
ucalu d-lui Vas. Maciu: „lacques—Auguste de Thon şi Ro- 
mânii.“ 

Din Convorbiri Literare nr. 1—2 (pe Ian.—Febr.): 1. Pe- 
tovici: O amintire filologică, Nic. Roşu: Junimism și continuitate, 
O. G. Lecca: „Rumânii“ şi „Descălecarea“ Ţării Româneşti, 1. 
Georgescu: Centenarul revoluţiei lui Horia. 

Din bogatul şi variatul nr. triplu, pe Martie—Mai: Nic. 
Roşu: Simion Bărnuţiu, naţionalist şi democrat; G. Acsinteanu: 
Panait Istrati; Anton Balotă și Radu Gyr: Eposul popular jugo- 
slav; Al. Tzigara-Samurcaş: Impresii fugare din Finlanda; Au- 
gustin Pop: Aniversară (50 de ani dela mutarea Conv. Lit. 
dela laşi la Bucureşti). Deosebit de bogată în acest nr. partea 
rezervată croniciior și recenziilor. 

Din Viața Basarabiei nr. 4 (pe Apr.) şi 5 (pe Mai) Ce- 
zar Petrescu: Teatru românesc sub stăpânire străină, T. Po- 
rucic: Câteva cuvinte asupra protoistoriei din câmpiile Basa- 
rabiei, P. Constantinescu-laşi: Istoricul Buicanilor, Dr. Th. Hol- 
ban: Din viața Bulgarilor basarabeni, C. Georgescu-Vrancea: 
Câteva acte privitoare la Andronachi Donici. 

Din Revue de Transylvanie nr. 4:1. Lupaş: L'empereur 
loseph Il et Horia, Dr. S. Manuila: Le developpement des cen- 
tres urbains en Transylvanie, C. Petranu: La part des trois 
nationalites de Transylvanie dans la formation de son carac- 
tăre artistique. L. Someșan: La transhumance des bergers 
transylvains dans les provinces roumaines, S. Dragomir: La 
convention scolaire entre la Roumanie et la Jougoslavie et 
son application, N. Saulescu: Quelques aspects de l'agriculture 
transylvaine. 

Din Arhivele Olteniei nr. 77—78 (lan—Apr.): |. C. Fi- 
litti: Craioveștii și rolul lor politic, M. Th. Carada: Insemnări 
din viaţa politică a Craiovei în a doua jumătate a sec. XIX, 
luliu Marțian: File dintr'un carnet din anul 1844, E. |. Păunel: 
Călătoria din 1769 a stegarului lohann Friedel dealungul ma: 
lului bănăţean al Dunării, Ion Donat: Reşedinţele celei de a 
doua Mitropolii a Țării Românești, D. Tudor: Date nouă des- 
pre Podul lui Traian de lângă T. Severin, F. Horovitz: Con- 
tribuţie la o hartă a Daciei Romane : Hotarele Daciei_ Inferioare. 

S'au mai primit: 

N. Porseuna: Se aprind făcliile. Ed. Cugetarea, Buc. Pp. 
236. Format 19:/,X12%/, Lei 50—. 

Proverbe albaneze, trad. de D. P. Pascu, cu o prefaţă de 
Dr. C. Mureşanu, prof. Constanţa. Bibl. Asociaţiei culturale 
„Cartea sub Icoană“ nr. 5, Pp. 32., Format 15:/,X11%/2 cm. 

Al. Graur: Limba lui Creangă. Atelierele Adevărului Buc. 
Pp. 14. Format 16X12 cm, 

ÎI. Creangă: Poveşti. Bibl. Şcolară (Publicațiune pentru 
cultura elevilor), Atelierele Adevărului Buc. Pp. 117. Lei 20—. 
Format 191/,X12!1/2 cm. 

Avram Mateșiu: Gorunul lui Horia. Patru sonete, închi- 
nate memoriei eroilor-martiri Horia, Cloşca şi Crişan. Sibiu 1935. 

In memoria lui G. Bogdan-Duică. Ed. Universitatea din 
Cluj, facultatea de litere şi filosofie cuprinde: Cuvânt înainte (de 
N. Drăganu), G. Bogdan-Duică (de Sextil Puşcariu), G. Bogdan- 
Duică critic şi istoric literar (de 1. Breazu), Bibliografia operelor 
G. B. D. (de [. Breazu şi |. Crăciun). Pp. 80. Lei 30—. Format 
25X161/2 cm. 

Ariadna Camariano: Influența poeziei lirice neogreceşti 
asupra celei româneşti (lenăchiţă, Alecu, lancu Văcărescu, Anton 
Pann) şi modelele lor greceşti. Buc. 1935. Ed. Cartea Românească. 
Pp. 38. Lei 35'—. Format 24:/2X16!/, cm. 

Nestor Camariano: Primele încercări literare ale lui C. 
Negruzzi şi prototipurile lor greceşti. Buc. 1935. Ed. Cartea Rom. 
Pp. 27. Lei 30:—. Format 241/2X16!/, cm. 

Mih. Sadoveanu: Măria Sa Puiul Pădurii, roman Ed II. 
Ed. „Naţionala Ciornei“ 80 Lei 75—. | 

Cezar Petrescu: Luceafărul, roman vol. |. Ed. „Naţionala- 
Ciornei“. 8% Pp. 426, Lei 95—. 

Anuarul XV al lic. de stat „Gh. Lazăr“, Sibiu pe anul 
şc. 1933—34, întocmit de 1. G. Nicolescu, director, Sibiu 1935 
publică în afară de datele şcolare, două pagini omagiale pt. fostul 
dir. Dr. loan Bunea, trecut la pensie cu începutul an. șc. 1934/35, 
o conf. a prof. Ilie Licu Popescu: Un filosof al istoriei — Alex. 
Xenopol, și cuvântul de deschidere al dir. liceului. 

Biblioteca „Pământ şi suflet oltenesc“ dela Craiova 
înmănunchiază în nr. 27—28, sub titlul „Zugrăveli“, 5 schiţe ale 
d. Paul Constant, director al revistei „Provincia Literară“ dela 
Sibiu; iar în nr. 26, o seamă dintre poeziile tânărului scriitor de 
talent — autor a două vol. de proză, unul de versuri şi al unei 
broșuri de critică, — Savin Constant, mort în vârsa de 26 ani 
întrun accident de tren. 

Sergiu Dan și Romulus Dianu: Nastratin şi timpul său. 
Roman. Ed. Naţionala-Ciornei. Pp. 227. L. 55. 

A. Creangă, profî.: Matematica în școala normală. (Pro- 
pruneri pentru noua programă analitică). Extras din „Rev. gen. a 
învățământului“. Tip. Glogus, Odorheiu. Format 23!/2X15!/2 cm. 
Pp. 8. 

Olimpiu Boitoş: Contribuţii Ia istoria misiunii lui A. Panu 
în Paris (1864). Cluj, 1935. Format 23X15!'/ cm. Pp. 52. 

Pimen Constantinescu : Învăţământul limbii italiene la Sibiu. 
Sibiu, 1935, Format 23X151/, cm. Pp. 9, Lei. 5. 

Păr. Dr. llie Dăianu: Unirea cu Roma şi Revoluţia lui 
Horia. „Bucovina“, Bucureşti, 1935. Format 23%/,X15'/, cm. Pp. 
48. Lei 30. 

D. Bodin: Bartoli ed i Romeni. Extras din „Rev. Ist. Ro- 
mână“ Buc. 1935. Pp. 4. 

loan Pop hReteganul: Munţi, animale şi pământ (Biblio- 
teca pop. a Asociaţiunii Astra No. 220, Lei 5). Incă un dar, pu- 
blicat de di H. Petra-Petrescu, din moştenirea lăsată neamului său 
de neodihnitul şi atât de smeritul dascăl din Reteag. Cuprinde: 
legenda Detunatei, legenda Căpcânilor şi pagini despre „lubirea 
de animale şi de pământ la Romani și la Români“. 

Revistele, din lipsă de spaţiu, le vom da în nr. viitor. 


% 
Din corespondența Redacţiei 


In lerusalim s'a adus o lege care pedepseşte cu un an închi- 
soare pe toți cei care sunt necuviincioşi în vorbă față de credinţă.!) 
* 


La ordinul guvernatorului englez au început lucrările de _re- 
staurare a Peșterii Nașterii Domnului, din Biserica Nașterii din 


Vitleem. 
x 


Aşezămintele misionare creștine din Palestina hrănesc şi îm- 
bracă 12.000 de creștini săraci, întrețin 360 de copii în orfelinate 
şi 60 de centre cu școli de băieţi şi fete. Pentru ajutorarea celor 
bolnavi, au dispensarii. , 

Dna Elisabeta Atanasiu, hRomâncă cu domiciliul la Paris, vi- 
zitând lerusalimul, a adus daruri prețioase Bis. Sf. Mormânt. 


Primii copii din România, botezați cu apă din râul Iordan 
sunt Elena şi Sofia, fiicele Părintelui G. D. Cruceanu din Cernica 
(Ilfov), din a cărui scrisoare scoatem informatiile acestea. 


1) Oare ce-ar îi dacă am trimite acolo pe făuritorii legilor noastre? (N.R.) 

Jertfa prietinilor revistei, pe anul 1935 


Am mai primit, pe lângă cele publicate în nr. trecut, următoarele 


sume; 
Lt.-col. inv. Zernoveanu V., Braşov 


Olariu Nic., director de bancă, Luduş 


L. 40.— 
L. 40.— 


Tuturora calde mulţumiri. 


ABONAȚII 
cari şi-au mai achitat abonamentul dela apariţia nr-ului trecut: 


Până la 31 Dec. 1934 
Direcţ. lic. „Al. Papiu Ilarian“, Tg.- 
Mureș. 
Rectoratul Acad. Agricole, Cluj. 
Dr. Vasu Alex., avocat, M. Ciuc. 


Până la 30 lunie 1935 


Direcţ. lic. „A. Mureșianu“, Dei. 
Mateescu N. C., prof., R.-Vâlcea. 


Până la 31 Aug. 19353. 


Roşculeţ I., ing. silvic, Braşov. 
Dr. med. Stanciu V., Sî. Gheorghe. 


Până la 31 Oct. 1935. 
Scurtu leronim, propr., Slănic (Moldova). 


Până la 31 Dec. 1935. 


Ing. Banciu VI., dir. Cred. Minier, Bu- 

cureşti. 

Camera de Com. și Ind., Braşov. 

Căminul Cultural, Râșnov. 

Casa Cercuală pt. Asig. Soc., Braşov. 

Comanescu A,, ing. agr.-șef, Botoșani. 

Curcă Gh., procurist, Albina, Braşov. 

Dr. Curta Romul, avocat, Agnita. 

Deppner Hermann, dir. de bancă, Braşov. 

Diaconu loan, Iaşi. i 

Direcţ. lic. „Moise Nicoară“, Arad. 
si » „Dr. 1. Meşota“, Brașov. 

» » „Gh. Lazăr“, Sibiu. 

Direcţ. gim. de băeţi, Sf. Gheorghe. 
„Şc. Norm. „A. Șaguna“, Sibiu. 
„Şc. Com. sup. de băieţi, Sibiu. 

Dr. Fildan Petru, avocat, Braşov. 

Hodărnău M,, protopop, Braşov. 


Ivan Nic., episcop, Cluj. 

Dr. Median Gh., avocat, Braşov. 

Mereţ Vasile, preot, Braşov. 

Dr. Pușcariu I., med. primar de spital, 
Braşov. 

Râșnovean Şt., cand. silvic, Satu-Mare. 

Dr. Roman Victor, avocat, Brașov. 

Spârchez Zeno, ing. silv., Satu-Mare. 

Stan Scarlat, secr. gen. al „Automobil 
Clubului reg. rom.“ București. 

Trif Grigorie, magistrat, Cluj. 

Vlaicu Radu, comerciant, Braşov. 

Vodă S., notar, Cioc (Odorheiu). 


Până la 1 Martie 1936. 
Ing. Eremie Tiberiu, Bucureşti. 


Până ia 1 Mai 1936. 
Chelariu Gh., dir. lic., î. p. Braşov. 
Direcţ. Şc. primare Nr. 4, Braşov. 
Furnică Z. D.. mare propr. București, 
Givulescu Pr., protopop, Radna. 

Dr. Glăjariu V., av., senator, Brașov. 
Olariu N., dir. de bancă, Luduş. 
Petrovici ]., insp. gen. şc. î. p. Găvojdia 
Popovici Zenovie, preot, Satulung. 
Stelea Severeanu, preot, Bod. 
Vătășanu Ov., inginer, București. 

Dr. Vintilă 1., medic, Braşov. 
Zernoveanu V., It.-col. inv. Braşov. 


Până ia 30 luuie 1936. 
Giuglea G., prof. univ., Cluj. 


Până la 31 Dec. 1936. 


Dr. Voicu C., av., fost primar, Braşov. 

Am mai primit restanța dela d-i Moșoiu Aurel, profesor, Ploeşti. 


DIN POMELNIiCUL 


celor cărora le-am avansat încrederea noastră de oameni de bună-credinţă, 
care însă până azi n'au catadocsit să ne răspundă măcar. 


Astra — Si. Gheorghe dela 1 V. 1930 — 1 VII. 1932 
Astra — Bod 1 an 

Astra — Râșnov » 1 V. 1930 — 1 II. 1933 
Astra — Zârneşti » 1 V. 1932—1 VII. 1933 
Banca „Parsimonia“, Bran „ 1 V. 1931 — 1 1. 1933 

Badiu Andr., preot, Măeruş 2 ani 

Tomas Mircea, preot, Tohanul-vechiu 2 ani 

Mâzgăreanu I., funcţ. la Uz. Electrică, Brașov dela 1 V. 1930 — 1 1. 1933 

Orghidan Dragomirescu Victoria, București » 1 V. 1930 — 1 III. 1933 
losifescu N. Gh., Ploeşti » 1 V. 1930 — 1 VII. 1932 
Direcţ. Şc. Normale, Timişoara 1 an 

Dr. Cosma Nerva Tr., avocat, deputat 3 ani 

Oţeleanu Const., avocat, Brăila 1 an (1934) 

Dr. Popescu [., avocat, primar, Reghin 1 an şi 8 luni 


Papuc-Secelea Vas., fost cons. agr. în Sf. Gheorghe 1 VII. 1933—1 XI. 1934. 
Poliș N. Bujor, notar, Beba-veche 


» » 
Dr. Prescurea Î., avocat, Sighişoara î 3 
Ing. Sălăgeanu Aurel, Bucureşti 4 E 
Dr. med. Vuia M. Salvator, Arad 3 i 
(Va urma) 
9% 





Numărul acesta, a apărut la 28. VI. 1935. 

